ബഹറിന് ബൂലോഗം: ഒരു ഡ്യൂപ്ലിക്കേറ്റ് നഗരത്തിന്റെ സദാചാരപോരാട്ടങ്ങളും ഞങ്ങളുടെ കോളേജ് ജീവിതവും.\nഅവ തമ്മില് ശക്തമായ മത്സരവും നിലനിന്നിരുന്നു. ആരുണ്ടിവിടെ ചോദിക്കാന് എന്ന സിനിമ മേലേക്കാവില് ഓടാന് തുടങ്ങിയപ്പോള് നിയമം എന്തുചെയ്യും എന്ന സിനിമ കൊണ്ടുവന്നാണ് താഴെക്കാവ് തിരിച്ചടിച്ചത്. ഞങ്ങളന്ന് വിവേകാനന്ദകോളേജില് പ്രീഡിഗ്രിക്ക് പഠിക്കുന്നു. ഞങ്ങളെന്ന് പറഞ്ഞാല് കുട്ടിഷൈജു, ബിജു ബാലകൃഷ്‌ണന്, ബാബുമത്തായി, മന്‍മഥന് എന്ന മനോജ്, ശര്‍മ്മാജി, ജെയിന്‍ജെയിംസ്, ഉല്ലാസ് അന്തിക്കാടന്, മുജീബ്, മൂപ്പന് സന്തോഷ്, ജുബീഷ്, ഷഹീര്, മനോജ്, പ്രദീപ് ഈപ്പന്, ബിജു കരിക്കാട്........ മൂപ്പനാണ് സംഘത്തിന്റെ നേതാവ്. പ്രായത്തില് കവിഞ്ഞ വളര്‍ച്ചയും നല്ലതടിമിടുക്കും തികഞ്ഞ ചക്കൂറ്റവുമുള്ള മൂപ്പന് അന്ന് ആനക്കൂട്ടി തമ്പിയുടെ സി.സി. പിടുത്തം സംഘത്തിലെ അംഗം കൂടിയാണ്.\nഅക്കാലത്താണ് കേരളകോണ്‍ഗ്രസ്സിലെ പ്രബല വിഭാഗം വീണ്ടും രണ്ടായി പിളരുന്നത്. മാതൃസംഘടന കരുത്തുതെളിയിക്കാന് മണ്ണാര്‍ക്കാട് വെച്ച് റാലിയും പൊതുയോഗവും നടത്തുന്നു. ഒരു ബസ്സ് നിറയെ ആളെ മണ്ണാര്‍ക്കാട് എത്തിക്കാനുള്ള കൊട്ടേഷന് പഴഞിയിലെ കേരളകോണ്‍ഗ്രസ്സ് നേതാവായ ജോസഫേട്ടന് വഴി ഞങ്ങളെടുക്കുന്നു. ആളൊന്നിന് 50 രൂപ, ശാപ്പാട്, പിന്നെ തൊണ്ടനനയ്‌ക്കാന് ഇത്തിരി. പാല സാറ് പ്രസംഗം തുടങ്ങി. പാര്‍ട്ടിയുടെ രാഷ്ടീയ പ്രസക്തയെപറ്റി അദ്ദേഹം കത്തികയറുന്നതിനിടയില് ബാബുമത്തായി പ്രകോപിതനായി " എടാ പെറ്റി ബൂര്‍ഷ്വേ പെരും കള്ളാ നിന്നോടുള്ള സ്‌നേഹം കൊണ്ടല്ലടാ പൈസയ്‌ക്ക് വേണ്ടിയെടാ വന്നത് നിറുത്തെടാ പ്രസംഗം. പട്ടയരാഷ്ട്രീയമല്ല പട്ടരാഷ്ടീയം *്%#@*&^_!@%^^$##$*/-%$#@*&%*%$#@! " എന്നായി ബാബു. സംഗതി ഉന്തും തള്ളിലുമെത്തി. എതിരാളികള് തന്നെ അപമാനിക്കാന് മന:പൂര്‍വ്വം ആസൂത്രണം ചെയ്‌തതാണെന്നായി പാലസാര്. പാര്‍ട്ടിപ്രവര്‍ത്തകരുടെയും വാടകഗുണ്ടകളുടെയും കൈകരുത്ത് ഞങ്ങളില് പലരുമറിഞ്ഞു. പരിപാടി തീരും മുന്‍പെ രക്ഷപ്പെട്ടു. ആ സംഭവത്തിന്റെ ക്ഷീണം തീരും മുന്‍പെ മൂപ്പനും പരിക്കേറ്റു. കുന്നംകുളത്തെ ഒരു ബ്ലേഡില് നിന്ന് വായ്‌പ്പയെടുത്ത് വാങ്ങിയ ബസ്സ്. സ്ഥലം കണ്ണൂര്. തിരിച്ചടവ് മുടങ്ങിയിട്ട് നാളുകളായി. രാഷ്ടീയ പിന്‍ബലവുമുണ്ട് കക്ഷികള്‍ക്ക്. ഒടുവില് തമ്പിയുടെ സംഘം ഓപ്പറേഷന് ഏറ്റെടുക്കുന്നു. രാത്രിയിലെ ട്രിപ്പ് കഴിഞ്ഞ് പാര്‍ക്കുചെയ്യുന്നതിന് മുന്‍പായി ബസ്സ് കഴുകുന്ന തോട്ടിന് കരയില് നിന്ന് വണ്ടി റാഞ്ചാനാണ് തീരുമാനം. സ്ഥലം പോലീസിന്റെ മൗനാനുവാദവുമുണ്ട്. ഞങ്ങളെ അറിയിക്കാതെയാണ് മൂപ്പന് പോയത്. 14 അംഗ സംഘമാണ് ഓപ്പറേഷന്. വണ്ടി റാഞ്ചി പക്ഷെ കണ്ണൂരിനും കോഴിക്കോടിനുമിടയിലുള്ള അസംഖ്യം റെയില്‍വ്വേ ഗെയ്‌റ്റുകളിലൊന്നില് വണ്ടി പെട്ടു. പുറകെയെത്തിയ ബസ്സ് മുതലാളിയുടെ സംഘത്തോട് എതിരിടാന് കഴിയാതെ തമ്പിയും കൂട്ടാളികളും പല വഴിക്ക് ഓടി. പിറ്റേന്ന് വിവരമറിഞ്ഞ് ഞങ്ങള് പോയി കണ്ടപ്പോള് മൂപ്പന്റെ മേലാസകലം പരിക്കുകളുണ്ടായിരുന്നു. ഓടും വഴി തോട്ടില് വീണതാണെന്നാണ് മൂപ്പരുടെ മൊഴി. ഞങ്ങളാരും അത് വിശ്വസിച്ചില്ലെങ്കിലും.\nവീണ്ടും കോളേജ് തുറന്നു. രണ്ടു ദിവസം കഴിഞ്ഞില്ല. ഞെട്ടിപ്പിക്കുന്ന ഒരു വാര്‍ത്ത പരന്നു കോളേജില്. കീഴെക്കാവില് ഓടുന്ന പടത്തിനിടയ്‌ക്ക് പ്രദര്‍ശിപ്പിക്കുന്നത് കോളേജ് താരത്തിന്റെ ദൃശ്യങ്ങള്. വിവരമറിഞ്ഞു വരാന് മൂപ്പന് അന്വേഷണകമ്മീഷനെ വെച്ചു. കമ്മീഷന് റിപ്പോര്‍ട്ട് സംഗതി ശരി വെക്കുന്നതായിരുന്നു. പിന്നെ കോളേജില് നിന്ന് ഒരൊഴുക്കായിരുന്നു കാവിലേക്ക്. ആരോപിക്കപ്പെട്ട നായികക്ക് കേളേജ് താരവുമായി വിദൂരഛായ പോലും ഉണ്ടായിരുന്നില്ല. എന്നിട്ടും കണ്ടവരില് പലരും അതവര് തന്നെ എന്ന് തമാശയായി പറഞ്ഞു. അവരുടെ ചെവിയിലും ആ വാര്‍ത്ത എത്താതിരുന്നിരിക്കില്ല. സൗന്ദര്യത്തിന്റെ ഭാഗമായി ഒരല്‍പ്പം തലക്കനം ഉണ്ടായിരുന്നു എന്നതൊഴിച്ചാല് വളരെ പാവമായ ഒരുകുട്ടിയായിരുന്നു അവര് അതുകൊണ്ടുതന്നെ ഒരാളും ആ വാര്‍ത്ത വിശ്വസിക്കുകയോ അങ്ങനെ സംശയിക്കുകയോ ചെയ്‌തില്ല. എങ്കിലും അന്ന് അവര് എത്രമാത്രം വേദനിച്ചിരുന്നിരിക്കണം. പ്രതികരണങ്ങളൊ പരാതികളെ ഒന്നും ഉണ്ടായില്ല. ഒരു കോളേജ് തമാശയായി സംഭവം ഒതുങ്ങി. സംഭവത്തിന് പുറകെയുള്ളവരെ വിളിച്ച് മൂപ്പന് താക്കീത് ചെയ്‌തു. പതുക്കെ എല്ലാവരും ആ സംഭവം മറക്കുകയും ചെയ്‌തു. ആ സംഭവവുമായി ബന്ധമുണ്ടോ ?. ജില്ലാ ഭരണകൂടത്തിന്റെ നിര്‍ദ്ദേശ പ്രകാരം തിയ്യറ്റര് റെയ്‌ഡ് ചെയ്‌ത് കോടമ്പാക്കം നീലയുടെ വലിയൊരുശേഖരം പോലീസ് പിടിച്ചെടുത്തു. സ്ഥലം പോലീസ് തിയ്യറ്റര് ഉടമകള്‍കള്‍ക്ക് അനുകൂലമായതുകൊണ്ട് അന്നൊരു പുലിയായിരുന്ന തൃശ്ശൂര് ട്രാഫിക്ക് സി. ഐ . ആയിരുന്നു റെയ്‌ഡ് നടത്തിയതും പ്രിന്റ് പിടിച്ചെടുത്തതും. പിറ്റേന്ന് കോടതിയില് ഹാജരാക്കിയപ്പോളാണ് സ്ഥലം പോലീസിന്റെ മിടുക്ക് ജനമറിഞ്ഞത്. കാമകേളികള് ഭക്തിലീലകളായി. നീലചിത്രം ഭകതി കുചേലന് സിനിമയായി. പത്രങ്ങള് സംഭവമേറ്റു പിടിച്ചു. തൃശ്ശൂരില് നിന്ന് മനുഷ്യാവകാശ-പ്രതിരോധ പ്രവര്‍ത്തകര് രംഗത്തെത്തി. രാഘവന് തേറമ്പില് ഫിലിം പെട്ടി തലയില് വെച്ച് പോലീസ് സ്‌റ്റേഷനിലേക്ക് പഥയാത്ര നടത്തി. എന്തിനധികം സമരം യൂത്ത് കോണ്‍ഗ്രസ്സും ഡി.വെ.എഫ് ഐയും ഏറ്റെടുത്തു. '' ആഴ്‌ച്ചയിലൊരിക്കലെങ്കിലും ഇവിടെയെത്തിയില്ലെങ്കില് ഉറക്കം വരാത്ത പിള്ളാരാണ് ഇപ്പോള് ഞങ്ങള്‍ക്കെതിരെ സമരം നടത്തുന്നത്'' തിയ്യറ്ററിലെ വാച്ച്‌മാനായ വറതുണ്ണിയേട്ടന് കാര്‍ക്കിച്ചുതുപ്പി.\nവിദ്യര്‍ത്ഥിസംഘടനകളും സമരപരിപാടികള് ആവിഷ്‌ക്കരിച്ചെങ്കിലും കോളേജില് നിന്ന് കക്ഷി രാഷ്ടീയ ഭേദമന്യേ സമരപരിപാടികളില് നിന്നും വിട്ടു നില്‍ക്കാനാണ് ഞങ്ങള് തീരുമാനിച്ചത്. "കപടസദാചാരവാദികള് തുലയട്ടെ പാപം ചെയ്യാത്തവര് കല്ലെറിയട്ടെ" മത്തായി നീട്ടിവിളിച്ചു.\nഎന്തായാലും സി.ഐ. മിന്നല് ചാക്കോ സസ്‌പെന്‍ഷനിലായി. സംഭവം നടന്ന് വര്‍ഷം പതിനഞ്ച് ഇപ്പോഴും കേസ് കോടതിയില് തന്നെ. ചാക്കോയുടെ സര്‍വീസ്സ് ജീവിതം മിക്കവാറും അവസാനിച്ചു. അത്യന്താധൂനിക സാങ്കേതികവിദ്യകളുടെ കുത്തൊഴുക്കില് നീല ജനകീയമായതോടെ പഴയ പ്രാതാപം നഷ്ടമായെങ്കിലും ഒരു കാലഘട്ടത്തിന്‍െ ഗൃഹാതുര സ്‌മരണകളുയര്‍ത്തി താഴെക്കാവ് ഇപ്പോഴും നിലനില്‍ക്കുന്നു. മേലേക്കാവിന്റെ സ്ഥാനത്ത് നഗരത്തിലെ ഏറ്റവും വലിയ കല്യാണമണ്ഡപം. എങ്കിലും വടക്കാഞ്ചേരി റൂട്ടിലെ ആദ്യ സ്‌റ്റോപ്പെത്തുമ്പോള് പഴയ ഓര്‍മ്മകള് അയവിറക്കി ചില കിളികള് നീട്ടിവിളിക്കും "മേലേക്കാവ്, മേലേക്കാവ് ആളിറങ്ങാനുണ്ടോ........ ''\nPosted by രാമു at 5:52 PM\nസഹില് തൊടുപുഴ said...\nലളിതം സുന്ദരം അനര്‍ഗ്ഗളം :)


'ആദം ഗുവേര', വിവാദങ്ങൾക്കിടെ സിപിഎം പ്രവർത്തകന്റെ മകന് പേരിട്ട് ജലീൽ; ചോറൂണ് നടത്തിയത് മന്ത്രിയുടെ വീട്ടിൽ | adam guevara Minister KT Jaleel named CPM worker son\n'ആദം ഗുവേര', വിവാദങ്ങൾക്കിടെ സിപിഎം പ്രവർത്തകന്റെ മകന് പേരിട്ട് ജലീൽ; ചോറൂണ് നടത്തിയത് മന്ത്രിയുടെ വീട്ടിൽ\nസ്വർണ്ണക്കടത്ത് വിഷയത്തിൽ മന്ത്രി എൻഫോഴ്സ്മെന്റ് വിഭാഗം ചോദ്യം ചെയ്ത സാഹചര്യത്തിൽ പ്രതിപക്ഷ സംഘടനകൾ ശക്തമായ പ്രതിഷേധം നടത്തുന്നതിനിടെയാണ് ചോറൂണ് നടത്തിയത്\nValanchery, First Published Sep 12, 2020, 4:36 PM IST\nമലപ്പുറം: വിവാദങ്ങൾ കൊടുമ്പിരി കൊണ്ടിരിക്കെ മന്ത്രി ജലീലിന്റെ വളാഞ്ചേരിയിലെ വീട്ടിൽ സിപിഎം പ്രവർത്തകന്റെ മകന് ചോറൂണ് നടത്തി. മലപ്പുറംവളാഞ്ചേരി കാവുംപുറം സ്വദേശി രഞ്ജിത്ത് - ഷിബില ദമ്പതികളുടെ കുഞ്ഞിൻ്റെ ചോറൂണാണ് മന്ത്രിയുടെ വീട്ടിൽ നടന്നത്. കുഞ്ഞിന് ആദം ഗുവേര എന്ന് മന്ത്രി പേരിട്ടു.\nകുട്ടിക്ക് ആദം ഗുവേരയെന്ന പേര് തെരഞ്ഞെടുത്തത് മന്ത്രി കെടി ജലീലാണെന്ന് കുഞ്ഞിന്റെ മാതാപിതാക്കൾ പറഞ്ഞു. സജീവ സിപിഎം പ്രവർത്തകനാണ് രഞ്ജിത്ത്. സ്വർണ്ണക്കടത്ത് വിഷയത്തിൽ മന്ത്രി എൻഫോഴ്സ്മെന്റ് വിഭാഗം ചോദ്യം ചെയ്ത സാഹചര്യത്തിൽ പ്രതിപക്ഷ സംഘടനകൾ ശക്തമായ പ്രതിഷേധം നടത്തുന്നതിനിടെയാണ് ചോറൂണ് നടത്തിയത്.\nആലുവയിൽ നടന്ന ചോദ്യം ചെയ്യലിൽ മന്ത്രിയോട് സ്വത്ത് വിവരങ്ങൾ അടക്കം എൻഫോഴ്സ്മെന്റ് ചോദിച്ചറിഞ്ഞു. രണ്ടര മണിക്കൂർ നീണ്ട ചോദ്യം ചെയ്യലിൽ സ്വപ്ന സുരേഷുമായി കോൺസുലേറ്റ് സെക്രട്ടറി എന്ന നിലയിൽ അടുത്ത പരിചയം ഉണ്ടെന്ന് മന്ത്രി സമ്മതിച്ചു. വഖഫ് മന്ത്രിയെന്ന നിലയിൽ കോൺസുലേറ്റുമായി മികച്ച ബന്ധമുണ്ടായിരുന്നുവെന്നും മന്ത്രി ചോദ്യം ചെയ്യലിൽ വ്യക്തമാക്കി.\nLast Updated Sep 12, 2020, 4:46 PM IST\nnamed CPM worker son\nവിവാദങ്ങൾക്കിടെ ചടങ്ങ് നടന്നത്\nസിപിഎം പ്രവർത്തകന്റെ മകന്\nജലീലിന്റെ രാജി ആവശ്യപ്പെട്ട്


ഫോണിൽ ക്യാം സ്കാനർ ഇൻസ്റ്റാൾ ചെയ്തിട്ടുണ്ടോ ? പണികിട്ടും എന്ന് മുന്നറിയപ്പ് !\nശനി, 31 ഓഗസ്റ്റ് 2019 (18:23 IST)\nരേഖകളും ഫോട്ടോകളും എല്ലാം സ്‌ക്യാൻ ചെയ്ത് ഫോണിൽ സൂക്ഷിക്കുന്നതിനും അവശ്യഘട്ടങ്ങളിൽ അയച്ചുനൽകുന്നതിനുമായി നിരവധി സ്മാർട്ട്‌ഫോൺ ഉപയോക്താക്കൾ ക്യാം സ്കാനർ ആപ്പ് ഉപയോഗിക്കുന്നുണ്ട്. എന്നാൽ ക്യാം സ്കാനർ എന്ന ആപ്പ് സ്മർട്ട്‌ഫോണുകൾക്ക് ഭീഷണിയാണ് എന്നാണ് പുതിയ റിപ്പോർട്ടുകൾ.\nക്യാം സ്കാനറിനെ പ്ലേ സ്റ്റോറിൽനിന്നും ഗൂഗിൾ നീക്കം ചെയ്തുകഴിഞ്ഞു. ആപ്പിലൂടെ സ്മാർട്ട്‌ഫോണിലേക്ക് വൈറസ് പ്രവേശികുന്നു എന്ന പരാതിയെ തുടർന്നാണ് ഗൂഗിളിന്റെ നീക്കം. ക്യാസ്‌പർസ്‌കൈ റിസർച്ച് ലാബ് പുറത്തുവിട്ട ബ്ലോഗിലാന് ട്രോജൻ ഡ്രോപ്പർ വിഭാഗത്തിൽപ്പെട്ട വൈറ ആപ്പ് വഴി ഫോണിൽ പ്രവേശിക്കുന്നതായി വ്യക്തമാക്കിയത്. എന്നാൽ ഐഒഎസിൽ ആപ്പ് പ്രശ്നങ്ങൾ ഉണ്ടാക്കുന്നതായി റിപ്പോർട്ടുകൾ ഇല്ല\nആപ്പ് ഡൗൺലോഡ് ചെയ്യുന്നതിലൂടെ ഫോണിൽ ക്രിയേറ്റ് ചെയ്യപ്പെടുന്ന എൻക്രിറ്റ്പ് ഫോൾഡറിലെ ചില കോഡുകൾ ഉപയോഗിച്ചാണ് ഈ വൈറസ് പ്രവർത്തിക്കുന്നത് എന്നും ആൻഡ്രോയിഡ് ഉപയോക്താക്കൾ എത്രയും വേഗം ആപ്പ് അൺ ഇൻസ്റ്റാൾ ചെയ്യണമെന്നും കാസ്‌പർസ്‌കൈ ബ്ലോഗിൽ മുന്നറിയിപ്പ് നൽകുന്നുണ്ട്. പ്ലേ സ്റ്റോറിലെ ഏറ്റവും ജനപ്രിയ ആപ്പുകളിൽ ഒന്നായിരുന്നു ക്യാം സ്കാനർ. ലോകത്താകമാനമായി 10കോടി അളുകളാണ് ഈ ആപ്പ് ഇൻസ്റ്റാൾ ചെയ്തിരുന്നത്.\nനേഴ്സിന്റെ ക്രൂരത, മരുന്ന് കുത്തിവച്ച് കൊലപ്പെടുത്തിയത് നിരവധി രോഗികളെ\nകലിപൂണ്ട് കാർ ആവർത്തിച്ച് കുത്തി മറിച്ചിട്ട് കാണ്ടാമൃഗം, വീഡിയോ !\nറെഡ്മി നോട്ട് 8ഉം, നോട്ട് 8 പ്രോയും വിപണിയിൽ, സ്മാർട്ട്ഫോണുകളെ കുറിച്ച് കൂടുതൽ അറിയൂ !\nചില്ലറയിൽ ഒതുങ്ങില്ല; ട്രാഫിക് നിയമം ലംഘിച്ചാൽ നാളെ മുതൽ കീശ കാലിയാകും, അറിഞ്ഞോളു ഇക്കാര്യങ്ങൾ !\nഅടുത്ത ലേഖനം പ്രതിരോധം തീര്‍ത്ത് നേതാക്കള്; ഡിജിപിക്കെതിരായ പരാമർശത്തില് കേസെടുത്താല് നേരിടുമെന്ന് മുല്ലപ്പള്ളി


ഹൃദയരേഖ വികസിച്ചിരുന്നാല് - Astrology Articles | Astrology News\nadmin October 11, 2017 December 16, 2018\nനിങ്ങള്‍ക്ക് പ്രേമമുണ്ടോ, മനസില് സ്‌നേഹത്തിന്റെ ആഴമെത്ര, നിങ്ങളിലെ ഗുണങ്ങള് എന്തെല്ലാം…. ഇവയെല്ലാം ഹൃദയരേഖ കാട്ടിത്തരും. കൈപ്പത്തിയുടെ മുകള്‍ഭാഗത്ത് വ്യാഴമണ്ഡലത്തിന്റെ മദ്ധ്യഭാഗത്തുനിന്നോ കീഴ്ഭാഗത്ത് നിന്നോ ആരംഭിച്ച് ശനി,സൂര്യന്, ബുധന് എന്നീ മണ്ഡലങ്ങളുടെ താഴെക്കൂടി കൈപ്പത്തിയുടെ എതിര്‍ഭാഗത്ത് നടുവിലായി അവസാനിക്കുന്നതാണ് ഹൃദയരേഖ.\nസ്‌നേഹം, പ്രേമം, ഗുണം എന്നിവയെ ഹൃദയരേഖ കാണിക്കുന്നു എന്നാണ് വിശ്വാസം. ഈ രേഖ വ്യാഴമണ്ഡലത്തില് നിന്നാരംഭിച്ച് ചൊവ്വാമണ്ഡലത്തില് അവസാനിക്കുന്നതെങ്കില് ഉയര്‍ന്ന പെരുമാറ്റവും ദൈവചിന്തയും പാവങ്ങളോട് കരുണയും ധര്‍മ്മശീലവും ഉണ്ടായിരിക്കും. ഒരു പ്രവൃത്തി തടസ്സം വരാതെ ചെയ്തുതീര്‍ക്കാനുള്ള വൃഗ്രതയും ആത്മധൈര്യവും പൊതുകാര്യങ്ങളില് താല്പര്യവുമുണ്ടായിരിക്കും എന്നും ആചാര്യന്മാര് പറയുന്നു.\nREAD ജനനതീയതിനോക്കി സ്വഭാവരഹസ്യം അറിയാം\nഹൃദയരേഖ ശനിമണ്ഡലത്തില് നിന്നും തുടങ്ങുകയാണെങ്കില് ഏതു സംഗതിയും വളരെ ശ്രദ്ധയോടുകൂടി ചെയ്യും എന്നാണ് വിശ്വാസം. ഇവര് സ്വാര്‍ത്ഥരും പ്രേമജീവികളുമായിരിക്കും എന്നും ആചാര്യന്മാര് പറയുന്നു. രേഖ ശനിമണ്ഡലത്തിന്റെ നടുവില് നിന്നാരംഭിക്കുകയാണെങ്കില് അയാളുടെ ഗുണഗണങ്ങള് വളരെ വ്യത്യസ്തമായും കാര്യങ്ങള് ഭംഗിയായി ചെയ്തുതീര്‍ക്കാന് കഴിവുള്ളവരും ആയിരിക്കും.\nഈ രേഖ വികസിച്ചിരുന്നാല് ഭാര്യാഭര്‍തൃബന്ധം സുഖകരമായിരിക്കുകയില്ല എന്ന് ആചാര്യന്മാര് പറയുന്നു. ഹൃദയരേഖ ചങ്ങലപോലെയോ പല ഉപരേഖകള് ചേര്‍ന്നുണ്ടായതുപോലെയോ കാണുന്നുവെങ്കില് ആ വ്യക്തിയുടെ കുടുംബജീവിതം ശിഥിലമായിരിക്കുമെന്നാണ് ആചാര്യന്മാരുടെ അഭിപ്രായം.\nREAD കൃഷ്ണനും രാധയും\nഈ രേഖ തെളിയാതെ നേര്‍ത്തിരുന്നാലോ ശാഖകളില്ലാതിരുന്നാലോ മുന്‍കോപിയായിരിക്കും എന്നും പറയുന്നുണ്ട്. അതുമല്ലെങ്കില് ഹൃദയസംബന്ധമായ എന്തെങ്കിലും തകരാറുള്ളവനായിരിക്കും എന്നും ആചാര്യന്മാര് ചൂണ്ടിക്കാട്ടുന്നു. വ്യാഴമണ്ഡലത്തില് ഈ രേഖയ്ക്ക് രണ്ടു പിളര്‍പ്പുകള് ഉണ്ടായാല് നല്ല പെരുമാറ്റം ആലോചനാശക്തി, ഏതുകാര്യവും അവധാനതയോടെ ചെയ്ത് വിജയത്തിലെത്തിക്കാനുള്ള കഴിവ് എന്നീ ഗുണങ്ങള് ഉള്ളവനായിരിക്കും.\nവെട്ടിക്കോട് നാഗരാജന്റെ എഴുന്നള്ളത്ത് കണ്ടാലുള്ള ഫലമറിയാം\nജൂണ് 20 മുതല് ഇവരുടെ ഭാഗ്യകാലം


ടേൺ-ബൈ-ടേൺ നാവിഗേഷനുമായി പുതിയ ഗ്ലാമർ എക്‌സ്ടെക് വേരിയന്റ്; വില 78,900 രൂപ - Malayalam DriveSpark\nടേൺ-ബൈ-ടേൺ നാവിഗേഷനുമായി പുതിയ ഗ്ലാമർ എക്‌സ്ടെക് വേരിയന്റ്; വില 78,900 രൂപ\nPublished: Tuesday, July 20, 2021, 15:11 [IST]\nഇന്ത്യൻ വിപണിയിൽ പുതിയ ഗ്ലാമർ എക്‌സ്ടെക് അവതരിപ്പിച്ച് ഹീറോ മോട്ടോകോർപ്. ഡ്രം, ഡിസ്‌ക് എന്നിങ്ങനെ രണ്ട് വേരിയന്റുകളിലായാണ് കമ്മ്യൂട്ടർ മോട്ടോർസൈക്കിളിന്റെ പുതിയ പതിപ്പും വിൽപ്പനയ്ക്ക് എത്തുന്നത്.\nപുതിയ ഗ്ലാമർ എക്‌ടെക് ഡ്രമ്മിന് 78,900 രൂപയും ഡിസ്ക്ക് വേരിയന്റിന് 83,500 രൂപയുമാണ് രാജ്യത്തെ എക്സ്ഷേറൂം വില. ഹീറോയുടെ ആദ്യത്തെ ഇലക്ട്രിക് മോട്ടോർസൈക്കിളായേക്കുമെന്ന അഭ്യൂഹമുണ്ടായിരുന്ന എക്‌സ്‌ടെക് പേര് ഗ്ലാമറിന്റെ പുതിയ വേരിയന്റിനായി ഉപയോഗിക്കുകയായിരുന്നു കമ്പനി.\nഗ്ലാമറിന്റെ ഏറ്റവും പുതിയ ആവർത്തനം സ്റ്റാൻഡേർഡ് മോട്ടോർസൈക്കിളിനേക്കാൾ നിരവധി പുതിയ സവിശേഷതകളാണ് ഉപഭോക്താക്കൾക്കായി പരിചയപ്പെടുത്തുന്നത്. അതിൽ ബ്ലൂടൂത്ത് കണക്റ്റിവിറ്റി ഫംഗ്ഷൻ, ടേൺ-ബൈ-ടേൺ നാവിഗേഷൻ സിസ്റ്റം, ഇന്റഗ്രേറ്റഡ് യുഎസ്ബി ചാർജർ, എൽഇഡി ഹെഡ്‌ലാമ്പ് എന്നിവയെല്ലാം ഹീറോ വാഗ്‌ദാനം ചെയ്യുന്നുണ്ട്.\nസ്റ്റാൻഡേർഡ് വേരിയന്റിനേക്കാൾ കൂടുതൽ വിവരങ്ങൾ ഇൻസ്ട്രുമെന്റ് ക്ലസ്റ്റർ പ്രദർശിപ്പിക്കും എന്നതും ശ്രദ്ധേയമാണ്. അതിൽ ഗിയർ പൊസിഷൻ ഇൻഡിക്കേറ്റർ, ഇക്കോ മോഡ്, ടാക്കോമീറ്റർ, ലൈവ് മൈലേജ് ഇൻഡിക്കേറ്റർ (ആർടിഎംഐ) എന്നിവ ഇതിൽ ഉൾപ്പെടുന്നു.\nഗ്ലാമർ എക്‌സ്ടെക്കിലെ റൈഡർ എയ്ഡുകളിൽ സൈഡ്-സ്റ്റാൻഡ് എഞ്ചിൻ കട്ട് ഓഫ്, ബാങ്ക് ആംഗിൾ സെൻസർ എന്നിവ ഉൾപ്പെടുന്നു. വീഴ്ചയുണ്ടായാൽ ബാങ്ക്-ആംഗിൾ-സെൻസർ എഞ്ചിൻ കട്ട്-ഓഫ് ചെയ്യുകയും ചെയ്യുന്ന സവിശേഷത വരെ ഹീറോ കൂട്ടിച്ചേർത്തിട്ടുണ്ട് എന്നകാര്യം വരെ കൗതുകമുണർത്തുന്നുണ്ട്.\n3D ബ്രാൻഡിംഗ്, റിം ടേപ്പുകൾ, പുതിയ മാറ്റ് കളറിനായുള്ള ബ്ലൂ ആക്സന്റുകൾ എന്നിവ എക്‌സ്ടെക് വേരിയന്റിലെ സ്റ്റൈലിംഗ് സൂചകങ്ങളിൽ ഉൾപ്പെടുന്നു. സസ്പെൻഷനായി മുൻവശത്ത് ടെലിസ്‌കോപ്പിക് ഫോർക്കുകളും പിന്നിൽ പ്രീലോഡായി ക്രമീകരിക്കാവുന്ന മോണോ ഷോക്കുമാണ് ഹീറോ നൽകിയിരിക്കുന്നത്.\nഅടിസ്ഥാന വേരിയന്റിൽ രണ്ട് വീലുകളിലും ഡ്രം ബ്രേക്കുകളാണ് ഇടംപിടിച്ചിരിക്കുന്നത്. അതേസമയം പ്രീമിയം മോഡലിന് മുൻവശത്ത് 240 mm റോട്ടർ ഡിസ്ക്കാണ് ഹീറോ സമ്മാനിച്ചിരിക്കുന്നത്.\nഅതേ ബി‌എസ്-VI കംപ്ലയിന്റ്, 125 സിസി, സിംഗിൾ സിലിണ്ടർ എഞ്ചിനാണ് ഗ്ലാമർ എക്‌സ്ടെക്കിനും തുടിപ്പേകുന്നത്. ഇത് 7,500 rpm-ൽ 10.7 bhp കരുത്തും 6,000 rpm-ൽ 10.6 Nm torque ഉം ഉത്പാദിപ്പിക്കാൻ പ്രാപ്‌തമാണ്.\nബൈക്കിന്റെ മറ്റ് സവിശേഷതകളിൽ ഓട്ടോ സെയിൽ ടെക്‌നോളജിക്കൊപ്പം ഹീറോ മോട്ടോകോർപ്പിന്റെ വിപ്ലവകരമായ i3s എന്ന ഐഡിൾ സ്റ്റാർട്ട്-സ്റ്റോപ്പ് സിസ്റ്റം, ഓട്ടോ സെയിൽ ടെക്നോളജി എന്നിവയും കമ്പനി ഉൾപ്പെടുത്തിയിട്ടുണ്ട്.\nHero Launched The All-New Glamour Xtec Variant With Turn-By-Turn Navigation. Read in Malayalam\nStory first published: Tuesday, July 20, 2021, 15:11 [IST]


വില കുറഞ്ഞിട്ടും ഗുണം ലഭിക്കാതെ മലയാളികള് :: Janmabhumi Daily\nവില കുറഞ്ഞിട്ടും ഗുണം ലഭിക്കാതെ മലയാളികള്\nWednesday 14 June 2017 10:18 pm IST\nപീരുമേട് (ഇടുക്കി): കേരളത്തിലേക്ക് പ്രധാനമായും പലവ്യജ്ഞന സാധനങ്ങള് എത്തിയിരുന്ന അന്യസംസ്ഥാനങ്ങളില് മികച്ചവിളവ്. ഇവിടെ ഉല്‍പ്പാദിപ്പിച്ച സാധനങ്ങള് കൂടി വന്‍തോതില് തമിഴ്‌നാട്ടിലെ വിവിധ മാര്‍ക്കറ്റുകളില് എത്തിയതോടെ വെളുത്തുള്ളി, പരിപ്പ്, വറ്റല് മുളക്, വാളന്‍പുളി എന്നിവയുടെ വിലയില് വന് ഇടിവ്. തമിഴ്‌നാട്ടിലും കേരളത്തിലും കാലാവസ്ഥ ചതിച്ചെങ്കിലും മറ്റിടങ്ങളില് ഇത് അനുകൂലമായതാണ് ഉല്‍പ്പാദനം കൂടാനും വിലകുറയാനും കാരണമായത്. വില കുറഞ്ഞിട്ടും കേരളത്തിലെ വിവിധ മാര്‍ക്കറ്റുകളില് ഇത് വേണ്ട രീതിയില് പ്രതിഫലിക്കുന്നില്ല. ഗുജറാത്ത്, മദ്ധ്യപ്രദേശ് എന്നിവിടങ്ങളില് നിന്നാണ് പ്രധാനമായും ചെന്നൈ മാര്‍ക്കറ്റിലേയ്ക്ക് വെളുത്തുള്ളി എത്തുന്നത്. ചെന്നൈയില് നിന്നാണ് കേരളത്തിലേയ്ക്ക് പ്രധാനമായും പലവ്യജ്ഞന സാധനങ്ങള് എത്തുന്നത്. ഇവിടുത്തെ വിലയെ ആശ്രയിച്ചാണ് കേരളത്തിലും വില നിശ്ചയിച്ചിരുന്നത്. ചെന്നൈ മാര്‍ക്കറ്റില് കഴിഞ്ഞ മാസംവരെ 160 രൂപയായിരുന്ന ഒന്നാന്തരം വെളുത്തുള്ളി 80 ആയും, 120 ആയിരുന്ന രണ്ടാംതരം 50 രൂപയായും കുറഞ്ഞു. വലുപ്പം കൂടിയ ഊട്ടി വെളുത്തുള്ളിയ്ക്ക് 220 രൂപയായിരുന്നത് 120 ആയും കുറഞ്ഞിട്ടുണ്ട്. 380 രൂപയായിരുന്ന ഒന്നാംതരം വറ്റല് മുളക് 280 ആയും, 340 ആയിരുന്ന രണ്ടാംതരം 250 ആയും കുറഞ്ഞു. ആന്ധ്രയില് നിന്നെത്തുന്ന നീളംകൂടി ചുരുണ്ട ഇനം വറ്റല് മുളകിന് 150 ല് നിന്നും 90 ആയും കുറഞ്ഞു. കര്‍ണ്ണാടകയില് നിന്നുമാണ് പ്രധാനമായും വാളന്‍പുളി എത്തുന്നത്. ഒന്നാന്തരത്തിന് 160 ല് നിന്നും 110 രൂപയായും രണ്ടാം തരത്തിന് 130-ല് നിന്നും 90 രൂപയായും വിലകുറഞ്ഞിട്ടുണ്ട്. ഉത്തര്‍പ്രദേശ്, ഗുജറാത്ത്, ആന്ധ്രപ്രദേശ്, കര്‍ണ്ണാടക എന്നിവിടങ്ങളില് നിന്നുമാണ് കേരളത്തിലേക്ക് പ്രധാനമായും പരിപ്പ് എത്തിയിരുന്നത്. തുവരപരിപ്പ് ഒന്നാന്തരത്തിന് 95 ല് നിന്നും 75 രൂപയായും രണ്ടാം തരത്തിന് 85 ല് നിന്നും 65 രൂപയായും കുറഞ്ഞു. നാടന് തുവരപരിപ്പിന് 75 ല് നിന്നും 55 രൂപയായും വിലകുറഞ്ഞിട്ടുണ്ട്. ഉഴുന്ന് പരിപ്പിന് 115 ല് നിന്നും 95 രൂപയായും വിലകുറഞ്ഞു. മഴ മികച്ച് രീതിയില് ലഭിച്ചതിനാല് ഈ സംസ്ഥാനങ്ങളിലെ വിളവ് കൂടിയതാണ് വില കുറയാന് മുഖ്യകാരണം. വരും ദിവസങ്ങളിലും വിലയില് കുറവുണ്ടാകുമെന്നാണ് വ്യാപാരികള് പറയുന്നത്. സവോള, ഉള്ളി, കടല, വന്‍പയര്, ചെറുപയര്, കിഴങ്ങ് എന്നിവയുടെ വിലയിലും കുറവ് വന്നിട്ടുണ്ട്. തൊടുപുഴയിലെ മാര്‍ക്കറ്റുകളില് വെളുത്തുള്ളി വില പാതിയായി കുറഞ്ഞിട്ടുണ്ടെങ്കിലും മറ്റ് സാധനങ്ങള്‍ക്ക് കാര്യമായ വിലവ്യത്യാസം ഇല്ല. കടുത്ത വറുതിയിലും ഇത്തരത്തിലുള്ള തട്ടിപ്പ് മലയാളികളുടെ കീശ കാലിയാക്കുകയാണ്. തമിഴ്‌നാട്ടില് മഴലഭിക്കാതായതോടെ മിക്കയിനം പച്ചക്കറികളും വിലകുതിച്ചുയരുന്ന സാഹചര്യത്തിലാണ് ചെറിയൊരു ആശ്വാസമാകുമായിരുന്നത് കൂടി അധികൃതരുടെ പിടിപ്പ് കേടുകൊണ്ട് നഷ്ടമാകുന്നത്.\nബിജെപിക്കേ ഗുണം ചെയ്യൂ: മായാവതി\nഗുണിയെ ആശ്രയിച്ചിരിക്കുന്ന ഗുണം\nസ്ഥലം ലഭിക്കാതെ ജില്ലാ നിര്‍ഭയകേന്ദ്രം\nജി.എസ്.ടി.യുടെ പ്രയോജനം ലഭിക്കാതെ...\nനരേന്ദ്രമോദിയുടെ വിദേശയാത്രകള് പ്രവാസികള്‍ക്ക് ഗുണം


റെട്രോ സ്റ്റൈൽഡ് മെഗുറോ K3 അവതരിപ്പിച്ച് കാവസാക്കി | Kawasaki Meguro k3 launched\nറെട്രോ സ്റ്റൈൽഡ് മെഗുറോ K3 അവതരിപ്പിച്ച് കാവസാക്കി\nMumbai, First Published Dec 10, 2020, 8:22 PM IST\nജാപ്പനീസ് ഇരുചക്ര വാഹന നിര്‍മ്മാതാക്കളായ കവസാക്കി തങ്ങളുടെ റെട്രോ-സ്റ്റൈൽ മോട്ടോർസൈക്കിളായ മെഗുറോ K3 അവതരിപ്പിച്ചു.\nജാപ്പനീസ് ഇരുചക്ര വാഹന നിര്‍മ്മാതാക്കളായ കവസാക്കി തങ്ങളുടെ റെട്രോ-സ്റ്റൈൽ മോട്ടോർസൈക്കിളായ മെഗുറോ K3 അവതരിപ്പിച്ചു. ജപ്പാനിലെ ആഭ്യന്തര വിപണിയിലാണ് വാഹനത്തിന്‍റെ അവതരണമെന്ന് ഗാഡിവാഡി ഡോട്ട് കോം റിപ്പോര്‍ട്ട് ചെയ്യുന്നു.\nരാജ്യത്തെ ഏറ്റവും പഴയ മോട്ടോർസൈക്കിൾ ബ്രാൻഡുകളിലൊന്നിനെ പുനരുജ്ജീവിപ്പിക്കാനുള്ള ശ്രമത്തിലാണ് കവസാക്കി മെഗുറോ K3 പുറത്തിറക്കിയത്. മെഗുറോ ജപ്പാനിൽ 1937-ലാണ് സ്ഥാപിതമായത്. തുടർന്ന് കുറച്ച് വർഷങ്ങൾക്ക് ശേഷം കവസാക്കി ഹെവി ഇൻഡസ്ട്രീസുമായി ഇവർ സഹകരിക്കുകയായിരുന്നു.\nകവസാക്കി W800 മോഡലിൽ ലഭ്യമായ അതേ 773 സിസി, പാരലൽ-ട്വിൻ എഞ്ചിനാണ് മോട്ടോർസൈക്കിളിനും ഹൃദയം. പവർ, ടോർഖ് ഔട്ട്‌പുട്ട് കണക്കുകളും W800-ന് സമാനമാണ്. അതായത് മെഗുറോ K3-യുടെ എയർ കൂൾഡ് യൂണിറ്റിന് 50.2 bhp കരുത്തിൽ 62.9 Nm torque ഉത്പാദിപ്പിക്കാൻ ശേഷിയുള്ളതാണ്.\nബ്രാൻഡിന്റെ W800 അടിസ്ഥാനമാക്കിയുള്ള സ്റ്റൈലിംഗാണ് പുതിയ മോഡലിലും. മനോഹരമായി രൂപകൽപ്പന ചെയ്ത മെഗുറോ ബാഡ്ജും സൂക്ഷ്മമായ വിഷ്വൽ ട്വീക്കുകളുമൊക്കെയാണ് മെഗുറോ K3-യുടെ പ്രധാന ആകർഷണങ്ങൾ. കവസാക്കി W800 ആണ് ഇതിന്‍റെ അടിസ്ഥാനരൂപം. കൂടുതൽ മികച്ചതാക്കാൻ ബൈക്കിന്റെ ടാങ്കിൽ വെളുത്ത പിൻ‌സ്‌ട്രൈപ്പുകൾ ഉൾപ്പെടുത്തിയിട്ടുണ്ട്.\nമോട്ടോർസൈക്കിളിന്റെ സസ്പെൻഷൻ സജ്ജീകരണത്തിൽ ടെലിസ്‌കോപ്പിക് ഫോർക്കുകളും പിന്നിൽ ട്വിൻ-സൈഡഡ് സ്പ്രിംഗുകളും ഉൾപ്പെടുത്തിയിട്ടുണ്ട്. ബ്രേക്കിംഗിനായി രണ്ട് വീലുകളിലും ഡിസ്ക് ബ്രേക്കുകൾ നൽകിയിട്ടുണ്ട്. നിലവില് ജപ്പാനിൽ മാത്രമായി മെഗുറോ വിൽക്കാനാണ് കമ്പനിയുടെ പദ്ധതി എന്നാണ് റിപ്പോര്‍ട്ടുകള്.\nLast Updated Dec 10, 2020, 8:21 PM IST\nkawasaki meguro k3 launch\nkawasaki meguro k3 price\nകാവസാക്കി മെഗുറോ K3


Editorial on jacob thomas ips resignation issue | അവതാരങ്ങളുടെ ആക്രമണത്തിൽ നിന്നും ഈ സർക്കാരിനെ കാക്കാൻ കരുതി ഇരിക്കുക; അഴിമതിക്കാർ അഴിയെണ്ണുന്നത് കാണാൻ കാത്തിരിക്കുന്ന ഒരു ജനാധിപത്യം ഉണ്ടിവിടെ; ജേക്കബ് തോമസിനെതിരെയുള്ള ഗൂഢാലോചന തന്റേടത്തോടെ നേരിടാൻ മിസ്റ്റർ പിണറായി താങ്കൾക്ക് കഴിയുമോ? - MarunadanMalayali.com\nOctober 19, 2016 | 02:28 PM IST | Permalink\nഒരു ഐപിഎസ് ഓഫീസർ ചുമതല ഒഴിയണം എന്നാവശ്യപ്പെടുന്നതോ ഒരു ഐപിഎസ് ഓഫീസറെ സ്ഥലം മാറ്റുന്നതോ ഒന്നും സാധാരണ ഗതിക്ക് ഒരു പ്രധാന വാർത്ത ആവേണ്ട കാര്യമല്ല. എന്നാൽ ഇന്നലെ മുതൽ ഒരു മന്ത്രിയുടെ രാജിക്ക് തുല്ല്യമായ ചർച്ചയാണ് ജേക്കബ് തോമസ് എന്ന ഐപിഎസ് ഓഫീസറുടെ ഒരു കത്തുമായി ബന്ധപ്പെട്ടു പുറത്തു വരുന്നത്. വിജിലൻസ് ഡയറക്ടറായി നാലു മാസം ജോലി ചെയ്ത ഡിജിപി ജേക്കബ് തോമസ് തന്നെ പദവി ഒഴിയാൻ അനുവദിക്കണം എന്നാവശ്യപ്പെട്ടു നൽകിയ കത്താണ് വലിയ രാഷ്ട്രീയ ചർച്ചകൾക്ക് കാരണമായിരിക്കുന്നത്.\nഅവൈലബിൾ സെക്രട്ടറിയേറ്റ് വിളിച്ചു ഭരിക്കുന്ന പാർട്ടി ചർച്ചചെയ്യുക, ആഭ്യന്തര സെക്രട്ടറിയും ചീഫ് സെക്രട്ടറിയും കൂടി കാണുക, മന്ത്രിമാരുമായി മുഖ്യമന്ത്രി ആശയ വിനിമയം നടത്തുക, തുടങ്ങിയ കാര്യങ്ങളാണ് ഇതിന്റെ പേരിൽ ഇപ്പോൾ നടക്കുന്നത്. ഐഎഎസുകാരും ഐപിഎസുകാരും കൂട്ടം ചേർന്നു നീക്കങ്ങൾ നടത്തുന്നു. ഭരണസ്തംഭനം പോലും ഇതുമായി ബന്ധപ്പെട്ടു ഉണ്ടായതായി റിപ്പോർട്ട് ചെയ്യപ്പെടുന്നു.\nജേക്കബ് തോമസിന്റെ രാജിക്കത്തിന് ഇത്രയേറെ പ്രാധാന്യം ലഭിക്കാനുള്ള കാരണം സത്യസന്ധനെന്ന അദ്ദേഹത്തിനുള്ള സൽപ്പേര് തന്നെയാണ്. അഴിമതിക്കെതിരെ ഒറ്റയാൻ പോരാട്ടം നടത്തുന്ന ശ്രീ ജേക്കബ് തോമസ് വിജിലൻസിനെ സ്വതന്ത്രമാക്കാനും, അഴിമതിക്കാരായ ഉദ്യോഗസ്ഥരെയും രാഷ്ട്രീയക്കാരെയും നിലയ്ക്കു നിർത്താനും ഗൗരവതരമായ നടപടികൾ ആണ് എടുക്കുന്നത്. മുൻ സർക്കാരിന്റെ കാലത്തെ പ്രധാന വില്ലനായിരുന്ന കെ എം മാണിക്കെതിരായും, കെ ബാബുവിനെതിരെയും കേസുകൾ രജിസ്റ്റർ ചെയ്തു കഴിഞ്ഞു. മറ്റു അനേകം മന്ത്രിമാരും ഉദ്യോഗസ്ഥരും വിജിലൻസിന്റെ കത്തിമുനയിലാണ്. സ്പോർട്സ് കൗൺസിൽ പോലെയുള്ള പ്രധാനപ്പെട്ട സ്ഥാപനങ്ങളുടെ അഴിമതിയും അന്വേഷണ പരിധിയിൽ വന്നു കഴിഞ്ഞു.\nഅതിനിടയിലാണ് അഴിമതിക്കെതിരെ സന്ധിയില്ലാ സമരം നടത്തുന്ന ജേക്കബ് തോമസിനെതിരെ ശക്തമായ അഴിമതി ആരോപണം ഉണ്ടാകുന്നത്. വർഷങ്ങൾക്ക് മുൻപ് കൊച്ചി തറമുഖ ട്രസ്റ്റ് എംഡി ആയിരുന്നപ്പോൾ സോളാർ പാനൽ ഏർപ്പെടുത്തിയ വകയിൽ സർക്കാരിന് നഷ്ടമുണ്ടായി എന്നതിന്റെ പേരിലാണ് കേസ്. പലരും കരുതുന്നത് ആ അഴിമതി സംബന്ധിച്ച് ഇപ്പോൾ പുറത്തു വന്ന അന്വേഷണ റിപ്പോർട്ട് ആണ് ഇതെന്നാണ്. വാസ്തവം നേരെ മറിച്ചാണ്. ബാർ കോഴ വിഷയത്തിൽ ആർക്കും വഴങ്ങാതെ മാണിക്കെതിരെ ഉറച്ച നിലപാടെടുത്തപ്പോൾ മാണിക്കു ലഭിച്ച ഒരു പരാതിയുടെ വെളിച്ചത്തിൽ മാണിയാണ് അന്വേഷണത്തിന് ചുമതലപ്പെടുത്തുന്നത്. എട്ടു പത്തു വർഷം മുൻപ് നടന്ന ഒരു വിഷയത്തെ അടിസ്ഥാനമാക്കി മാണിയുടെ താൽപ്പര്യം പ്രകാരം ഉണ്ടാക്കിയ റിപ്പോർട്ട് പക്ഷേ പുറത്തെടുക്കാൻ മാണിക്കോ ഉമ്മൻ ചാണ്ടിക്കോ ധൈര്യം ഉണ്ടായിരുന്നില്ല.\nഉദ്യോഗസ്ഥനെ മര്യാദ പഠിപ്പിക്കാൻ എനിക്കറിയാം എന്നു പരസ്യമായി പറഞ്ഞ ഉമ്മൻ ചാണ്ടിക്ക് തൊടാനാകാതെ പോയത് ആ റിപ്പോർട്ടിന്റെ പേരിൽ നടപടി എടുത്താൽ പണി കിട്ടുമെന്ന് അറിഞ്ഞു തന്നെ ആയിരുന്നു. ഉമ്മൻ ചാണ്ടിയുടെ വിശ്വസ്തനായ അന്നത്തെ ചീഫ് സെക്രട്ടറി ജിജി തോംസണും നിരവധി തവണ സമ്മർദ്ദം ചെലുത്തിയതാണ്. ഇപ്പോൾ അത് പുറത്ത് വന്നതും ചർച്ചയായതും രാഷ്ട്രീയ കാര്യങ്ങൾ കൊണ്ടല്ല എന്നതാണ് നേര്. തരക്കേടില്ലാത്ത ഒരു ഉദ്യോഗസ്ഥൻ എന്നു പേരുകേട്ട ഇപ്പോഴത്തെ അഡീഷണൽ ചീഫ് സെക്രട്ടറി കെഎം എബ്രഹാമിനെതിരെയും അഴിമതിയുടെ പേരിൽ നിരവധി തവണ വിമർശന വിധേയനായ ടോം ജോസിനെതിരെയും ഉണ്ടായ ചില അന്വേഷണങ്ങളാണ് കാര്യങ്ങളുടെ ഗതി തിരിച്ചു വിട്ടത്. ഒന്നിനും വഴങ്ങാത്ത ജേക്കബ് തോമസിന്റെ വിജിലൻസ് അന്വേഷണത്തിൽ പണികിട്ടുമെന്ന് ഉറപ്പായപ്പോൾ അവരത് വീണ്ടും ചർച്ചചെയ്യുക ആയിരുന്നു.\nഏതാനും ആഴ്ചകൾക്ക് മുൻപ് ജേക്കബ് തോമസിനെതിരെയുള്ള റിപ്പോർട്ട് ആദ്യം ലഭിക്കുന്ന മാദ്ധ്യമം മറുനാടൻ ആയിരുന്നു. കൃത്യമായ ലക്ഷ്യത്തോടെയാണ് ആ റിപ്പോർട്ട് എത്തിയതെന്ന് അറിയാവുന്നതുകൊണ്ട് ഞങ്ങൾ ജേക്കബ് തോമസിനെതിരെ നീക്കം സജീവമായി എന്നു പറഞ്ഞു കൊണ്ടു അതു റിപ്പോർട്ട് ചെയ്തു. അതു കഴിഞ്ഞു കുറച്ചു ദിവസം കൂടി കഴിഞ്ഞാണ് മലയാള മാദ്ധ്യമങ്ങൾ അതു സജീവമായി എടുത്തത്. മനോരമ പോലൊരു പത്രത്തിന്റെ ഒന്നാം പേജിൽ നാലു കോളത്തിൽ ആ വാർത്ത വന്നപ്പോൾ തന്നെ ഗൂഢാലോചന വ്യക്തമായിരുന്നു. കെഎം എബ്രഹാമും മനോരമയും തമ്മിലുള്ള കുടുംബ ബന്ധം എല്ലാവർക്കും അറിയാവുന്നതാണ്. മറ്റ് പല ഉദ്യോഗസ്ഥന്മാർക്കെതിരെ ഉണ്ടായ പോലെ വലിയ അഴിമതി ആരോപണം ആയിരുന്നില്ല എന്നു മാത്രമല്ല ഒട്ടും കാലിക പ്രസക്തമല്ലാത്ത വിഷയവും ആയിരുന്നു എന്നോർക്കണം. എന്നിട്ടും ഇതു വലിയ ചർച്ച ആയത് തന്നെ ഗൂഢാലോചനയുടെ ലക്ഷ്യം വ്യക്തമായിരുന്നു.\nജേക്കബ് തോമസിനെതിരെ വാർത്ത വെളിയിൽ വന്നതോടെ എല്ലാ പാർട്ടികളും ഉണർന്നു. പ്രധാനമായും അതു സന്തോഷിപ്പിച്ചത് കെഎം മാണിയെയും കെ ബാബുവിനെയും ആയിരുന്നു. ടിഒ സൂരജ് അടക്കമുള്ള അനേകം ഉദ്യോഗസ്ഥരും അക്കൂട്ടത്തിൽ ചേർന്നു. വി എസ് ശിവകുമാറിനെ പോലെ അന്വേഷണം നേരിടാൻ ഇടയുള്ള എല്ലാ രാഷ്ട്രീയക്കാർക്കും അതൊരു അവസരമായിരുന്നു. സ്വജനപക്ഷപാത വിഷയത്തിൽ വിജിലൻസ് കേസെടുത്തതിനാൽ രാജിവെയ്‌ക്കേണ്ടി വന്ന ഇപി ജയരാജനും ഇതൊരു അവസരമായി കരുതുകയായിരുന്നു. സിപിഎമ്മിന് താൽപ്പര്യമുള്ള അനേകം ഉദ്യോഗസ്ഥരും അഡ്ജസ്റ്റ്‌മെന്റ് രാഷ്ട്രീയത്തിൽ ഡിപ്ലോമ എടുത്തിട്ടുള്ള ചില നേതാക്കളും ഈ അവസരം മുതലെടുത്തു. കോടിയേരി ബാലകൃഷ്ണനെപ്പോലെയുള്ള നേതാക്കളുടെ നിലപാട് ജേക്കബ് തോമസ് മാറണം എന്നു തന്നെ ആയിരുന്നു. അത്തരം ഒരു സമ്മർദ്ദം ശക്തമായി വന്നതോടെയാണ് വിജിലൻസ് ഡയറക്ർ പദവി ഒഴിയണമെന്ന് അപേക്ഷിച്ചു കത്തു നൽകിയത്.\nദീർഘവീക്ഷണത്തോടെ ജേക്കബ് തോമസ് ചെയ്ത ഒരു പ്രവർത്തിയാണ് വിവാദത്തിന് കാരണമായത്. വൈദ്യുതി ഉപഭോഗം കുറയ്ക്കാനായി സോളാർ പാനലുകൾ തുറമുഖ ഓഫീസിൽ സ്ഥാപിച്ചപ്പോൾ വലിയ മുടക്കു മുതൽ ഉണ്ടായി എന്നത് നേരാണ്. എന്നാൽ സർക്കാർ ഏജൻസികളായ സിഡ്‌കോയും കെൽട്രോണുമായിരുന്നു സോളാർ പാനലുകൾ സ്ഥാപിച്ചത് എന്നതാണ് എല്ലാവരും മറക്കുന്നത്. സോളാർ പാനലുകളിൽ നിന്നും ലാഭം ഉണ്ടാകണമെങ്കിൽ ദീർഘകാലാടിസ്ഥാനത്തിൽ പ്രവർത്തിച്ചേ പറ്റു എന്നു എല്ലാവർക്കും അറിയാം. ജേക്കബ് തോമസിന് ശേഷം വന്ന ഉദ്യോഗസ്ഥർ അതിനു തയ്യാറാവാതെ വന്നപ്പോൾ മുടക്കിയ പണം വെറുതെ ആവുക ആയിരുന്നു. അതുകൊണ്ട് തന്നെ പദ്ധതി ഇട്ടയാളെയല്ല പദ്ധതി മുടക്കിയ ആളെയാണ് പ്രതിചേർക്കേണ്ടത്. എന്നാൽ ഇവിടെ ദീർഘവീക്ഷണത്തോടെ ഒരു പദ്ധതി ഇട്ടതിന് ജേക്കബ് തോമസ് ഇപ്പോൾ ശിക്ഷിക്കപ്പെടുന്ന അവസ്ഥയാണ്.\nഈ മാനദണ്ഡം അടിസ്ഥാനമാക്കിയാൽ ഒരു ഉദ്യോഗസ്ഥന് ഒരു പദ്ധതിയും ചെയ്യാൻ സാധിക്കുകയില്ല എന്നതാണ് സത്യം. എല്ലാ പദ്ധതികളും വിഭാവനം ചെയ്യുന്ന പോലെ വിജയിക്കണമെന്ന് എന്തുറപ്പാണുള്ളത്. എന്നാൽ അഴിമതിയിലൂടെ പണം ഉണ്ടാക്കാൻ ശ്രമിച്ചു എന്നാണ് കണ്ടെത്തിയതെങ്കിലും ഈ ആരോപണത്തിൽ കഴമ്പുണ്ട് എന്നു കരുതാമായിരുന്നു. ഇവിടെ അത്തരം ഒരു ആരോപണം ഇല്ല എന്നോർക്കണം. ഇത് പറയുമ്പോൾ ഒരു കാര്യം സമ്മതിക്കാതിരിക്കാൻ പറ്റില്ല. ജേക്കബ് തോമസ് ഇപ്പോൾ വിജിലൻസിന്റെ ചുവന്ന കൊടി കാണിക്കുന്ന പല ഉദ്യോഗസ്ഥരും സമാനമായ പരാതി ഉന്നയിക്കുന്നുണ്ട്. സാങ്കേതികമായി മാത്രം കുറ്റക്കാരനാകുന്ന അഴിമതികളെ കണ്ടില്ലെന്നു നടിക്കാൻ ജേക്കബ് തോമസും ശ്രമിക്കേണ്ടതുണ്ട്. അഴിമതി നടത്തുക, സർക്കാർ പദ്ധതി അട്ടിമറിക്കുക തുടങ്ങിയ ഉദ്ദേശ്യങ്ങളോടെ ചെയ്യുന്ന ഇടപാടുകളായിരിക്കണം കണ്ടെത്തേണ്ടതും വിചാരണ ചെയ്യപ്പെടേണ്ടതും.\nആരൊക്കെ എന്തൊക്കെ പറഞ്ഞാലും ജേക്കബ് തോമസ് കേരളത്തിലെ അഴിമതിവിരുദ്ധ മുഖമാണ്. അതു കാത്തു സൂക്ഷിക്കേണ്ടത് മലയാളികളുടെ ആവശ്യമാണ്. പിണറായി സർക്കാരിനെ കുറിച്ചു ജനങ്ങൾക്ക് ഇപ്പോഴും വലിയ പ്രതീക്ഷയാണുള്ളത്. അടിസ്ഥാനപരമായ വികസന പ്രവർത്തനങ്ങൾക്ക് മുൻഗണന നൽകുക, അഴിമതി തുടച്ചു നീക്കുക, സർക്കാർ ഉദ്യോഗസ്ഥരെ കൂടുതൽ കാര്യക്ഷമമാക്കുക തുടങ്ങിയ കാര്യങ്ങൾ ആണ് പിണറായി സർക്കാർ ഇപ്പോൾ ശ്രദ്ധിക്കുന്നത്. അതിന് തടസ്സമായി നിൽക്കുന്നതൊക്കെ മാറ്റിമറിക്കാൻ പിണറായി ശ്രമിക്കുന്നുണ്ട്. ബന്ധുനിയമനം വിഷയത്തിൽ മന്ത്രിസഭയിലെ രണ്ടാമന്റെ സ്ഥാനം തെറിച്ചതും, പൊതു മേഖലാ സ്ഥാപന നിയമനങ്ങൾക്ക് പൊതു മാനദണ്ഡങ്ങൾ കൊണ്ടുവന്നതും ആ അർത്ഥത്തിൽ വലിയ പാഠങ്ങളാണ്. മറ്റൊരു സർക്കാരിനും ഇത്തരം ഇച്ഛാശക്തിയോടെ ഒരു തീരുമാനം എടുക്കാൻ സാധിക്കുമെന്ന് തോന്നുന്നില്ല.\nഇത്തരം ആരോപണങ്ങൾ ഉണ്ടാകുന്നത് തന്നെ പിണറായി ചൂണ്ടിക്കാട്ടിയതുപോലെ തന്നെ ചില അവതാരങ്ങൾ പ്രത്യക്ഷപ്പെടുമ്പോൾ ആണ്. അത്തരം അവതാരങ്ങളെ അകറ്റി നിർത്താൻ ജേക്കബ് തോമസിനെപ്പോലെയുള്ളവർ ആവശ്യമാണ്. മുഖ്യമന്ത്രിയുടെ ഓഫീസിൽ നിന്നും അവതാരങ്ങൾ മാറി നിൽക്കുന്നത് പുത്തലത്ത് ദിനേശനെപ്പോലെയുള്ള നിഷ്‌കാമകർമ്മികൾ ഉള്ളതുകൊണ്ടാണ് എന്നു അറിയാവുന്നവർക്കറിയാം. അത്തരക്കാരെ പുകച്ചുനീക്കാൻ തൽപ്പര കക്ഷികൾ കള്ളക്കഥകളുമായി എത്തും. അത്തരത്തിലുള്ള ഒരു ശ്രമം ആണ് ജേക്കബ് തോമസിനെതിരെ നടക്കുന്നത്. അവതാരങ്ങളെ പിടികൂടി ഉള്ള അന്തസ് ഇല്ലാതാക്കാൻ ഇത്തരം നീക്കങ്ങൾ ചെറുത്തു തോൽപ്പിക്കണം. ജേക്കബ് തോമസിനെ പോലെയുള്ള ഉദ്യോഗസ്ഥൻ തന്നെ വിജിലൻസ് നോക്കണമെന്നും അതുകൊണ്ട് വിട്ടുപോകാൻ സമ്മതിക്കില്ലെന്നും തന്റേടത്തോടെ പരസ്യ പ്രസ്താവന നടത്താൻ മുഖ്യമന്ത്രിക്കാവണം. അതാണ് ജനങ്ങൾ പിണറായി സർക്കാരിൽ നിന്നും പ്രതീക്ഷിക്കുന്നത്.


Dulquer Salmaan will beagood father says Chandini Sreedharan - Malayalam Filmibeat\n| Published: Thursday, July 6, 2017, 15:22 [IST]\nഉണ്ണി മുകുന്ദന്, പൃഥ്വിരാജ്, ദുല്‍ഖര് സല്‍മാന്.. തുടക്കത്തില് തന്നെ മലയാളത്തിലെ ഏറ്റവും സുന്ദരന്മാരായ യുവതാരങ്ങള്‍ക്കൊപ്പമാണ് ചാന്ദ്‌നി ശ്രീധരന് എത്തിയത്. ഇങ്ങനെ ഒരു തുടക്കം കിട്ടിയത് വലിയ ഭാഗ്യമായിട്ടാണ് കാണുന്നത് എന്ന് ചാന്ദ്‌നി പറയുന്നു.\nകോമ്രേഡ് ഇന് അമേരിക്ക (സിഐഎ) എന്ന ചിത്രത്തിലാണ് ചാന്ദ്‌നി ദുല്‍ഖര് സല്‍മാനൊപ്പം അഭിനയിക്കുന്നത്. ആ സിനിമയുടെ റിലീസും ദുല്‍ഖര് വാപ്പച്ചിയായതും ഒരേ ദിവസമായിരുന്നു. ആ സന്തോഷ ദിവസത്തെ കുറിച്ചും ദുല്‍ഖര് - അമാല് പ്രണയത്തെ കുറിച്ചും ഒരു അഭിമുഖത്തില് സംസാരിക്കവെ ചാന്ദ്‌നി വാചാലയാകുകയുണ്ടായി.\nകുട്ടികളെ വളരെ ഇഷ്ടമുള്ള ആളാണത്രെ ദുല്‍ഖര്. സിഐഎയുടെ സെറ്റില് രണ്ട് കുട്ടികളുണ്ടായിരുന്നു. പൊതുവെ കുട്ടിത്തമുള്ള സ്വഭാവക്കാരനാണ് ദുല്‍ഖര്. പക്ഷെ കുട്ടികളുമായുള്ള അദ്ദേഹത്തിന്റെ ഇടപെടല് വളരെ മനോഹരമാണ്. അതുകൊണ്ട് തന്നെ ദുല്‍ഖറിന് ഒരു നല്ല അച്ഛനാകാന് കഴിയും എന്നാണ് ചാന്ദ്‌നി പറയുന്നത്.\nഅമാല് - സൂഫിയയ്‌ക്കൊപ്പം ദുല്‍ഖറിനെ കാണുമ്പോള് തനിക്കും അതുപോലൊരു ചെക്കനെ വേണം എന്ന് ആഗ്രഹിച്ചിട്ടുണ്ടെന്നും ചാന്ദ്‌നി പറയുന്നു. അത്രയേറെ മികച്ച കപ്പിള്‍സാണ് അമാലും ദുല്‍ഖറും എന്നാണ് ചാന്ദ്‌നിയുടെ അഭിപ്രായം.\nRead more about: chandini dulquer salmaan malayalam film malayalam cinema malayalam movie മലയാളം സിനിമ ദുല്‍ഖര് സല്‍മാന് ചാന്ദ്‌നി\nDulquer Salmaan will beagood father says Chandini Sreedharan\nStory first published: Thursday, July 6, 2017, 15:22 [IST]


Monday 17 October 2016 10:24 pm IST\nശബരിമല: ശബരിമല വികസനത്തിന് വനംവകുപ്പ് തടസ്സം സൃഷ്ടിക്കുന്നതായി തിരുവിതാംകൂര് ദേവസ്വം ബോര്‍ഡ് പ്രസിഡന്റ് പ്രയാര് ഗോപാലകൃഷ്ണന്. മേല്‍ശാന്തി നറുക്കെടുപ്പുമായി ബന്ധപ്പെട്ട് സന്നിധാനത്തെത്തിയ അദ്ദേഹം മാധ്യപ്രവര്‍ത്തകരോട് സംസാരിക്കുകയായിരുന്നു. ശബരിപീഠത്തിലെ വെടിവഴിപാട്, കുന്നാര് അണക്കെട്ടിന്റെ ശേഷി കൂട്ടല് എന്നീ കാര്യങ്ങളിലെല്ലാം വനം വകുപ്പ് ഉദ്യോഗസ്ഥര് അനാവശ്യമായ എതിര്‍പ്പ് കാണിക്കുന്നു. എല്ലാ വകുപ്പുകളും സഹകരിച്ചാല് മാത്രമേ മണ്ഡല, മകരവിളക്ക് ഉത്സവം തടസ്സംകൂടാതെ നടത്താന് കഴിയൂ. കഴിഞ്ഞ വര്‍ഷം കുന്നാര് അണക്കെട്ടില് വീണ മരം നീക്കിയതിന് ബോര്‍ഡ് ചീഫ് എന്‍ജീനിയര്‍ക്ക് എതിരെ വനം വകുപ്പ് കേസ് എടുക്കാനൊരുങ്ങിയെങ്കിലും മന്ത്രി ഇടപെട്ട് ഒഴിവാക്കുകയായിരുന്നു. ശബരിമലയില് കുടിവെള്ളത്തിനും അന്നദാനത്തിനും മുടക്കമുണ്ടാകില്ല. കുപ്പിവെള്ളം നിരോധിച്ചത് മൂലമുള്ള ബുദ്ധിമുട്ടുകള് പരിഹരിക്കാന് വേണ്ട കാര്യങ്ങള് ചെയ്യും. സന്നിധാനം, പമ്പ, നിലയ്ക്കല് എന്നിവിടങ്ങളില് മണിക്കൂറില് പതിനായിരം ലിറ്റര് വീതം വെള്ളം ശുദ്ധീകരിച്ച് വിതരണം ചെയ്യും. സേവന മനോഭാവത്തോടെ എത്തുന്ന ക്ഷേത്രഉപദേശക സമിതികളെയും മറ്റ് സന്നദ്ധ പ്രവര്‍ത്തകരെയും കുടിവെള്ള വിതരണത്തിന് അനുവദിക്കും. നിലയ്ക്കല് ടാങ്കറില് വെള്ളം നല്‍കും. ജലവിഭവ വകുപ്പും ഇതിന് സന്നദ്ധമാണ്. സ്വന്തം ലേഖകന്\nഹിന്ദു സമാജം സംഘടിതമാകണം: പ്രയാര് ഗോപാലകൃഷ്ണന്\n''ആര്‍എസ്എസ് ഹിന്ദുസംഘടനയല്ലെന്ന് പറയാനാവില്ല''\nചെറുവള്ളി എസ്റ്റേറ്റിലെ 100ഏക്കര് ദേവസ്വത്തിന്റെത് പ്രയാര്\n'ദേവസ്വം ബോര്‍ഡുകളെ സ്വതന്ത്രമായി പ്രവര്‍ത്തിക്കാന് അനുവദിക്കണം'\nശബരിമല : സ്ത്രീകള്‍ക്കും കുട്ടികള്‍ക്കും പ്രത്യേകം ദര്‍ശന സൗകര്യം


വെരിക്കോസ് വെയിനിന് പരിഹാരം വേണോ..! ഇതൊന്ന് പരീക്ഷിക്കൂ\nവെരിക്കോസ് വെയിന് പലരുടെയും ഉറക്കം കെടുത്തുന്ന ഒരു ആരോഗ്യപ്രശ്നമാണ്. കാലുകളില് ഞരമ്പുകള് തടിച്ചുവീര്‍ത്തു കിടക്കുന്ന അവസ്ഥ. പോരാത്തതിന് വേദനയും.\nസര്‍കുലേറ്ററി സിസ്റ്റത്തിലുണ്ടാകുന്ന പ്രശ്നങ്ങളാണ് വെരിക്കോസ് വെയിനു കാരണം.രക്തപ്രവാഹം നേരെ നടക്കാത്ത അവസ്ഥെന്നു വേണം, പറയാന്. രക്തപ്രവാഹം തടസപ്പെട്ട് കാലുകളില് നിന്നും രക്തം തിരിച്ചു ഹൃദയത്തിലേയ്ക്കു പ്രവഹിയ്ക്കാത്ത അവസ്ഥയാണിത്. ഇത് ഞരമ്പുകള് തടിച്ചു പുറത്തേയ്ക്കു കാണാന് ഇടയാക്കുകയും ചെയ്യും.\nവെരിക്കോസ് വെയിനിന് പല പ്രകൃതിദത്ത പരിഹാരങ്ങളുമുണ്ട്. മറ്റു മരുന്നുകളേക്കാള് ഫലം തരുന്ന പ്രകൃതിദത്ത മരുന്നുകള്. ഇത്തരം ചില പ്രകൃതിദത്ത മരുന്നുകളെക്കുറിച്ചറിയൂ...


കാട് - KERALA STATE INSTITUTE OF CHILDREN'S LITERATURE\nനിങ്ങള് ഇവിടെയാണ് : ഹോം ഫീച്ചര് കാട്\nകാട്\tകാട് അടുത്തെത്തുന്നതിനു മുമ്പുതന്നെ നമ്മെ എതിരേല്‍ക്കുന്നു. നഗരം ദുഷിപ്പിച്ച ശ്വാസകോശങ്ങളില് ശുദ്ധവായു പെട്ടെന്ന് ഊതി നിറച്ച് ജീവസ്സുറ്റതാക്കുന്നു. കാട്ടില് എത്തിക്കഴിഞ്ഞാല് ഒന്നുനില്‍ക്കുക. ആ മണ്ണില് തൊട്ടു വന്ദിച്ചിട്ടുവേണം ഉള്ളിലേക്ക് കടക്കാന്. ഇരുണ്ടു കറുത്ത കാട് അവളുടെ ശ്യാമാംബരം വിതിര്‍ത്തു നിങ്ങളെ പുതപ്പിച്ചു മാറോടു ചേര്‍ത്തണയ്ക്കുമ്പോള് ആഹ്ളാദം കൊണ്ടു ശ്വാസംമുട്ടിപ്പോകും.\nഉച്ചത്തില് വിളിക്കണമെന്നും ഉറക്കെ പാട്ടുപാടണമെന്നും കൈകള് വീശി പാഞ്ഞു പോകണ മെന്നുമൊക്കെ തോന്നി പ്പോകും. പക്ഷേ, മിണ്ട രുത്, ശബ്ദം ഉയര്‍ത്ത രുത്, ലഹള കൂട്ടരുത്. ഈ പവിത്രസ്ഥലി നിങ്ങളുടേതല്ല. മറ്റാത്മാ ക്കളുടേതാണ്. നാം ഇവിടെ അന്യരാണ്. ഒരായിരം കണ്ണുകള് ഭയത്തോടെ, സംശയ ത്തോടെ നമ്മെ വീക്ഷി ക്കുന്നുണ്ട്. കാരണം നമ്മെ ചോര മണക്കു ന്നുണ്ട്. മാപ്പു ചോദിച്ച് ഉള്ളിലേക്കു നീങ്ങുക.\nപാദങ്ങള്‍ക്കടിയില് നനഞ്ഞു പതുത്ത ഭൂമി. ആയിരമായിരം വര്‍ഷങ്ങളായി പൊഴി യുന്ന ഇലകള് വീണുവീണു ദ്രവിച്ച് കനത്തു കിടക്കുന്ന കട്ടിപ്പരവതാനി. അതില് കോടിക്കണക്കിനു ചെറുജീവികളുണ്ട്. അതിസൂക്ഷ്മസസ്യങ്ങളും പൂവുകൊണ്ടു കുറിതൊട്ട കുഞ്ഞുചെടികളും പുല്‍ത്തരങ്ങളും കൂണു കളും പൊന്തകളും വള്ളികളും ചെറുമരങ്ങളും മരങ്ങളില് പറ്റിപ്പിടിച്ചുവളരുന്ന ഒരായിരം സസ്യങ്ങളും മരക്കൂണുകളും പന്നല്‍ച്ചെടികളും ഓര്‍ക്കിഡുകളും മഹാവൃക്ഷങ്ങളും വൃക്ഷപ്പന്തലുകളും... എല്ലാമെല്ലാം ചേര്‍ന്നതാണ് കാട്.\nപല തലങ്ങളിലായി കാട് ഇരുണ്ടുയരുന്നു. അദൃശ്യങ്ങളും ദൃശ്യങ്ങളുമായ സൂക്ഷ്മജീവികള് മുതല് കാട്ടുറുമ്പും മണ്‍ചിലന്തിയും ചീവീടും മണ്ണിരയും ഒച്ചും ചോരകുടിയന് അട്ടയും അരണയും തവളയും പാമ്പും കീരിയും മുള്ളന്‍പന്നിയും മറ്റും താഴത്തെ നിലയിലെ താമസക്കാരാണ്. ഓരോ നിലയിലുമുണ്ട് ആയിരമായിരം താമസക്കാര്. തേനീച്ചകള്, വണ്ടുകള്, വിട്ടിലുകള്, ശലഭങ്ങള്, തുമ്പികള്, മിന്നാമിനുങ്ങുകള്, പച്ചക്കുതിരകള്, പ്രാര്‍ത്ഥനപ്പക്കികള് തുടങ്ങിയവരെക്കൂടാതെ അണ്ണാന്, മലയണ്ണാന്, കുരങ്ങന്‍മാര്, വവ്വാലുകള് ഇങ്ങനെ ഏറെപ്പേരുണ്ട് മേല്‍ത്തട്ടുകളില്. ഒരായിരം കിളികള് ചില്ലകള്‍ക്കിടയിലൂടെ ചിലച്ചു പറക്കുന്നു. താഴെ വമ്പന്‍മാരുണ്ട്. പുലിയും കടുവയും കാട്ടുപന്നിയും കുറുക്കനും ചെന്നായും കരടിയുമൊക്കെയുണ്ട്. മാനും മ്ളാവും കാട്ടുപോത്തും ആനക്കൂ ട്ടവുമുണ്ട്. കാട് അവരുടെയെല്ലാം വീടാണ്. അവരൊക്കെ അവിടെ എവിടെയോ ഒക്കെയുണ്ട്.\nപതുക്കെ സൂക്ഷിച്ചു പാദങ്ങള് വയ്ക്കുക. കാലടിച്ചോട്ടിലെല്ലാം ജീവലക്ഷങ്ങളുണ്ടെന്ന് ഓര്‍മി ക്കുക. കുനിഞ്ഞുനോക്കി കാ ണുക എത്രതരം ചെടി കളാണ്, പടര്‍പ്പുകളാണ്, തറപ്പറ്റിക്കിട ക്കുന്നവയാണ്, ചെറുപൂക്കള് കുളു ര്‍ക്കെ വിടര്‍ത്തി നില്‍ക്കുന്നവയാണ് നിങ്ങള്‍ക്കു താഴെയും ചുറ്റിലും. വള്ളികളെ നോക്കൂ, ഇരുണ്ടു പച്ചിച്ച കാട്ടുവള്ളികള്. കറുത്ത തണ്ടോടുകൂടിയവ, മുള്ളുള്ളവ, മെലിഞ്ഞു നീണ്ടവ, നനുത്ത രോമങ്ങളുള്ളവ, തടിച്ചുരുണ്ടു ചുറ്റിപ്പിണഞ്ഞു കയറുന്നവ, ഭാരം കൊണ്ടു താങ്ങുമരങ്ങളെ താഴോട്ടമര്‍ത്തുന്നവ, പൂങ്കുലകള് നീട്ടുന്നവ, കായ്കനികള് ചാര്‍ത്തി നില്‍ക്കുന്നവ, തേനീ ച്ചകള് ചുഴ്ന്നു മുരളുന്നവ, താഴെയോ കാട്ടുസൂര്യകാന്തികള്, പുള്ളിക്കുത്തണിഞ്ഞ ഇല കളുള്ള കാട്ടുചേമ്പുകള്, കരിങ്കദളികള്, തൊട്ടാല്‍വാടികള്, നീലനക്ഷത്രപ്പൂക്കള്, കാക്കപ്പൂക്കള്, നൂറു പേരറിയാപ്പൂക്കള് - വള്ളികളാല് ആശ്ളേഷിതരായ മഹാവൃക്ഷ ങ്ങള് സൂര്യന്റെ നേര്‍ക്കു വിസ്തൃതഹസ്തങ്ങള് വിടര്‍ത്തി നീട്ടി ഉയര്‍ന്നു യര്‍ന്നു പോകുന്നു. ഗംഭീര സ്തൂപങ്ങള് നിരന്ന, തട്ടു തട്ടായി ഉയരുന്ന മേല്‍ക്കൂരകളുള്ള ഒരുപടുകൂറ്റന് പഴയ പള്ളിയുടെ പ്രാ ചീന ഗാംഭീര്യത്തിലേക്കു കയറിച്ചെല്ലുമ്പോലെ - ഇവിടെ നമ്മുടെ ശിരസ്സു കുനിയുന്നു.\nഓരോ മരത്തിനും അതിന്റേ തായ പ്രത്യേക വ്യക്തിപ്രഭാവമുണ്ട്. കാട്ടിലെ ആലിനും കാട്ടുമരുതിനും തേക്കിനും കരിവീട്ടിക്കും കാഞ്ഞിരത്തിനും പുന്നയ്ക്കും മലവേപ്പിനും മുള്ളന്‍പനയ്ക്കും കാട്ടയണിക്കും ഞാവലിനും പേരറിയാ നൂറുമരങ്ങള്‍ക്കുമെല്ലാം വ്യത്യസ്ത ഛായയാണ്, ഭാവമാണ്, സൌന്ദര്യമാണ്. ഓരോ വള്ളിക്കും ചെടിക്കും അതിന്റേതായ ചാരുതയാണ്. പച്ചയില് തന്നെ എത്രയെത്ര പച്ചകള്! കരിംപച്ച, വെറുംപച്ച, ഇളംപച്ച, നീലപ്പച്ച, ചുവപ്പുരാശിപ്പച്ച, പരുക്കന് പച്ച, മിനുങ്ങും പച്ച, മങ്ങിയ പച്ച, പായല്‍പ്പച്ച - പച്ചയുടെ അനന്ത വൈവിധ്യമാര്‍ന്ന ഷെയ്ഡുകള്. അതുപോലെ സസ്യാകൃതികളോ? പടര്‍ന്നു പന്തലിച്ചവ, കൂപ്പുകൈപോലെ ഉയരുന്നവ, അലുക്കുകള് പോലെ ഇലകള് തൂങ്ങുന്നവ, അനുഗ്രഹിച്ചു നില്‍ക്കുന്നവ, കളിയാക്കുന്നവ, ഗൌരവം കലര്‍ന്നവ, അകല്‍ച്ച പാലിക്കുന്നവ, കൂടെ കളിക്കാന് വരുന്നവ, അപരാതയിലേക്കു ചൂണ്ടുന്നവ. വട്ടയിലകള്, സൂചിയിലകള്, കൂര്‍ത്ത ഇലകള്, നിരന്തരം ഇളകുന്ന ഇലകള്, എല്ലാം കുളുര്‍മ പരത്തുന്നു, ശുദ്ധവായു ചുരത്തുന്നു, മേഘങ്ങളെ പ്രേമിക്കുന്നു, നമ്മോട് അലിവു കാട്ടുന്നു.\nകാടിനു വിചിത്രമായ ഒരു പച്ചമണമുണ്ട്. പച്ചയ്ക്കു സ്വന്തമായ ഒരു മണമുണ്ടെന്നു നാം അറിയുന്നതു കാട്ടിനുള്ളില് കടക്കുമ്പോഴാണ്. അതു നനഞ്ഞ മണ്ണിന്റെയും ഒരായിരം പൂക്ക ളുടെയും ഇലകളുടെയും വെയിലിന്റെയും മഴയുടെയും തൂവലുകളുടെയും രോമക്കുപ്പായങ്ങളുടെയും പാമ്പുകളുടെയും മൃദുരോമങ്ങളുടെയും കുഞ്ഞിച്ചിറകുകളുടെയും ഊറല്‍വെള്ളത്തിന്റെയും മണങ്ങള് കലര്‍ന്ന ഒരു വലിയ മണമാണ്. വലിച്ചൊടിച്ച മരച്ചില്ലകളുടെയും ചതഞ്ഞരഞ്ഞ ചെടിക്കൂട്ടങ്ങളുടെയും തെറിച്ച ചോരയുടെയും കാട്ടുചോലയുടെയും മണമു ണ്ടതിന്. അതു ജീവന്റെയും മൃതിയുടെയും ഗന്ധമാണ്. മാദകവും ഉച്ഛൃംഖലവുമായ, രക്തരൂഷിതവും നിസ്സംഗവുമായ പ്രകൃതിയുടെ ശരീരഗന്ധമാണത്. അത് ഏറെ നേരം നുകര്‍ന്നിരുന്നാല് നാം മയങ്ങിപ്പോകും.\nകാടിനു നാദമുണ്ട്. കടലിരമ്പത്തോടു സാമ്യമുള്ളൊരു മുഴക്കമാണത്. ഇലച്ചാര്‍ത്തുകളില് വീശിയടിക്കുന്ന വികൃതിക്കാറ്റും ഒഴുക്കൊലിയും ഒരായിരം പിറുപിറുക്കലുകളും നിശ്വാസങ്ങളും മുരളലുകളും കിളിവിളികളും മലമുഴക്കങ്ങളും തീക്ഷ്ണതംബുരു പോലുള്ള ചീവീടുകളുടെ പശ്ചാത്തലനാദത്തില് നമുക്കു കേട്ടുനില്‍ക്കാം. (സൈലന്റ്വാലി കാടുകള്‍ക്കുള്ളില് മാത്രമേ ചീവീടൊച്ച നാം കേള്‍ക്കാതുള്ളു. വിശദീകരിക്കാനാവാത്തൊരു അപൂര്‍വത).\nഇടയ്ക്കിടയ്ക്ക് അകലെയെങ്ങോ നിന്ന് ഒരു ഗംഭീരശബ്ദം ഉരുണ്ടുരുണ്ടു വരുന്നതുപോലെ... മുഴങ്ങിത്താണമര്‍ന്നു വീണ്ടുമുയരുമ്പോലെ. ഇതു കാടിന്റെ പാട്ടാണ്. ഇതിനു തുല്യം കടല്‍പ്പാട്ടു മാത്രമാണ്.\nകാടിന് അതിന്റേതായ പിണക്കവും ഇണക്കവുമുണ്ട്. അതു നമ്മെ ആയാസപ്പെടുത്തും. മുള്‍ച്ചെടികള് കാലില് പിണയും, വഴിയുടെ ക്ളിഷ്ടത നമ്മെ ഖിന്നരാക്കും. അട്ടകള് കടിച്ചുതൂങ്ങി ചോര കുടിക്കും. പേരറിയാപ്രാണികള് പറന്നുവന്നു കുത്തി നോവിച്ചെന്നിരിക്കും. കാല്‍ക്കീഴില് പെട്ടെന്നൊരു പുള്ളികുത്തിയ ഫണം ചീറ്റി വിടര്‍ന്നെന്നിരിക്കും. കാടു കുലുക്കിക്കൊണ്ട് ഒരു മഹിഷകുടുംബം കടന്നുപോയെന്നിരിക്കും. കനത്ത മുളങ്കൂട്ടത്തിന്റെ പിന്നില് നിന്നു പൊടുന്നനെ ഒരു ചിന്നംവിളി ഉയര്‍ന്നെന്നിരിക്കും. അകലെയുള്ള നീളന് പേക്കരിമ്പുകള്‍ക്കിടയിലൂടെ ഭീഷണമായ മഞ്ഞ ക്കറുപ്പുവരകള് മിന്നിയൊഴുകി മാഞ്ഞെന്നിരിക്കും.\nപേടിക്കരുത്, പേടിച്ചിട്ടു കാര്യ മില്ല. മരക്കൊമ്പത്തിരുന്നു ചില ച്ചും കുനിഞ്ഞുനോക്കിയും നമ്മോടു വര്‍ത്തമാനം പറ യുന്ന കുരങ്ങന്‍മാര് നമ്മെ ചിരിപ്പിച്ചു കൊള്ളും. ഉയര് ന്ന മരക്കൊമ്പില് നിന്നു കുത്തനെ താഴോട്ടു വീണു വീഴാതെ ചിറകുകള്‍പോലെ കൈകള് വിടര്‍ത്തി അടു ത്ത മരക്കൊമ്പു കളിലേക്കു നീന്തിമറയുന്ന പറക്കും അണ്ണാനെ നാം അന്തംവിട്ടു നോക്കി നിന്നു പോകും. നീള്‍ക്കണ്ണെഴുതിയ മാന്‍പേട മുന്നിലെ ത്തിയ അന്യനെക്കണ്ടു ഞെട്ടിപ്പിടഞ്ഞെണീറ്റ് ഓടി യൊളിക്കുന്ന പേടിച്ചന്തം ഭാഗ്യ മുണ്ടെങ്കില് കണ്ടെന്നു വരും.\nഅതാ ഞാവല്‍ക്കൊമ്പിലിരുന്നു പഴം കൊറിക്കുന്നതിനിടയില് നമ്മെ ചരിഞ്ഞു നോക്കുന്നത് മലന്തത്തയാണ്. കുടപോലെ വരി വരിയായി ഞാലുന്നതു വവ്വാലുകളാണ്. ‘ക്ളോം ക്ളോം’ എന്നു കേട്ടത് ചുവന്ന തൊപ്പിക്കാരന് മരംകൊത്തി പണിയെടുക്കുന്നതാണ്. ചൂളമടിക്കുന്നത് സ്കൂള് കുട്ടിയല്ല, ശ്യാമയെന്ന പാട്ടുകാരനാണ്. ഇലപ്പച്ചയ് ക്കിടയില് വീശിയ പൊന്നൊളി മഞ്ഞക്കിളിയുടേതാണ്. മുഴങ്ങിയിരമ്പുന്നതു മലമുഴക്കി വേഴാമ്പലിന്റെ ശബ്ദമാണ്. പുഴയിലേക്കാരോ നീലക്കല്ലു വീശിയെറിഞ്ഞതുപോലെ ചെന്നു വീണതു പൊന്‍മാനാണ്. അമര്‍ത്തി മൂളുന്നതു കാട്ടുപ്രാവാണ്. കുയിലിനെയും കുരങ്ങനെയും മൈനയെയും മരംകൊത്തിയെയു മെല്ലാം അനുകരിച്ചു നമ്മെ വിഷമി പ്പിച്ചു രസിക്കുന്നത് മിമിക്രി വിദഗ്ധ നായ കാക്കത്തമ്പുരാട്ടിയാണ്. മുഖ മുയര്‍ത്തി നോക്കൂ. നീലാകാശത്തു വട്ടമിട്ടു പറക്കുന്ന പരുന്തുകളുടെ വൃത്തമൊപ്പിച്ച മന്ദചലനം കാണുക. കറുത്ത മേഘത്തിന്റെ വിളുമ്പില് മിന്നല് തൊട്ടുകളിക്കുന്നതും പിന്നീട് സന്ധ്യയെത്താറാവുമ്പോള് നൂറു നൂറു നാരായണക്കിളികള് കൂട്ടംചേര്‍ന്നു ശരംപോലെ പാഞ്ഞകലുന്നതും കാണുക.\nകാലടി വയ്ക്കുന്നിടത്തു വെളുത്ത കൂണുകളുടെ കൂട്ടം. കാട്ടില് മഴ പെയ്തു എന്നതിന്റെ തെളിവ്. മഞ്ഞിച്ച പൂക്കള്‍കൊണ്ടു പൊതിഞ്ഞ ആ പൊന്തയുടെ അരികിലേക്കു ചെല്ലൂ. അതാ, പൂക്കളെല്ലാം കൂട്ടത്തോടെ പറന്നുയരുകയായി. ‘പൂക്കളല്ല, പൂമ്പാറ്റകളാണേ, തെറ്റീ നിന ക്കുണ്ണി’ എന്ന് ആരോ ചിരിച്ചു മൂളുന്നപോലെ. നമുക്കും ചിരിക്കാതെ വയ്യല്ലോ. ആ പൊന്തയ് ക്കരികില്‍ത്തന്നെയതാ, കറുത്ത കണ്ണുകളുള്ള പച്ചില പ്പാമ്പ് അനങ്ങാതെ ചുറ്റിപ്പിണഞ്ഞു നിങ്ങളെത്തന്നെ നോക്കുന്നുണ്ട്. മാറിപ്പോരാം.\nദാഹിക്കുന്നുണ്ടല്ലേ? കൂടെയുള്ള വനസന്താ നമായ ആദിവാസിയോടു പറയൂ അയാളൊരു കാട്ടുവള്ളി തേടിപ്പിടിച്ച് അരയിലെ കത്തിയൂരി അതിലൊന്നു ചരിച്ചുവെട്ടി ഒരറ്റം കൈയില് തരും. ചുണ്ടില് ചേര്‍ത്തു വലിച്ചുകുടിച്ചു കൊള്ളുക. കുഴലില്‍നിന്നെന്നപോലെ തെളി വെള്ളം ഒഴുകിവന്നു ദാഹമകറ്റിക്കൊള്ളും. കുറച്ചുകൂടി നടന്നാല് കാട്ടുചോലയുണ്ട്. കറുത്ത പാറക്കെട്ടു കള് ചിതറിക്കിടക്കുന്ന ഇരുണ്ട നീരൊഴുക്ക്! വരമ്പിലെല്ലാം നേര്‍മയേറിയ അലങ്കാരത്തുന്നല് പോലെ തിളങ്ങുന്ന അഴകിയന്ന പന്നല്‍ച്ചെടികള്.\nനെയ്തലാമ്പലുകള് പൂവണിയിക്കുന്ന നീരൊഴു ക്കില് മുങ്ങി മുഖം കഴുകി വെള്ളം കുടിച്ചു തളര്‍ച്ചയാറ്റി പാറപ്പുറം കയറി ആകാശം നോക്കി ഇത്തിരി കിടക്കുക. കാട് ആയിരം കൈകള് നീട്ടി ആശ്ളേഷിക്കുന്നതുപോലെ, ആകാശം താണിറങ്ങി വന്ന് മാറിലലിയുന്നതുപോലെ! വലയം ചെയ്യുന്ന ജീവകോടികള്! പ്രേമവാല്‍സല്യങ്ങളോടെ ഈ പരവശമായ മനുഷ്യജീവനെയും തങ്ങളോടു ചേര്‍ത്തിണക്കി അലിയിക്കുന്നതുപോലെ. ഇതെല്ലാം ഒരോ ഇന്ദ്രിയത്താലും രോമകൂപത്താലും ആസ്വദിച്ചുകൊണ്ട് അനങ്ങാതെ മിണ്ടാതെ കാടിന്റെ മടിത്തട്ടില് ചാഞ്ഞുകിടക്കുക. ഇതോ അതീന്ദ്രിയാവസ്ഥ? സ്വര്‍ഗ്ഗമാര്‍ഗ്ഗം? മോക്ഷം? ഈ മഹിതാനുഭൂതി നല്‍കാന് ഏതു മനുഷ്യനിര്‍മിത സുഖഭോഗത്തിനു കഴിയും?


ബഹ്‌റൈനില് കോവിഡ് രോഗികള് വര്‍ധിക്കുന്നു; 812 പേര്‍ക്ക് കൂടി കോവിഡ് Out of 13727 COVID-19 tests carried out on 11 February 2021, 812 new cases\nHome Gulf Bahrain ബഹ്‌റൈനില് കോവിഡ് രോഗികള് വര്‍ധിക്കുന്നു; 812 പേര്‍ക്ക് കൂടി കോവിഡ്\nബഹ്‌റൈനില് കോവിഡ് രോഗികള് വര്‍ധിക്കുന്നു; 812 പേര്‍ക്ക് കൂടി കോവിഡ്\nമനാമ: ബഹ്‌റൈനില് ഇന്നലെ ഏഴ് യാത്രക്കാരുള്‍പ്പെടെ 812 പേര്‍ക്ക് കൂടി കോവിഡ് സ്ഥിരീകരിച്ചു. 481 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 324 പേര് പ്രവാസി ജീവനക്കാര്‍ക്കും രോഗം ബാധിച്ചു. കഴിഞ്ഞ 24 മണിക്കൂറിനിടെ 526 പേര്‍ക്ക് രോഗമുക്തി നേടി. അതുവരെ രാജ്യത്ത് ആകെ 103251 രോഗമുക്തി നേടിയിട്ടുണ്ട്.\nPrevious articleമംഗളൂരുവില് റാഗിംങ്; മലയാളി വിദ്യാര്‍ഥികള് അറസ്റ്റില്\nNext articleഅജ്മാനില് ചടങ്ങുകള്‍ക്ക് നിയന്ത്രണം


രാജ്യത്ത് 48,648 പേര്‍ക്ക് കൂടി കോവിഡ്\n563 മരണങ്ങളും സ്ഥിരീകരിച്ചു.\nPublished on : 30 Oct, 2020 , 5:02 am\nന്യൂ ഡല്‍ഹി: രാജ്യത്ത് കഴിഞ്ഞ 24 മണിക്കൂറിനിടെ 48,648 പേര്‍ക്ക് പുതിയതായി കോവിഡ് ബാധ സ്ഥിരീകരിച്ചു. 563 പേരാണ് രോഗബാധയെ തുടര്‍ന്ന് മരണപ്പെട്ടത്. ഇതോടെ രാജ്യത്തെ ആകെ കോവിഡ് ബാധിതരുടെ എണ്ണം 80,88,851 ആയി. ആകെ മരണം 1,21,090.\nനിലവില് 5,94,386 പേരാണ് ചികിത്സയിലുള്ളത്. 57,386 പേര് 24 മണിക്കൂറിനിടെ രോഗമുക്തി നേടി. 73,73,375 പേര് ഇതുവരെ രോഗമുക്തി നേടിയിട്ടുണ്ട്. ഒക്ടോബര് 29 വരെ 10,77,28,088 സാംപിളുകളാണ് പരിശോധിച്ചത്. 11,64,648 സാംപിളുകള് 24 മണിക്കൂറിനിടെ പരിശോധിച്ചു.\nജനുവരിയിലെ പരിശോധനകളുമായി താരതമ്യം ചെയ്യുമ്പോള് ടെസ്റ്റ് പോസിറ്റീവിറ്റി നിരക്ക് 10.65 ശതമാനം വര്‍ധിച്ചതായി കേന്ദ്രആരോഗ്യമന്ത്രാലയം വ്യക്തമാക്കി. കോവിഡ് പോസിറ്റിവിറ്റി നിരക്ക് 7.54 ശതമാനമായി കുറഞ്ഞതായും മന്ത്രാലയം പുറത്തവിട്ട കണക്കുകള് ചൂണ്ടിക്കാട്ടുന്നു.


ഇങ്ങനെയൊക്കെയാണ് ഫ്രാന്‍സിസ് പാപ്പ വ്യത്യസ്തനായത്.... - Hrudayavayal\nഇങ്ങനെയൊക്കെയാണ് ഫ്രാന്‍സിസ് പാപ്പ വ്യത്യസ്തനായത്….\nBy administrator on March 14, 2016, 9:17 am Comments Off on ഇങ്ങനെയൊക്കെയാണ് ഫ്രാന്‍സിസ് പാപ്പ വ്യത്യസ്തനായത്….\nവിശുദ്ധ പത്രോസിന്റെ സിംഹാസനത്തില് മൂന്നു വര്‍ഷം പൂര്‍ത്തിയാക്കിയ ഫ്രാന്‍സിസ് പാപ്പ ഇക്കാലയളവിനുള്ളില് ‘ജനങ്ങളുടെ പാപ്പാ’ എന്ന പേരു കൂടി സമ്പാദിച്ചു. സഭയിലും ലോകത്തിലും അദ്ദേഹത്തെ വ്യത്യസ്തനാക്കിയ ചില ഘടകങ്ങള്…\n1.ഹോട്ടല് ബില് സ്വയം അടച്ചത്\nമാര്‍പാപ്പയായി തിരഞ്ഞെടുക്കപ്പെട്ട ദിവസം താന് താമസിച്ചിരുന്ന ഹോട്ടലില് നിന്നും ലഗേജ് എടുത്തുകൊണ്ടുവന്നതും ഹോട്ടല് ബില് അടച്ചതും അദ്ദേഹം തന്നെയാണ്. വിനയത്തിന്റെ മാതൃക കാണിച്ചു തന്നതോടൊപ്പം സ്വന്തം കാര്യങ്ങളില് അവനവനു തന്നെ ഉത്തരവാദിത്വം ഉണ്ടായിരിക്കണം എന്ന കാര്യം കൂടി ഫ്രാന്‍സിസ് പാപ്പ ഓര്‍മ്മിപ്പിച്ചു.\n2. സാന്റ മാര്‍ത്തയിലെ സാധാരണ വസതി താമസിക്കാനായി തിരഞ്ഞെടുത്തത്\nമാര്‍പാപ്പാമാര് സ്ഥിരമായി താമസിക്കാറുള്ള വത്തിക്കാനിലെ പേപ്പല് അപ്പാര്‍ട്ട്‌മെന്റിനു പകരം സാന്റ മാര്‍ത്തയിലെ സാധാരണ വസതി തിരഞ്ഞെടുത്തത് എല്ലാവരേയും അമ്പരിപ്പിച്ചു. തനിക്കു ചുറ്റും നടക്കുന്ന കാര്യങ്ങള് നേരിട്ടു തന്നെ അറിയണമെന്ന ആഗ്രഹം അദ്ദേഹത്തിനുണ്ടായിരുന്നു. സാന്റ മാര്‍ത്തയിലെ ജീവനക്കാരോട് ഊഷ്മളമായ ബന്ധവും അദ്ദേഹം സ്ഥാപിച്ചു.\n3.എല്ലാവരേയും അംഗീകരിക്കുന്ന മനസ്സ്\nകീശയുടെ വലിപ്പം നോക്കി ആളുകളുമായി സൗഹൃദം സ്ഥാപിക്കുന്ന കാലത്ത് ഫ്രാന്‍സിസ് പാപ്പ ശ്രദ്ധേയനാകുന്നത് എല്ലാ മനുഷ്യരോടുമുള്ള അദ്ദേഹത്തിന്റെ സമാനമായ സമീപനം കൊണ്ടാണ്. എല്ലാ മനുഷ്യരും മൂല്യമുള്ളവരാണെന്ന്, സമൂഹത്തില് വിലപ്പെട്ടവരാണെന്ന് അദ്ദേഹം കരുതുന്നു.\n4.പാര്‍ശ്വവത്കരിക്കപ്പെട്ട സമൂഹങ്ങളിലെ യാഥാര്‍ത്ഥ്യത്തെ ഉള്‍ക്കൊണ്ടയാള്\nതെരുവുകളിലാണ്, ഓരങ്ങളിലാണ് ജീവിതയാഥാര്‍ത്ഥ്യങ്ങളെന്ന് തിരിച്ചറിഞ്ഞ വ്യക്തിയാണ് അദ്ദേഹം. റോമാനഗരത്തിന്റെ ഹൃദയഭാഗത്തുള്ള വലിയ പള്ളികളില് അദ്ദേഹം സന്ദര്‍ശനം നടത്തിയില്ല. അല്‍ബേനിയയിലും ഹെര്‍ഗോവിയാനയിലുമുള്ള പാവപ്പെട്ട പള്ളികളിലേക്കു പോയി. പെസഹാദിനങ്ങളില് ജയിലുകളിലും ആശുപത്രികളിലുമുള്ള വേദനയമുഭവിക്കുന്നവര്‍ക്ക് അദ്ദേഹം ശുശ്രൂഷ ചെയ്തു. അദ്ദേഹത്തിന്റെ ഇത്തരത്തിലുള്ള സമീപനങ്ങള് പലരുടേയും കണ്ണു തുറപ്പിച്ചു.\nഎഴുതിത്തയ്യാറാക്കിയ പ്രസംഗം അതേപടി അവതരിപ്പിക്കുകയല്ല ഫ്രാന്‍സിസ് പാപ്പ ചെയ്യുന്നത്. തന്റെ മുന്‍പിലിരിക്കുന്ന ആളുകളെ മനസ്സിലാക്കി, അവരുടെ സ്വഭാവം മനസ്സിലാക്കി, അതില് ആവശ്യമായ മാറ്റങ്ങള് വരുത്തും. കൂട്ടിച്ചേര്‍ക്കേണ്ടത് കൂട്ടിച്ചേര്‍ക്കും. വലിയ സമ്മേളനങ്ങളുണ്ടാകുമ്പോള് ആളുകളുടെ ജീവിതസാക്ഷ്യങ്ങള് അദ്ദേഹം ശ്രദ്ധയോടെയാണ് ശ്രവിക്കുന്നത്.\nഓരോ യാത്രകള്‍ക്കും മുന്‍പുള്ള വാര്‍ത്താസമ്മേളനങ്ങളെ അദ്ദേഹം ധൈര്യപൂര്‍വ്വമാണ് നേരിടുന്നത്. അവിടെ സെന്‍സര്‍ഷിപ്പില്ല. ചോദ്യങ്ങള്‍ക്ക് സ്വതന്ത്രമായ മറുപടികള് നല്‍കുന്നു. സഭയ്ക്കുള്ളിലെ അഴിമതി, സഭാംഗങ്ങള്‍ക്കെതിരെയുള്ള ലൈംഗികാരോപണങ്ങള് എന്നീ വിഷയങ്ങളില് ഭയമില്ലാതെ, വൈകാരികതയുടെ അംശമില്ലാതെ കൃത്യതയോടെയുള്ള ഉത്തരങ്ങള് അദ്ദേഹം നല്‍കുന്നു.\n7.ഉറച്ചതും വ്യത്യസ്തവുമായ തീരുമാനങ്ങള്\nവത്തിക്കാനിലെ അപ്പസ്‌തോലികഘടന തന്നെ ഫ്രാന്‍സിസ് പാപ്പ ലഘൂകരിച്ചു. ഭരണകാര്യങ്ങളില് അദ്ദേഹത്തെ സഹായിക്കാന്9പേരടങ്ങുന്ന കര്‍ദ്ദിനാള് സംഘത്തെ നിയോഗിച്ചു. ഏതു ബിഷപ്പിനും എപ്പോള് വേണമെങ്കിലും മാര്‍പാപ്പയെ നേരിട്ടു സമീപിക്കാമെന്ന കാര്യം ഉറപ്പാക്കി. സഭയിലെ ലൈംഗികാതിക്രമങ്ങളെക്കുറിച്ചു പഠിക്കാനും പ്രതിരോധിക്കാനും പ്രത്യേക കമ്മീഷനെ നിയമിച്ചു. വത്തിക്കാന്റെ സാമ്പത്തികകാര്യ വിഭാഗം പരിഷ്‌കരിച്ചു.\nഇങ്ങനെയൊക്കെയാണ് ഫ്രാന്‍സിസ് പാപ്പ വ്യത്യസ്തനായത്…. added by administrator on March 14, 2016, Time: 9:17 am


Kerala Gold Smuggling Case: Soon After UAE Consulate Attache Abscond, His Gunman is also Missing now | യുഎഇ കോണ്‍സുലേറ്റ് അറ്റാഷയുടെ ഗണ്‍മാനെ കാണാനില്ല; മൊബൈല് ഫോണ് സ്വിച്ച് ഓഫ് - Malayalam Oneindia\njust now സ്‌പീക്കർ ശ്രീരാമകൃഷ്ണനും കോവിഡ് സ്ഥിരീകരിച്ചു\nUpdated: Fri, Jul 17, 2020, 11:02 [IST]\nതിരുവനന്തപുരം: യുഎഇ കോണ്‍സുലേറ്റ് അറ്റാഷയുടെ ഗണ്‍മാനെ കാണാനില്ലെന്ന് പരാതി. എആര് ക്യാമ്പിലെ പൊലീസുകാരനായ ജയാഘോഷിനെയാണ് കാണാതായത്. കരിമണല് സ്വദേശിയായ ജയ്‌ഘോഷിനെ വ്യാഴാഴ്ച്ച മുതലാണ് കാണാതായതത്. ഇത് സംബന്ധിച്ച് ബന്ധുക്കളാണ് തുമ്പ പൊലീസില് പരാതി നല്‍കിയത്.\nKerala Gold Smuggling Case; UAE Consulate Attache's Gunman is Missing | Oneindia Malayalam\nവട്ടിയൂര് കാവിലാണ് ജയ്‌ഘോഷ് കുടുംബത്തോടൊപ്പം താമസിക്കുന്നത്. എന്നാല് വ്യാഴാഴ്ച്ച അദ്ദേഹം കുടുംബത്തെ കരിമണലിലെ കുടുംബവീട്ടിലേക്ക് മാറ്റുകയായിരുന്നു. ഒപ്പം അനുവദിച്ച പിസ്റ്റള് ഇയാള് വട്ടിയൂര്‍ക്കാവ് പൊലീസില് ഏല്‍പ്പിച്ചിരുന്നു. മൊബൈല് ഫോണ് സ്വിച്ച് ഓഫ് ചെയ്ത നിലയിലാണ്.\nതിരുവനന്തപുരം വിമാനത്താവളം കേന്ദ്രീകരിച്ച് നടന്ന സ്വര്‍ണ്ണകടത്ത് കേസില് ജയ്‌ഘോഷിന്റെ പേരുകളും ഉയര്‍ന്നിരുന്നു. സ്വര്‍ണ്ണം പിടിച്ചെടുത്ത ദിവസം കേസില് പ്രതി ചേര്‍ക്കപ്പെട്ടിട്ടുള്ള സ്വപ്‌ന സുരേഷ് ജയ്‌ഘോഷിനെ വിളിച്ചിരുന്നതായി കണ്ടെത്തിയിട്ടുണ്ട്.\nഅതേസമയം ജയ്‌ഘോഷിനെ ദേശീയ അന്വേഷണ ഏജന്‍സികള് കസ്റ്റഡിയിലെടുത്തെന്നാണ് ബന്ധുക്കള് സംശയിക്കുന്നത്. ബന്ധുക്കളുടെ പരാതിയില് തുമ്പ പൊലീസ് കേസെടുത്തിട്ടുണ്ട്. പ്രാഥമിക അന്വേഷണം നടത്തിയെങ്കിലും വിവരങ്ങള് ഒന്നും ലഭി്ച്ചിരുന്നില്ല. പൊലീസ് കേന്ദ്ര ഏജന്‍സികളഉമായി അന്വേഷണം നടത്തി വരികയാണ്.\nഅതേസമയം കേസിലെ ഗൂഢാലോചനയില് പങ്കുണെട്ന്ന ആരോപിക്കപ്പെടുന്ന മുഖ്യമന്ത്രിയുടെ മുന് പ്രിന്‍സിപ്പല് സെക്രട്ടറിയും ഐടി സെക്രട്ടറിയുമായിരുന്ന എം ശിവശങ്കറിനെതിരെ നിര്‍ണ്ണായക വിവരങ്ഹള് അന്വേണം സംഘത്തിന് ലഭിട്ടുവന്നാണ് റിപ്പോര്‍ട്ട്.\nസ്വപ്‌ന സുരേഷിന്റെ സ്‌പേസ് പാര്‍ക്കിലെ നിയമനത്തിന് കാരണക്കാരന് ശിവശങ്കറാണെന്നാണ് പറയന്നത്. സ്പേസ് പാര്‍ക്കില് ഓപറേഷന് മാനേജറായിട്ടാണ് സ്വപ്ന സുരേഷ് പ്രവര്‍ത്തിച്ചിരുന്നത്. ഈ നിയമനം ലഭിക്കാന് കാരണം ശിവശങ്കറാണെന്ന് റിപ്പോര്‍ട്ടില് പറയുന്നു. പ്രൈസ് വാട്ടര് ഹൗസ് കൂപ്പേഴ്സിന്റെ ശുപാര്‍ശ പ്രകാരമാണ് സ്പേസ് പാര്‍ക്കിലേക്ക് സ്വപ്ന സുരേഷ് എത്തുന്നത്. ഇവര്‍ക്ക് സ്വപ്നയുടെ പേര് നിര്‍ദേശിച്ചതും പ്രൊഫൈല് നല്‍കിയതും ശിവശങ്കറാണ് എന്ന് തെളിയിക്കുന്ന രേഖകള് അന്വേഷണ സമിതിക്ക് ലഭിച്ചുവത്രെ.\ngold smuggling missing nia സ്വര്‍ണക്കടത്ത് swapna suresh\nKerala Gold Smuggling Case; UAE Consulate Attache's Gunman is Missing


പ്രധാനമന്ത്രി വിളിച്ചുചേർത്ത മുഖ്യമന്ത്രിമാരുടെ യോഗം ഇന്ന് നടക്കും; ട്രെയിൻ സർവീസ് ചർച്ചയായേക്കും | Prime minister to discuss covid situation with Chief Ministers\nപ്രധാനമന്ത്രി വിളിച്ചുചേർത്ത മുഖ്യമന്ത്രിമാരുടെ യോഗം ഇന്ന് നടക്കും; ട്രെയിൻ സർവീസ് ചർച്ചയായേക്കും\nരാജ്യത്തെ സ്ഥിതിഗതികൾ ചർച്ച ചെയ്യുന്നതിനായാണ് യോഗം വിളിച്ചുചേർത്തിരിക്കുന്നത്. ട്രെയിൻ സർവീസ് നടത്താനുള്ള തീരുമാനം അടക്കം ഈ യോഗത്തിൽ ചർച്ച ചെയ്യും\nThiruvananthapuram, First Published May 11, 2020, 7:45 AM IST\nദില്ലി: കൊവിഡിന്റെ പശ്ചാത്തലത്തിൽ, പ്രധാനമന്ത്രി വിളിച്ച മുഖ്യമന്ത്രിമാരുടെ യോഗം ഇന്ന് നടക്കും. രാജ്യത്തെ സ്ഥിതിഗതികൾ ചർച്ച ചെയ്യുന്നതിനായാണ് യോഗം വിളിച്ചുചേർത്തിരിക്കുന്നത്. ട്രെയിൻ സർവീസ് നടത്താനുള്ള തീരുമാനം അടക്കം ഈ യോഗത്തിൽ ചർച്ച ചെയ്യും.\nദില്ലിയിൽ തിരുവനന്തപുരം അടക്കം പതിനഞ്ച് നഗരങ്ങളിലേക്കാണ് പ്രത്യേക തീവണ്ടി സർവ്വീസുകൾ നാളെ തുടങ്ങുന്നത്. ബുക്കിംഗ് ഇന്ന് നാലു മണിക്ക് ഐർസിടിസി വെബ്സൈറ്റിൽ ലഭ്യമാകും. ഓൺലൈൻ വഴി മാത്രമാണ് ബുക്കിങ്.\n50 ദിവസങ്ങൾക്ക് ശേഷമാണ് റെയിൽവെ വീണ്ടും സർവീസ് ആരംഭിക്കുന്നത്. എല്ലാ തീവണ്ടികളും ദില്ലിയിൽ നിന്ന് സംസ്ഥാന തലസ്ഥാനങ്ങളിലേക്കാണ് സർവ്വീസ് നടത്തുക. ഈ സംസ്ഥാനങ്ങളിൽ നിന്ന് ദില്ലിയിലേക്കുള്ള മടക്ക സർവ്വീസും ഉണ്ടാകും. ദില്ലിയിൽ നിന്ന് തിരുവനന്തപുരത്തേക്കാണ് കേരളത്തിലേക്കുള്ള പ്രത്യേക തീവണ്ടി. രോഗലക്ഷണം ഇല്ലാത്തവരെ ട്രെയിനുകളിൽ കയറ്റാനാണ് തീരുമാനമെന്നാണ് വിവരം.\nഐആർസിടിസി വെബ്സൈറ്റിൽ മാത്രമാകും ബുക്കിംഗ്. കൗണ്ടറുകൾ വഴി ബുക്കിംഗ് ലഭിക്കില്ല. ഒരു ദിവസം 300 ട്രെയിനുകൾ വരെ ഓടിച്ച് അതിഥി തൊഴിലാളികളെ എല്ലാം അവരുടെ സംസ്ഥാനങ്ങളിൽ മടക്കി എത്തിക്കാൻ റെയിൽവേ തീരുമാനിച്ചിട്ടുണ്ട്. 20,000 കോച്ചുകൾ നിരീക്ഷണ കേന്ദ്രങ്ങളാക്കാനും ഇതിന് പുറമെയുള്ള കോച്ചുകൾ സർവ്വീസിന് ഉപയോഗിക്കാനും തീരുമാനമുണ്ട്.\nLast Updated May 11, 2020, 7:45 AM IST\ndiscuss covid situation\nട്രെയിൻ സർവീസ് ചർച്ചയായേക്കും\nമുഖ്യമന്ത്രിയുടെ ദുരിതാശ്വാസനിധിയിലേക്ക് കുരുന്നുകളുടെ കുടുക്കയിൽ നിന്നും സംഭാവന\nന്യൂനപക്ഷ വകുപ്പ് മുഖ്യമന്ത്രി ഏറ്റെടുത്തതിൽ കരുതലോടെ പ്രതികരിച്ച് മുസ്ലിം സംഘടനകൾ\n91 ലെ പ്രളയത്തിൽ കൈത്താങ്ങായി ഡിവൈഎഫ്ഐ, കെ.കരുണാകരന് സംഭാവന നൽകുന്ന ചിത്രം പങ്കുവച്ച് ചന്ദ്രബാബു


നെറ്റിത്തടം വിയര്‍ത്തു കൊണ്ടുള്ള തിരിച്ചു യാത്രക്ക് – നേർമൊഴി\nPosted in നന്മകൾ\nabu nasweef January 7, 2019 Leaveacomment\nമനുഷ്യന് അവന്‍റെ നിത്യ ജീവിതത്തില് സദാ അധ്വാനത്തിലും പരിശ്രമങ്ങളിലുമാണ്. വിശ്രമമില്ലാത്ത അധ്വാനങ്ങളധികവും തന്‍റെയും കുടുംബത്തിന്‍റേയും ഉപജീവനം നേടാനുള്ള മാര്‍ഗത്തിലുമാണ്. തൊഴിലിലും കച്ചവടങ്ങളിലും ചെറുതും വലുതുമായ ഇതര സാമ്പത്തിക സംരംഭങ്ങളിലും ഇടതടവില്ലാതെ ഇടപെടുമ്പോഴും മനുഷ്യരിലധികവും നിരാശയിലും ദുഃഖത്തിലുമാണ് കഴിഞ്ഞു കൂടുന്നത്. ഉദ്ദേശിച്ചത്ര ഉപജീവനവും സാമ്പത്തികമായ മേന്മയും കൈവരിക്കാനാവുന്നില്ല, ദാരിദ്ര്യത്തിന്‍റേയും പങ്കപ്പാടുകളുടേയും ആധിക്യമാണ് തന്നില് എന്നുമുള്ളത്. പരീക്ഷണങ്ങളില് നിന്ന് പരീക്ഷണങ്ങളിലേക്ക് കൂപ്പുകുത്തുന്നുവെന്നല്ലാതെ ജീവിതാനുഭവങ്ങളില് യാതൊരു മാറ്റവുമില്ല. ഇവ്വിധത്തിലുള്ള ചിന്തകളാണ് മനുഷ്യനെ നിരാശയിലേക്കും ദുഃഖത്തിലേക്കും തള്ളിവിടുന്നത്. ഏതൊരു മനുഷ്യന്‍റേയും ജീവിത ശത്രു നിരാശയാണ് എന്നതാണ് വാസ്തവം. അത് ഹൃദയത്തില് പടര്‍ന്നു കഴിഞ്ഞാല് ജീവിതം ദുരിതപൂര്‍ണ്ണമായതു തന്നെ.\nയഥാര്‍ത്ഥത്തില്, സത്യവിശ്വാസികളുടെ കാര്യം അത്ഭുതകരമാണ്. അല്ലാഹുവില് മനസ്സുറപ്പിച്ച് ജീവിക്കുന്ന അവര് ജീവിതത്തെ ചിട്ടപ്പെടുത്തുന്നത് അവന്‍റെ വിധിവിലക്കുകള്‍ക്ക് അനുസൃതമായിട്ടാണ്. തഖ്വയിലധിഷ്ഠിതമായ ജീവിതം അല്ലാഹുവില് നിന്നുള്ള അനുഗ്രഹങ്ങള്‍ക്ക് വഴിവെക്കും എന്ന കാര്യത്തില് സത്യവിശ്വാസിക്ക് തരിമ്പും സംശയമില്ല. ദാരിദ്ര്യങ്ങളേയും സാമ്പത്തിക പരാധീനകളേയും അല്ലാഹുവില് നിന്നുള്ള പരീക്ഷണങ്ങളായി കാണുന്നൂ എന്നത് മാത്രമല്ല സത്യവിശ്വാസികളുടെ പ്രത്യേകത; ആ പരീക്ഷണങ്ങള് ഒന്നും തന്നെ തങ്ങളില് സ്ഥായിയായി നിലനില്‍ക്കില്ല എന്ന് വിശ്വസിക്കുകയും അവയുടെ നിവൃത്തിക്കായി അധ്വാനിച്ചും അല്ലാഹുവിനോട് പ്രാര്‍ഥിച്ചും അവര് പ്രതീക്ഷയോടെ ജീവിക്കുകയും ചെയ്യും എന്നതു കൂടിയാണ്. അതു കൊണ്ടു തന്നെ തഖ്വയിലധിഷ്ഠിതമായ ധാര്‍മ്മിക ജീവിതം കയ്യൊഴിയുന്ന ഒരു അവസരവും സത്യവിസ്വാസിയുടെ ജീവിതത്തിലുണ്ടാകുന്നതല്ല.\nമനസ്സിന്‍റെ അതിശ്രേഷ്ഠമായ ഭാവമാണ് തഖ്വ. മനുഷ്യ ജീവിതത്തില് അതിന്ന് അത്ഭുതങ്ങള് സൃഷ്ടിക്കാന് സാധിക്കും. ജീവിത വിശുദ്ധി, പ്രതീക്ഷ, സുരക്ഷിതത്വം, നിര്‍ഭയത്വം, ആത്മാനന്ദം തുടങ്ങിയ സാര്‍ഥക ജീവിതത്തിനുതകുന്ന സകലതും തഖ്വയിലൂടെ വന്നു കിട്ടുമെന്നതാണ് സത്യം. ‘അല്ലാഹുവേ, എന്‍റെ മനസ്സിന് നീ അതിന്‍റെ തഖ്വ പ്രധാനം ചെയ്യേണമേ, നീ അതിനെ പരിശുദ്ധമാക്കുകയും ചെയ്യേണമേ, നീയാണ് അതിനെ പരിശുദ്ധമാക്കാന് യോഗ്യന്’, എന്ന പ്രവാചക പ്രാര്‍ഥനയും, ഐഹിക ജീവിത യാത്രയില് മനുഷ്യന് കരുതിവെക്കുന്ന ‘ഏറ്റവും മികച്ച പാഥേയം തഖ്വയാണ്’ എന്ന ഖുര്‍ആനിക പാഠവും ഈ സന്ദര്‍ഭത്തില് അനുസ്മരണീയമാണ്.\nകുറ്റമറ്റ ഹൃദയം സ്വര്‍ഗപ്രാപ്തിക്ക് നിര്‍ബന്ധമാണ് എന്ന് ഖുര്‍ആന് പറയുന്നുണ്ട്. എന്താണ് ഖല്‍ബുന് സലീം? ശിര്‍ക്കില് നിന്നും ബിദ്അത്തുകളില് നിന്നും മുക്തമായ ഹൃദയം എന്ന് പണ്ഡിതന്മാര് അതിനെ വിശദീകരിച്ചിട്ടുണ്ട്. സത്യവിശ്വസങ്ങളെ സന്ദേഹമില്ലാതെ ഉള്‍ക്കൊള്ളാനും, അവക്കനുസൃതമായി പ്രവര്‍ത്തിക്കാനുള്ള പ്രചോദനങ്ങളേകാനും പ്രാപ്തിയുള്ള ആരോഗ്യ ഹൃദയം എന്നും അത് വിവക്ഷിക്കപ്പെട്ടിട്ടുണ്ട്. സത്യനിഷേധികളുടെ ഹൃദയങ്ങള് രോഗാതുരമാണ് എന്ന സൂറത്തുല് ബഖറയിലെ 10-ാം വചനം ഇവിടെ സ്മരിക്കുക. കുറ്റമറ്റ, ആരോഗ്യമുള്ള, സ്വര്‍ഗപ്രാപ്തമായ ഹൃദയത്തിന് ആരാണ് ഉടമകളാകുന്നത് എന്ന സൂചന ഖുര്‍ആനില് നിന്നു തന്നെ നമുക്ക് വായിക്കാനാകും.\n“അതായത് സ്വത്തോ സന്താനങ്ങളോ പ്രയോജനപ്പെടാത്ത ദിവസം. കുറ്റമറ്റ ഹൃദയവുമായി അല്ലാഹുവിങ്കല് ചെന്നവര്‍ക്കൊഴികെ. (അന്ന്) മുത്തഖ്വീങ്ങള്‍ക്ക് അഥവാ സൂക്ഷ്മത പാലിക്കുന്നവര്‍ക്ക് സ്വര്‍ഗം അടുപ്പിക്കപ്പെടുന്നതാണ്.” (ശുഅറാഅ്/88-90)\nതഖ്വയാണ് കുറ്റമറ്റ ഹൃദയത്തിന് നിദാനം എന്നത്രെ മേല്‍സൂചിത സൂക്തത്തിന്‍റെ താത്പര്യം. തഖ്വ ഹൃദയത്തിലേറുമ്പോള് അവിടം സകലമാന രോഗങ്ങളില് നിന്നും മ്ലേഛതകളില് നിന്നും സുരക്ഷിതമാകും. ജീവിതത്തെ അത് വിമലീകരിക്കും. റബ്ബുമായുള്ള അടിമയുടെ സംസര്‍ഗ്ഗവും സംസാരവും അധികരിപ്പിക്കും. ഒഴിഞ്ഞിരിക്കുന്ന വേളകളില് അല്ലാഹവിനെയോര്‍ത്തുള്ള വിചാരങ്ങള് നയനങ്ങളില് നിന്ന് കണ്ണീര് കണങ്ങളൊഴുക്കും. വന്നുപോയ പാപങ്ങളില് ഖേദിക്കാനും പശ്ചാത്തപിക്കാനുമുള്ള ത്രാണി ഖല്‍ബിനതു നല്‍കും. നന്മകളെ പ്രാപിക്കാനുള്ള മോഹവും തിന്മകളില് നിന്നകലാനുള്ള നിശ്ചയവും മനസ്സിന് നല്‍കുന്നത് തഖ്വയാണ് എന്ന് ബോധ്യപ്പെടും. ജീവിതത്തിന്‍റെ അര്‍ഥം മാത്രമല്ല, അതിന്‍റെ ശരിയായ ആസ്വാദനവും അപ്പോള് മുഅ്മിനുകള്‍ക്ക് അനുഭവിക്കാനാകും.\nമനുഷ്യനില് തഖ്വയുടെ സ്വാധീനം ഓരോ അവയവങ്ങളിലുമുണ്ടാകും. പ്രസ്തുത അവയവങ്ങളില് ഏറെ മാറ്റമുണ്ടാകുന്നത് രണ്ട് അവയവങ്ങള്‍ക്കാണ്. അവ രണ്ടും പരിശുദ്ധവും പാപങ്ങളില് നിന്ന് മുക്തവുമാകുന്നതോടെ സ്വര്‍ഗത്തിന്‍റെ ചാരത്തേക്ക് നടന്നടുക്കാന് സത്യവിശ്വാസികള്‍ക്ക് വഴി ലഭിക്കുന്നതുമാണ്. ഒരു പ്രവാചക മൊഴി ശ്രദ്ധിക്കുക:\nസഹ്ല് ബ്നു സഅദ് നിവേദനം. അല്ലാഹുവിന്‍റെ ദൂതന്(സ്വ) അരുളി: “ആര്‍ക്കാണൊ തന്‍റെ രണ്ട് താടിയെല്ലുകള്‍ക്കിടയിലും, രണ്ട് കാലുകള്‍ക്കിടയിലുമുള്ള അവയവങ്ങള് പാപങ്ങള്‍ക്ക് ഉപയോഗിക്കില്ലെന്ന് ഗ്യാരണ്ടി പറയാനാകുന്നത്, അവന്ന് സ്വര്‍ഗമുണ്ടെന്ന് ഞാനിതാ ഗ്യാരണ്ടി പറയുന്നു.” (ബുഖാരി)\nഈ ഹദിസിനെ വിശദീകരിച്ചു കൊണ്ട് ഇബ്നു അബ്ദില് ബിര്‍റ്(റ) എഴുതി: “നാവും\nലൈംഗികാവയവും മുഖേനയാണ് മഹാപാപങ്ങളധികളവും മനുഷ്യനില് സംഭവിക്കുന്നത് എന്ന് ഈ ഹദീസ് വ്യക്തമാക്കുന്നു. സത്യനിഷേധത്തിന്‍റെ പദങ്ങള് പറയുക, ചാരിത്ര്യവതികളെ അപകീര്‍ത്തിപ്പെടുത്തുക, മുസ്ലിംകളുടെ അഭിമാനത്തെ അപമാനിക്കുക, കള്ളു കുടിക്കുക, പലിശ ഭുജിക്കുക, അനാഥരുടെ മുതല് അന്യായമായി തിന്നുക തുടങ്ങി നിരവധി പാപങ്ങള് മനുഷ്യന്‍റെ വായയിലൂടെയാണ് ഉണ്ടാകുന്നത്. വ്യഭിചാരം, പ്രകൃതി വിരുദ്ധ ലൈംഗികവേഴ്ച തുടങ്ങിയ പാപങ്ങളാകട്ടെ അവന്‍റെ ഗുഹ്യാവയവത്തിലൂടെയും സംഭവിക്കുന്നൂ.” (അല്‍ഇസ്തിദ്കാര് 8/565)\nഇബ്നു ഹജറുല് അസ്ക്വലാനി(റ) ഇപ്രകാരം എഴുതി: “അതായത്, തന്‍റെ നാവിന്‍റെ ഉത്തരവാദിത്തമറിഞ്ഞ് സംസാരിക്കുകയും, തനിക്കാവശ്യമില്ലാത്ത സംഗതികളില് നിശ്ശബ്ദത പാലിക്കുകയും ചെയ്തവന്ന് സ്വര്‍ഗം ലഭിക്കുമെന്ന ഉറപ്പാണ് ഈ ഹദീസിലൂടെ അല്ലാഹുവിന്‍റെ ദൂതന് നല്‍കുന്നത്. നാവിനാലുള്ള സംസാരമാണ് എല്ലാ സംഗതികളുടേയും അടിത്തറ. നല്ലതിനു മാത്രമേ ഒരാള് തന്‍റെ നാവുപയോഗിക്കുന്നുള്ളൂ എങ്കില്, അവന് എല്ലാ വിപത്തില് നിന്നും രക്ഷപ്പെട്ടതു തന്നെ. ഒരു മനുഷ്യന് ദുനിയാവില് ഏറ്റവും മോശമായ പരീക്ഷണമായിത്തീരുന്നത് അവന്‍റെ നാവും ലൈംഗികാവയവവുമാണ് എന്ന പാഠവും ഈ ഹദീസിലുണ്ട്. ഇവ രണ്ടിന്‍റേയും ഉപദ്രവത്തില് നിന്ന് ഒരാള് സുരക്ഷിതനായാല് ഏറ്റവും കൊടിയ വിപത്തില് നിന്നും അവന് രക്ഷപ്പെട്ടു.” (ഫത്ഹുല് ബാരി)\nതഖ്വ ഹൃദയത്തെ ആലിംഗനം ചെയ്താല് ശാരീരികാവയവങ്ങളിലെല്ലാം അതിന്‍റെ കുളിരനുഭവപ്പെടുന്നതാണ്. ആത്മീയമായ ആ കുളിരില് സല്‍കര്‍മ്മങ്ങള്‍ക്ക് പ്രചോദനമുണ്ടാകും. അല്ലാഹുവിന്‍റെ മുറിയാത്ത ശ്രദ്ധയെ സംബന്ധിച്ച ബോധമുണ്ടാകും. വാക്കുകകള്‍ക്കും പ്രയോഗങ്ങള്‍ക്കും സൂക്ഷ്മത കൈവരും. അനാവശ്യങ്ങളില് നിന്ന് മാറി നില്‍ക്കാന് കൈകാലുകള്‍ക്ക് ധൈര്യമുണ്ടാകും. തൗഹീദീ ആദര്‍ശത്തെ നെഞ്ചിലേറ്റി മുന്നേറാന് ആത്മാര്‍ത്ഥത ലഭ്യമാകും. സഹജീവികളുമായി സഹവര്‍ത്തിത്വത്തില് കഴിയാനും അവരുടെ നേട്ടങ്ങള്‍ക്കുവേണ്ടി കഴിയുന്നതു ശ്രമിക്കാനും മനസ്സിനു താത്പര്യം വരും. സ്വന്തം അപകാതകളില് കരയാനും ഖേദിക്കാനും പശ്ചാത്തപിക്കാനും ഹൃദയം വെമ്പല് കൊള്ളും. അങ്ങനെ പുതിയ മനസ്സും തനുസ്സുമായി ജീവിക്കാന് അല്ലാഹുവിന്‍റെ ഔദാര്യമായ തൗഫീഖ് വന്നെത്തും. ‘അല്ലാഹുവേ, എന്‍റെ മനസ്സിന് നീ അതിന്‍റെ തഖ്വ തന്നാലും’ എന്ന പ്രവാചക പ്രാര്‍ഥനയുടെ രുചി എത്ര ആസ്വാദ്യകരമാണ് സഹോദരങ്ങളേ!\nരാവും പകലും, രഹസ്യവും പരസ്യവും, വാക്കും പ്രവൃത്തിയും ഒരുപോലെയാക്കാന് ശ്രമിക്കുന്നവര് എത്ര പേരുണ്ട് നമ്മില്. പകലായാല് പകല്‍വെളിച്ചം പൂകുന്ന നമ്മുടെ മനസ്സ്, രാവായാല് രാവിന്‍റെ ഇരുളു പോലെ കറുക്കുന്നുവെങ്കില് അതു കൊണ്ട് ഫലമെന്തുണ്ട്? ആരേയും നോവിക്കരുതെന്ന് ഉപദേശിക്കുന്ന ഞാന് വാക്കു കൊണ്ട് മാന്യനാകാം. പക്ഷെ, അറിവിന്‍റെ അമ്മിഞ്ഞപ്പാലൂട്ടിയ അധ്യാപകനെപ്പോലും തേവിടിശ്ശിയോടുപമിക്കാനും തെറിവിളിക്കാനുമാണ് ഞാന് നാവെടുക്കുന്നതെങ്കില് പ്രവൃത്തിപഥത്തില് ഞാന് നിന്ദ്യനാണ്, നികൃഷ്ടനാണ്. ഒരു വ്യക്തിയില്, തന്‍റെ വാക്ചാതുരിയും വൈഭവവും വ്യതിരിക്തത സൃഷ്ടിക്കുന്നത്, അവന്‍റെ പ്രവര്‍ത്തനങ്ങളിലും നിലപാടുകളിലുമുള്ള സൂക്ഷ്മതയും വിനയവുമാണ് എന്ന് മനസ്സിലാക്കാന് നമുക്ക് സാധിക്കണം. അല്ലാഹുവിങ്കല് പ്രിയപ്പെട്ടവനാകുന്നതും ആളുകളാല് അംഗീകരിക്കപ്പെട്ടവനാകുന്നതും ശുദ്ധഹൃദയമുള്ളവനാണ്. തഖ്വയുള്ള ഹൃദയത്തില് പകയും പരനിന്ദയുമുണ്ടാകില്ല. രഹസ്യവും പരസ്യവും വ്യത്യസ്തമാകുകയുമില്ല. സംശുദ്ധമായിരിക്കും ആ മനസ്സ്. ആ മനസ്സുള്ളവര്‍ക്കാണ് സ്വര്‍ഗ്ഗത്തിലിടമുള്ളത്. അല്ലാഹു പറഞ്ഞു:\n“തങ്ങളുടെ രക്ഷിതാവിനെ സൂക്ഷിച്ചു ജീവിച്ചവര് സ്വര്‍ഗത്തിലേക്ക് കൂട്ടംകൂട്ടമായി നയിക്കപ്പെടും. അങ്ങനെ അതിന്‍റെ കവാടങ്ങള് തൂറന്ന് വെക്കപ്പെട്ട നിലയില് അവര് അതിന്നടുത്ത് വരുമ്പോള് അവരോട് അതിന്‍റെ കാവല്‍ക്കാര് പറയും: നിങ്ങള്‍ക്ക് സമാധാനം. നിങ്ങള് സംശുദ്ധരായിരിക്കുന്നു. അതിനാല് നിത്യവാസികളെന്ന നിലയില് നിങ്ങള് അതില് പ്രവേശിച്ചു കൊള്ളുക.” (സുമര്/73)\nഅന്യരുടെ പിഴവുകളെ നന്നാക്കാന് അവിശ്രമം അധ്വാനിക്കുമ്പോള് സ്വന്തത്തെ മറക്കാതിരിക്കാന് സത്യവിശ്വാസികള് ശ്രദ്ധിക്കണം. പണ്ഡിതന്മാരാകുമ്പോള് പ്രത്യേകിച്ചും. എന്തുകൊണ്ടെന്നാല് മറ്റുള്ളവര് ജീവിക്കുന്ന ഭൂമിയിലും അവര് ബന്ധപ്പെടുന്ന ചുറ്റുപാടുകളിലുമാണ് നമ്മുടേയും ജീവിതവും യാത്രയും. അവരെ ബാധിക്കാവുന്ന ചെളികള് നമ്മുടെയും കരളിലും കര്‍മ്മങ്ങളിലും പുരളാം. മറ്റുള്ളവര്‍ക്ക് വിരല് ചൂണ്ടാന് നമ്മുടെ ജീവിതവും പ്രാപ്യമെങ്കില് നമ്മുടെ ഉപദേശങ്ങളും ഉല്‍സാഹങ്ങളും വൃഥാവിലാകും. തഖ്വയെ കൂടെക്കൂട്ടിയുള്ള യാത്രയിലാണ് നമുക്കെന്നും സുരക്ഷിതത്വമുള്ളത്. നാവിന് തുമ്പിലല്ല, ഹൃദയാന്തര്‍ഭാഗത്താണ് അതിന്ന് ഇരിപ്പിടം നല്‍കേണ്ടത്. പ്രവാചക തിരുമേനി(സ്വ) സ്വന്തം ഹൃദയത്തിലേക്ക് ചൂണ്ടിക്കൊണ്ടാണ് ‘തഖ്വയുടെ ഇരിപ്പിടം ഇവിടെയാണ്’ എന്ന് നമുക്കു പറഞ്ഞു തന്നിട്ടുള്ളത്. അതു കൊണ്ടു തന്നെ, ‘ഹൃദയങ്ങളെ മാറ്റുന്നവനേ, എന്‍റെ ഹൃദയത്തെ നിന്‍റെ ദീനില് തന്നെ നീ ഉറപ്പിച്ചു നിര്‍ത്തണേ’ എന്ന പ്രാര്‍ഥന നാം ആവര്‍ത്തിച്ചു കൊണ്ടിരിക്കണം.\nപുണ്യകര്‍മ്മങ്ങള് അല്ലാഹു സ്വീകരിക്കുന്നത് അടിമകളിലെ മുത്തഖികളില് നിന്നാണ് എന്ന ബോധത്തോടെ ജീവിക്കാന് വിശ്വാസികള് സദാ ശ്രദ്ധിക്കണം. അതിന്, “ധര്‍മ്മനിഷ്ഠയുള്ളവരില് നിന്നു മാത്രമേ അല്ലാഹു സ്വീകരിക്കുകയുള്ളൂ” (മാഇദ/27) എന്ന ഖുര്‍ആനിന്‍റെ പാഠം ഓര്‍മ്മയില് സൂക്ഷിച്ചാല് മതിയാകും. മുസ്ലിംകളായി മരിക്കാന് തഖ്വ വേണം. വാക്കിലും പ്രവൃത്തിയിലും സത്യസന്ധത പാലിക്കാനും തഖ്വ അനിവാര്യമാണ്. തഖ്വയാണ് സത്യസന്ധന്മാരോടൊപ്പം സഹവസിക്കാനുള്ള പ്രചോദനമേകുന്നത്. നിശിതമായ വിചാരണയെ നേരിടേണ്ടുന്ന പരലോകത്തിലേക്ക് എന്ത് നേട്ടങ്ങളാണ് കയ്യില് കരുതിയിട്ടുള്ളത് എന്ന് ഇടക്കിടെ ചിന്തിക്കാന് പര്യാപ്തമാക്കുന്നതും നമ്മിലുള്ള തഖ്വ തന്നെയാണ്. ഈ അമൂല്യമായ ഹൃദയഭാവം കൊണ്ടു മാത്രമാണ് അല്ലാഹുവിങ്കല് ആരും ആദരണീയനാകുന്നത്. വിശ്വസിക്കുകയും സൂക്ഷ്മത പാലിച്ചു കൊണ്ടിരിക്കുകയും ചെയ്യുന്നവര്‍ക്കാണ് ഐഹികജീവിതത്തിലും പരലോകത്തും സന്തോഷവാര്‍ത്തയുള്ളത് എന്ന് ഖുര്‍ആന് പഠിപ്പിച്ചിട്ടുള്ളതാണ്. സത്യത്തിലേക്കുള്ള ഹിദായത്തും സത്യാസത്യ വിവേചനത്തിനുള്ള ശേഷിയും മുത്തഖികളായ ദാസന്മാര്‍ക്ക് അല്ലാഹു ഔദാര്യമായി നല്‍കുന്നതാണ്.\n“സത്യവിശ്വാസികളേ, നിങ്ങള് അല്ലാഹുവെ സൂക്ഷിച്ച് ജീവിക്കുകയാണെങ്കില് നിങ്ങള്‍ക്ക് സത്യവും അസത്യവും വിവേചിക്കുവാനുള്ള കഴിവ് അവനുണ്ടാക്കിത്തരുന്നതാണ്.” (അന്‍ഫാല്/29)\nഹൃസ്വമാണ് ജീവിതം എന്ന് ബോധ്യപ്പെട്ടും, ശാശ്വതമായ പരലോകത്തിലെ വിജയത്തിനു വേണ്ടി പണിപ്പെട്ടും കഴിയുന്നത്ര നല്ല ദാസനായി ജീവിക്കാന് നമുക്കായാല് നാം ധന്യരാകും. അല്ലാഹുവിനെ സദാ സ്മരിക്കാനും, തന്‍റെ കര്‍മ്മങ്ങളുടെ കുറവിനെയോര്‍ത്ത് വേവലാതിപ്പെട്ട് അതിനെ നികത്താനും, പുഞ്ചിരിയോടെ, നെറ്റിത്തടം വിയര്‍ത്തു കൊണ്ടുള്ള മരണത്തെ പ്രാപിക്കാനും നാമെല്ലാവരും മനസ്സുവെക്കുക. നമ്മുടെ പ്രാര്‍ഥനകളധികവും അതിനു വേണ്ടിയാകട്ടെ.\n← ഇവളെന്റെ ഇണ


Mohanlal As Guests Of Honour SIIMA 2019 : മോഹന്‍ലാലിനെ എവര്‍ഗ്രീന് ബ്ലോക്ക്ബസ്റ്റര് സ്റ്റാര് എന്ന് വിശേഷിപ്പിച്ച് സൈമ - Malayalam Filmibeat\nഇന്ത്യന് സിനിമയിലെ എക്കാലത്തെയും മികച്ച നടന്‍മാരില് ഒരാളായിട്ടാണ് മോഹന്‍ലാല് അറിയപ്പെടുന്നത്. ബോക്‌സ് ഓഫീസ് റെക്കോര്‍ഡുകള് സൃഷ്ടിക്കുന്ന കാര്യത്തില് മലയാളത്തില് ഒന്നാമനായി തുടരുകയാണ് ലാലേട്ടന്. സൂപ്പര് താരത്തിന്റെതായി പുറത്തിറങ്ങാറുളള മിക്ക സിനിമകള്‍ക്കും മികച്ച പ്രേക്ഷക സ്വീകാര്യത ലഭിക്കാറുണ്ട്. അടുത്തിടെ പുറത്തിറങ്ങിയ ലൂസിഫറിന്റെ വമ്പന് വിജയം മലയാള സിനിമയ്ക്ക് ഒന്നടങ്കം അഭിമാനമായി മാറിയിരുന്നു.\nപുലിമുരുകനിലൂടെ സൃഷ്ടിച്ച സ്വന്തം റെക്കോര്‍ഡ് തന്നെയാണ് ലൂസിഫറിന്റെ വിജയത്തിലൂടെ മോഹന്‍ലാല് മറിടകടന്നത്. കംപ്ലീറ്റ് ആക്ടര് എന്ന വിശേഷണമാണ് ആരാധകരും സിനിമാ പ്രേമികളുമെല്ലാം നടന് നല്‍കാറുളളത്. മലയാളത്തിന് പുറമെ മറ്റു ഭാഷകളിലും തന്റെ സാന്നിദ്ധ്യം ലാലേട്ടന് അറിയിച്ചിരുന്നു. നാല് പതിറ്റാണ്ട് പിന്നിട്ട സിനിമാ ജീവിതത്തിലും മുന്‍നിര താരമായി മുന്നേറികൊണ്ടിരിക്കുകയാണ് ലാലേട്ടന്. അതേസമയം സൂപ്പര് താരത്തിന് പുതിയൊരു വിശേഷണം കൂടി നല്‍കിയ സൗത്ത് ഇന്ത്യന് മൂവി അവാര്‍ഡിന്റെ ട്വീറ്റ് ശ്രദ്ധേയമായി മാറിയിരുന്നു.\nസൈമയുടെ ഇത്തവണത്തെ അവാര്‍ഡ് നിശ ആഗസ്റ്റ് പതിനാറിന് നടക്കാനിരിക്കയാണ് പുതിയ ട്വീറ്റ് വന്നിരിക്കുന്നത്. തമിഴ്, മലയാളം താരങ്ങള് പങ്കെടുക്കുന്ന പുരസ്‌കാര ചടങ്ങില് ഗസ്റ്റ് ഓഫ് ഹോണറായി ആണ് മോഹന്‍ലാലിനെ ക്ഷണിച്ചിരിക്കുന്നത്. ലാലേട്ടനൊപ്പം തെലുങ്ക് മെഗാസ്റ്റാര് ചിരഞ്ജീവിയും ഗസ്റ്റ് ഓഫ് ഹോണര് ആയി ഉണ്ടാകും. തെലുങ്ക്, കന്നഡ സിനിമകള്‍ക്ക് നല്‍കുന്ന പുരസ്‌കാര ചടങ്ങിലാണ് ചിരഞ്ജീവി പങ്കെടുക്കുന്നത്.\nഖത്തറില് വെച്ചാണ് ഇത്തവണ സൈമ അവാര്‍ഡ് ദാന ചടങ്ങുകള് നടക്കുന്നത്. അതേസമയം സൈമയുടെ ട്വീറ്റില് എവര്‍ഗ്രീന് ബ്ലോക്ക്ബസ്റ്റര് സ്റ്റാര് എന്നായിരുന്നു മോഹന്‍ലാലിനെ വിശേഷിപ്പിച്ചിരുന്നത്. ഗോഡ് ഓഫ് മോളിവുഡ് എന്നും ട്വീറ്റില് ലാലേട്ടനെ സൈമ വിശേഷിപ്പിച്ചിരുന്നു. സൈമയുടെ ഈ പുതിയ ട്വീറ്റിലൂടെ മലയാള സിനിമയുടെ അഭിമാനമായ നടന് പുതിയൊരു പട്ടം കൂടി ചാര്‍ത്തപ്പെട്ടിരിക്കുകയാണ്.\nഇത്തവണ മികച്ച നടനുളള നോമിനേഷന് പട്ടികയില് മോഹന്‍ലാലും ഇടംപിടിച്ചിട്ടുണ്ട്. ഒടിയനിലെ പ്രകടനത്തിലൂടെയാണ് സൂപ്പര്‍താരം നോമിനേഷന് പട്ടികയില് സ്ഥാനം പിടിച്ചത്. മികച്ച നടനുളള പട്ടികയില് മോഹന്‍ലാലിനൊപ്പം ജയസൂര്യ, ജോജു ജോര്‍ജ്ജ്,പൃഥ്വിരാജ് സുകുമാരന്, ടൊവിനോ തോമസ് തുടങ്ങിയവരും ഉണ്ട്. മികച്ച നടിമാരുടെ പട്ടികയില് നിമിഷ സജയന്, നിഖില വിമല്, അനു സിത്താര, ഐശ്വര്യ ലക്ഷ്മി, തൃഷ തുടങ്ങിയവരാണ് ഇടംപിടിച്ചിരിക്കുന്നത്.\nഎല്ലാം കൊല്ലവും പ്രേക്ഷകര് ഒന്നടങ്കം ആകാംക്ഷകളോടെ കാത്തിരിക്കാറുളള അവാര്‍ഡ് നിശയാണ് സൈമ അവാര്‍ഡ്‌സ്. തെന്നിന്ത്യയിലെ താരങ്ങള് ഒന്നടങ്കം പങ്കെടുക്കാറുളള പുരസ്‌കാര ചടങ്ങ് വര്‍ണാഭമാവാറുണ്ട്. സൈമയുടെതായി കഴിഞ്ഞ തവണ നടന്ന പുരസ്‌കാര നിശയും ശ്രദ്ധേയമായി മാറിയിരുന്നു. തെന്നിന്ത്യയിലെ സൂപ്പര് താരങ്ങള്‍ക്കൊപ്പം യുവതാരങ്ങളും അണിനിരന്ന ചടങ്ങിന് മികച്ച സ്വീകാര്യത ലഭിച്ചിരുന്നു.\nRead more about: mohanlal siima award മോഹന്‍ലാല് പുരസ്‌കാരം\nMohanlal is evergreen blockbuster star of Mollywood says Siima


കേരളബാങ്കിൽ അക്കൗണ്ട് തുറന്ന് എം.ജയചന്ദ്രൻ; കേരളമാകെ ഒരു ബാങ്കിലേക്കെന്ന് മന്ത്രി കടകംപള്ളി | Musician M Jayachandran opens an account with Kerala Bank – News18 Malayalam\nവലിയ സാധ്യതയുള്ള ബാങ്കായി കേരള ബാങ്ക് മാറുമെന്ന് പ്രഖ്യാപനവേളയിൽ മുഖ്യമന്ത്രി പറഞ്ഞിരുന്നു.\nLast Updated : December 03, 2020, 22:33 IST\nതിരുവനന്തപുരം: കേരള ബാങ്കിൽ അക്കൗണ്ട് തുറന്ന് ഗായകനും സംഗീത സംവിധായകനുമായ എം. ജയചന്ദ്രൻ. കേരള\nബാങ്കിന്റെ തിരുമല ബ്രാഞ്ചിൽ എത്തിയാണ് ജയചന്ദ്രൻ അക്കൗണ്ട് തുറന്നത്. മന്ത്രി കടകംപള്ളി സുരേന്ദ്രൻ\nഫേസ്ബുക്കിലൂടെയാണ് ഇക്കാര്യം അറിയിച്ചത്. കേരളമാകെ കേരളബാങ്കിലേക്ക് ആണെന്നും മന്ത്രി കുറിച്ചു.\nമന്ത്രി കടകംപള്ളി സുരേന്ദ്രൻ ഫേസ്ബുക്കിൽ കുറിച്ചത്,\n'പ്രശസ്ത ഗായകനും സംഗീത സംവിധായകനുമായ എം ജയചന്ദ്രൻ കേരള ബാങ്കിന്റെ തിരുമല ബ്രാഞ്ചിൽ എത്തി\nഅക്കൗണ്ട് തുറന്നു. കേരളമാകെ കേരള ബാങ്കിലേക്ക്. ❤\nകേരള ബാങ്കിന്റെ ആദ്യ ഭരണസമിതി നവംബർ 27ന് ആയിരുന്നു ചുമതലയേറ്റത്. ഗോപി കോട്ടമുറിക്കലിനെ\nപ്രസിഡന്റും എം കെ കണ്ണനെ വൈസ് പ്രസിഡന്റുമായി നിയമിച്ചു. കേരളബാങ്ക് വലിയ സാധ്യതയുള്ള ബാങ്കായി\nമാറുമെന്ന് മുഖ്യമന്ത്രി പിണറായി വിജയൻ പറഞ്ഞിരുന്നു.\nസംസ്ഥാന സഹകരണ ബാങ്കിൽ ജില്ലാബാങ്കുകളെ ലയിപ്പിച്ചാണ് 2019 നവംബർ 26ന് കേരള ബാങ്ക് രൂപവത്കരിച്ചത്.\nഒരു വർഷത്തേക്ക് സഹകരണ വകുപ്പ് സെക്രട്ടറിയുടെ നേതൃത്വത്തിലുള്ള ഇടക്കാല ഭരണസമിതിക്ക് ആയിരുന്നു\nചുമതല. ഇടക്കാല ഭരണസമിതിയുടെ കാലാവധി അവസാനിച്ചതോടെയാണ് കേരള ബാങ്ക് ഭരണസമിതിയിലേക്ക് പ്രഥമ തെരഞ്ഞെടുപ്പ് നടന്നത്.\nവലിയ സാധ്യതയുള്ള ബാങ്കായി കേരള ബാങ്ക് മാറുമെന്ന് പ്രഖ്യാപനവേളയിൽ മുഖ്യമന്ത്രി പറഞ്ഞിരുന്നു. അനന്തമായ സാധ്യതകൾ കേരള ബാങ്കിനുണ്ടെന്നും ഒരു ജില്ല മാത്രം മാറി നിൽക്കുന്നത് നിർഭാഗ്യകരമാണെന്നും മുഖ്യമന്ത്രി പറഞ്ഞു.\nFirst published: December 03, 2020, 22:33 IST\nkerala bankkerala bank brancheskerala bank employeesKerala BanksM. Jayachandran


| സ്വന്തം മകളെ പോലെ സ്നേഹിച്ച ഭര്‍തൃമാതാപിതാക്കളെ അവള് കോടതി കയറ്റി; എന്നിട്ടും അവളെ സ്വീകരിക്കണമെന്ന് മാതാപിതാക്കള്; ആദ്യമായി അവരെ ധിക്കരിക്കേണ്ടി വന്നതിന്റെ കഥ വിവരിച്ച് ശ്രീനി എന്ന എന്‍ജിനീയര് | Mangalam\nSunday, July 28, 2019 Last Updated 18 Min3Sec ago English Edition\nWednesday 24 Jan 2018 02.22 PM\n''ഒരു തെറ്റും ചെയ്യാതെ സ്വന്തം മകളെപ്പോലെ സ്‌നേഹിച്ച എന്റെ മാതാപിതാക്കളെ അവള് കോടതിമുറി കയറ്റി.''\nഎന്നെ കാണാന് വരുന്നവര്‍ക്കെല്ലാം ഏതാണ്ട് ഒരേ ഭാവമാണ്. വാശിയുടെ അല്ലെങ്കില് നിരാശയുടെ അതുമല്ലെങ്കില് വിരഹത്തിന്റെ... പക്ഷേ ഇതൊന്നുമല്ലായിരുന്നു ശ്രീനിയുടെ മുഖത്ത് ഞാന് കണ്ടത്.\nസ്‌നേഹവും ദയയും നിരാശയും വിരഹവും എല്ലാം കൂടിക്കലര്‍ന്ന ഭാവമായിരുന്നു അയാളുടേത്. ഞാന് ചോദിക്കാതെ തന്നെ അയാള് വന്ന കാര്യം വ്യക്തമാക്കി.\n''എന്റെ പേര് ശ്രീനി, ഞാനൊരു എന്‍ജിനീയറാണ്. ഡല്‍ഹിയിലായിരുന്നു ജോലി. ഇപ്പോള് നാട്ടിലാണ്. അച്ഛന് എന്‍ജിനീയര് ആകണമെന്നായിരുന്നു ആഗ്രഹം. പ്ലസ്ടുവിന് പഠിക്കുന്ന സമയത്ത് മുത്തച്ഛന് കിടപ്പിലായതോടെ മൂത്തമകനായ അച്ഛന് കുടുംബത്തിന്റെ പ്രാരബ്ധം ഏറ്റെടുക്കേണ്ടി വന്നു.\nരോഗിയായ അച്ഛനെയും അമ്മയെയും സംരക്ഷിക്കുന്നതിനോടൊപ്പം സഹോദരങ്ങളെ പഠിപ്പിക്കാനും വിവാഹം കഴിപ്പിച്ചയയ്ക്കാനും അദ്ദേഹം മറന്നില്ല. ഉത്തരവാദിത്വങ്ങളും ചുമതലകളും എല്ലാം ചെയ്തു തീര്‍ത്ത് അച്ഛന് വിവാഹം കഴിച്ചപ്പോള് പ്രായമേറെയായി.\nഎന്റെ എല്ലാക്കാര്യങ്ങളും തീരുമാനിക്കുന്നത് അച്ഛനും അമ്മയും ചേര്‍ന്നായിരുന്നു. എനിക്കും അതായിരുന്നു ഇഷ്ടം. എന്നെ എന്‍ജിനീയറാക്കണം എന്നത് അച്ഛന്റെ ആഗ്രഹമായിരുന്നു.\nപ്രായത്തെപ്പോലും വകവയ്ക്കാതെയാണ് അച്ഛന് എന്നെ പഠിപ്പിച്ചത്. പഠനശേഷം എനിക്ക് ഡല്‍ഹിയില് ജോലി ലഭിച്ചു. അവിടെ ചെന്ന് ആറുമാസം കഴിഞ്ഞപ്പോള് അച്ഛനെയും അമ്മയെയും കൊണ്ടുപോയി.\nഡല്‍ഹി യില് വച്ചാണ് ഞാന് ഹേമയെ വിവാഹം കഴിച്ചത്. അതോടെയായിരുന്നു വീട്ടില് പ്രശ്‌നങ്ങള് തുടങ്ങിയത്. ജന്മം കൊണ്ട് മലയാളിയാണെങ്കിലും ഹേമയ്ക്ക് മോഡേണ് ചിന്താഗതിയായിരുന്നു.\nപ്രായമായ എന്റെ അച്ഛനും അമ്മയ്ക്കും അവള് ഒരു വിലയും കല്പിച്ചില്ല. അതിനെ തുടര്‍ന്ന് ഞങ്ങള്‍ക്കിടയില് അഭിപ്രായ വ്യത്യാസങ്ങള് ഉണ്ടായി. പ്രായത്തിന്റെ എടുത്തുചാട്ടവും പണത്തിന്റെ അഹങ്കാരവും കാരണം ആരോടും ഒന്നും പറയാതെ ഒരു ദിവസം അവള് വീടുവിട്ടിറങ്ങി.\nസ്വന്തം ഇഷ്ടപ്രകാരം പോയതുകൊണ്ട് ഞാനും തിരികെ വിളിച്ചില്ല. സ്ത്രീധനത്തിന്റെ പേരില് അച്ഛനും അമ്മയും ഹേമയെ ശാരീരികവും മാനസികവുമായി പീഡിപ്പിച്ചു എന്ന് അവള് കേസ് രജിസ്റ്റര് ചെയ്തു.\nമൂന്നുവര്‍ഷം വരെ തടവ് ലഭിക്കുന്ന കുറ്റം. അവളുടെ പരാതിയെ തുടര്‍ന്ന് പ്രായമായ അച്ഛനും അമ്മയും കോടതി കയറേണ്ടി വന്നു. കോടതി മുറിയില് നിസ്സഹായതയോടെയുളള അവരുടെ നില്‍പ് എന്നെ വല്ലാതെ വേദനിപ്പിച്ചു. ആ നിമിഷം ഞാന് മനസ്സില് തീരുമാനിച്ചു ഹേമ ഇനി എന്റെ ജീവിതത്തില് വേണ്ട.\nകേസ് നടത്തിപ്പിനിടെ അവളുടെ മാതാപിതാക്കള് എന്നെ സമീപിച്ചു. മുറിഞ്ഞുപോയ ദാമ്പത്യം തുടരാമെങ്കില് കേസ് പിന്‍വലിക്കാമെന്ന് അവര് പറഞ്ഞു. പക്ഷേ ഞാനതിന് തയ്യാറായില്ല. കോടതിയിലും നിയമത്തിലും എനിക്ക് ഉറച്ച വിശ്വാസമുണ്ടായിരുന്നു. എത്രകാലം വേണ്ടി വന്നാലും സത്യം തെളിയുമെന്ന് തന്നെ ഞാന് വിശ്വസിച്ചു.\nഅതുമല്ലെങ്കില് ജയിലില് കിടക്കേണ്ടി വന്നാലും മാതാപിതാക്കള്‍ക്കെതിരെ കേസ് കൊടുത്ത ഹേമയെ സ്വീകരിക്കാന് ഞാന് ഒരുക്കമായിരുന്നില്ല.\nവിധി എന്താണെങ്കിലും അത് സ്വീകരിക്കാന് മാതാപിതാക്കളും മനസ്സ് കൊണ്ട് തയ്യാറായി. നീണ്ടനാളത്തെ നിയമയുദ്ധത്തിനൊടുവില് സത്യം ബോധ്യമായ കോടതി അച്ഛനെയും അമ്മയെയും വെറുതെ വിട്ടു.\nഇത്രയും ക്രൂരമായി പെരുമാറിയിട്ടും ഞാന് അവളെ സ്വീകരിക്കണമെന്നാണ് എന്റെ അച്ഛനും അമ്മയും പറഞ്ഞത്. പക്ഷേ എനിക്കതിന് കഴിയില്ല. ആദ്യമായിട്ടാണ് അവരുടെ വാക്കുകള് ധിക്കരിക്കുന്നത്. പക്ഷേ അതിലെനിക്ക് കുറ്റബോധമില്ല.\nഒരു തെറ്റും ചെയ്യാതെ സ്വന്തം മകളെപ്പോലെ സ്‌നേഹിച്ച എന്റെ മാതാപിതാക്കളെ അവള് കോടതി മുറി കയറ്റി. അങ്ങനെയുളള അവളുമായി ഇനി ഒന്നിച്ചൊരു ജീവിതം ഞാന് ആഗ്രഹിക്കുന്നില്ല.\nഅതുകൊണ്ട് എത്രയും പെട്ടെന്ന് തന്നെ അവളുമായുളള ഡിവോഴ്‌സിന് വേണ്ട കാര്യങ്ങള് സാര് ചെയ്തുതരണം'' എന്ന് ആ ചെറുപ്പക്കാരന് എന്നോട് ആവശ്യപ്പെട്ടു.\nശ്രീനിയുടെ ആവശ്യപ്രകാരം ബന്ധം പിരിയാനുളള നിയമനടപടികള് സ്വീകരിച്ചു. ഒരു മ്യൂച്വല് ഡിവോഴ്‌സിന് ഹേമയും വീട്ടുകാരും തയ്യാറാകാഞ്ഞതു കൊണ്ട് വിവാഹബന്ധം പിരിയാന് കാലതാമസമുണ്ടായി.


മദ്യപിച്ച് ലക്കുകെട്ട് യുവാവ് ചെയ്തത്...വലഞ്ഞത് പോലീസും | Daily Indian Herald\nNovember 7, 2018 11:43 am By : Indian Herald Staff\nഡല്‍ഹി: മദ്യപിച്ച് ബോധമില്ലാതെ ആള്‍ക്കാര് കാട്ടിക്കൂട്ടുന്ന അക്രമങ്ങള് പലതാണ്. എന്നാല് ഡല്‍ഹിയില് യുവാവ് ചെയ്തതിന് പിന്നാലെ വലഞ്ഞത് പോലീസാണ്. ഡല്‍ഹിയിലാണ് സംഭവം ഉണ്ടായത്. മദ്യപിച്ച് ലക്കുകെട്ട യുവാവ് 18 വാഹനങ്ങളാണ് തീയിട്ട് നശിപ്പിച്ചത്. വാഹനങ്ങള് ചുട്ട് നശിപ്പിച്ച യുവാവിനെ പോലീസ് അറസ്റ്റ് ചെയ്തു.\nഇന്ധന പൈപ്പ് തുറന്നശേഷം വാഹനങ്ങള് യുവാവ് തീയിടുന്നതിന്റെ ദൃശ്യങ്ങള് ഇപ്പോള് സോഷ്യല് മീഡിയകളില് വൈറലായിരുന്നു. ഇന്ധനം ഒഴുകിയ എട്ട് മോട്ടര്‍ബൈക്കുകള് യുവാവ് തീപ്പെട്ടി ഉപയോഗിച്ച് തീ കൊളുത്തി നശിപ്പിക്കുകയായിരുന്നു. ബൈക്കുകള്‍ക്കടുത്ത് പാര്‍ക്ക് ചെയ്തിരുന്ന കാറുകളിലും തീപടര്‍ന്നു.\nവിവരം ലഭിച്ചതിനെ തുടര്‍ന്ന് പോലീസ് ഉടന് സ്ഥലത്തെത്തുകയും യുവാവിനെ അറസ്റ്റ് ചെയ്യുകയുമായിരുന്നു. എട്ട് ഇരുചക്ര വാഹനങ്ങളും രണ്ട് കാറും പൂര്‍ണമായും കത്തി നശിച്ചു. ആറ് മോട്ടോര്‍സൈക്കിളുകളും രണ്ട് കാറുകളും ഭാഗികമായി കത്തി നശിച്ചു.\nTags: drnk man activities, drunk man, drunk man india, drunkman activities, indian drunk man, liquor, liquor delhi, liquor india


By Webdesk August 21, 2020 No Comments\nഒരുപാട് വിവാദങ്ങൾക്ക് ശേഷം വിവാഹം കഴിച്ച താരദമ്പതികൾ ആണ് സായികുമാറും ബിന്ദു പണിക്കരും. ഇരുവരുടേയും രണ്ടാം വിവാഹമായിരുന്നു. മകൾ കൈക്കുഞ്ഞായിരിക്കെ 2003 ൽ ആണ് ബിന്ദു പണിക്കരുടെ ഭർത്താവ് മരണമടയുന്നത്. ടിക്ടോക്കിൽ ഏറെ സജീവമായിരുന്ന വ്യക്തിയായിരുന്നു ബിന്ദു പണിക്കരുടെ മകളായ കല്യാണി. ബിന്ദു പണിക്കർ ചെയ്ത കോമഡി രംഗങ്ങൾ ആയിരുന്നു കല്യാണി കൂടുതലായും ചെയ്യാറുണ്ടായിരുന്നത്.\nഅങ്ങനെയാണ് കല്യാണി ബിന്ദുവിന്റെ മകളാണെന്ന് ആളുകൾ തിരിച്ചറിഞ്ഞതും. സിനിമയിൽ നായികയാവാനുള്ള ലുക്കും അഭിനയവുമെല്ലാം താരപുത്രിക്ക് ഉണ്ടെന്ന് ആരാധകർ നേരത്തെതന്നെ വിധിയെഴുതിയത് ആണ്. എന്നാൽ ഇതുവരെ ക്യാമറയ്ക്ക് മുൻപിൽ താരം എത്തിയിട്ടില്ല. സിനിമയിൽ നായികയാവാൻ എത്തുന്ന കല്യാണിയെ കാത്തിരിക്കുകയാണ് ആരാധകർ. അടുത്തിടെ നൽകിയ അഭിമുഖത്തിൽ പൃഥ്വിരാജിനോടുള്ള ഇഷ്ടത്തെ കുറിച്ച് താരപുത്രി തുറന്നു പറയുകയാണ്.\nഒരുദിവസം സെലിബ്രിറ്റിയായി ജീവിക്കാൻ അവസരം ലഭിച്ചാൽ ആരായി മാറുവാൻ ആണ് ഇഷ്ടം എന്ന ചോദ്യത്തിന് പൃഥ്വിരാജിന്റെ പേരാണ് കല്യാണി പറഞ്ഞത്. “ഡൈ ഹാര്‍ഡ് ഫാന് എന്താണെന്നൊക്കെ മനസ്സിലാക്കിയത് അപ്പോഴാണ്. അത്രയും ഇഷ്ടമാണ്”. എന്നാണ് കല്യാണി പൃഥ്വിരാജിനെ കുറിച്ച് പറയുന്നത്. ഒരു ലിഫ്റ്റിൽ ഇരുവരും സ്റ്റക് ആയാൽ എന്തായിരിക്കും ചോദിക്കുക എന്ന ചോദ്യത്തിന് ചേട്ടാ ഞാൻ ഒന്ന് കെട്ടിപ്പിടിച്ചോട്ടെ എന്നായിരിക്കും എന്റെ ചോദ്യം എന്നും കല്യാണി പറയുന്നു.\nBindu panikkar kalyani prithviraj\nPrevious Articleഈ കുട്ടി താരത്തെ മനസ്സിലായോ ?! മണവാട്ടിയായ അനിഘയുടെ ചിത്രങ്ങൾ ഏറ്റെടുത്ത് സോഷ്യൽ മീഡിയ !!\nNext Article സുശാന്തിന്റെ കാമുകിയായിരുന്ന റിയ ചക്രവർത്തിയും മഹേഷ് ഭട്ടും തമ്മിലുള്ള വാട്ട്സാപ്പ് ചാറ്റ് ലീക്കായി..!


ബിന്ദു അമ്മിണിക്കുനേരെ മുളകുപൊടി പ്രയോഗിക്കുന്നതിന്റെ ദൃശ്യങ്ങള്\nശബരിമല ദര്‍ശനത്തിനായി കൊച്ചിയിലെത്തിയ ബിന്ദു അമ്മിണിക്കുനേരെ മുളകുപൊടി പ്രയോഗിച്ചു. ഹിന്ദു ഹെല്‍പ്പ് ലൈന് കോ ഓര്‍ഡിനേറ്റര് ശ്രീനാഥ് പത്മനാഭനാണ് മുളകുപൊടി സ്‌പ്രേ പ്രയോഗിച്ചത്. ഇയാളെ പൊലീസ് അറസ്റ്റ് ചെയ്തു. ശബരിമല ദര്‍ശനത്തിനായി പൊലീസ് സംരക്ഷണം ആവശ്യപ്പെട്ട് കൊച്ചി കമ്മീഷണര് ഓഫീസിലെത്തിയ ബിന്ദു അമ്മിണിക്കു നേരെയായിരുന്നു പ്രതിഷേധം.\nഇന്ന് രാവിലെ രഹസ്യമായാണ് ശബരിമലയിലേക്ക് പോകാന് തൃപ്തി ദേശായിയും സംഘവും കൊച്ചി വിമാനത്താവളത്തില് എത്തിയത്. ബിന്ദു അമ്മിണിയും ഇവര്‍ക്കൊപ്പമുണ്ടായിരുന്നു. ശബരിമലയിലേക്ക് പോകുന്നതിനു മുന്നോടിയായി സുരക്ഷ ഒരുക്കണമെന്ന് ആവശ്യപ്പെട്ട് തൃപ്തി ദേശായി കൊച്ചി സിറ്റി പൊലീസ് കമ്മീഷണര് ഓഫീസിലെത്തിയിട്ടുണ്ട്.\nശബരിമല ദര്‍ശനം തന്റെ അവകാശമാണെന്നും ശബരിമലയിലേക്ക് പോകാനാവില്ല എന്ന് സംസ്ഥാന സര്‍ക്കാര് എഴുതി നല്‍കിയാല് മടങ്ങാമെന്നുമാണ് തൃപ്തി ദേശായിയുടെ നിലപാട്. അതേസമയം യുവതികള്‍ക്ക് സംരക്ഷണം നല്‍കേണ്ടതില്ലെന്ന നിര്‍ദേശമാണ് പൊലീസിന് നല്‍കിയിരിക്കുന്നതെന്നാണ് വിവരം.


സ്റ്റാര് പദവിക്കായി ബാറുടമകള് ഉദ്യോഗസ്ഥര്‍ക്ക് കോഴ നല്‍കി: സിബിഐ റെയ്ഡില് 55 ലക്ഷം പിടിച്ചു - Sandhesam News | Online News | Kerala News | Live News |Malayalam News|Breaking News in Malayalam|Latest Malayalam News online|Malayalam News Live|Today's News in Malayalam|Politics Sports Movies Celebrities Lifestyle\nWeb Desk Nov 26, 2020 109\nകൊച്ചി: നക്ഷത്ര പദവിലഭിക്കാനായി ബാറുടമകള് കേന്ദ്ര ടൂറിസം ഉദ്യോഗസ്ഥര്‍ക്ക് കോടികള് കോഴ നല്‍കിയതായി തെളിഞ്ഞു. ഇതേ തുടര്‍ന്ന് ഹോട്ടലുകളിലും ഏജൻ്റുമാരുടെ വീടുകളിലും സിബിഐ റെയ്ഡ് നടത്തി.\nഇന്ത്യ ടൂറിസം ചെന്നൈ റീജിണല് ഡയറക്ടര് സഞ്ജയ് വാട്‌സിനും അസിസ്റ്റന്റ ഡയറക്ടര് രാമകൃഷ്ണയ്ക്കുമാണ് കോഴ നല്‍കിയിരിക്കുന്നത്. സഞ്ജയ് വാട്‌സിൻ്റെ കാര് തടഞ്ഞ് മൊബൈല് ഫോണ് പരിശോധിച്ചതില് നിന്ന് ലഭിച്ച വിവരങ്ങളുടെ അടിസ്ഥാനത്തിലാണ് റെയ്ഡ്. കൊച്ചി വിമാനത്താവളത്തിലേക്ക് പോകുന്ന വഴിക്കാണ് ഇയാളുടെ കാര് സിബിഐ ഉദ്യോഗസ്ഥര് തടഞ്ഞത്. ഒരു മാസത്തോളമായി ഉദ്യോഗസ്ഥരേയും ഏജൻ്റുമാരേയും നിരീക്ഷിച്ച് വരികയായിരുന്നു സിബിഐ.\nചെന്നൈയിലുള്ള ഇന്ത്യ ടൂറിസത്തിൻ്റെ റീജണല് ഓഫീസാണ് കേരളമടക്കമുള്ള സംസ്ഥാനങ്ങളിലെ ബാറുകള്‍ക്കും ഹോട്ടലുകള്‍ക്കും നക്ഷത്ര പദവി നല്‍കുന്നത്. സ്റ്റാര് പദവി നല്‍കുന്നതുമായി ബന്ധപ്പെട്ട് സഞ്ജയ് വാട്‌സിനും രാമകൃഷ്ണയും കേരളത്തിലെ ഹോട്ടലുകള് പരിശോധിച്ച് വരികയായിരുന്നു. ബുധനാഴ്ച പുലര്‍ച്ചെ സഞ്ജയ് വാട്‌സിന് ചെന്നൈയിലേക്ക് പോകാന് കൊച്ചി വിമാനത്താവളത്തിലേക്ക് വരുന്ന വഴിയില് വച്ചാണ് സിബിഐ ഉദ്യോഗസ്ഥര് തടഞ്ഞത്.\nതുടര്‍ന്ന് ഇയാളില് നിന്ന് കണ്ടെടുത്ത ഐ ഫോണില് നിന്ന് ഏജൻ്റുമാര് ബന്ധപ്പെട്ടതിൻ്റെയും മറ്റു കോഴ ഇടപാടിൻ്റേയുംയും വിശദാംശങ്ങള് സിബിഐക്ക് ലഭിച്ചു. ഇതിൻ്റെ അടിസ്ഥാനത്തില് വിവിധയിടങ്ങളില് സിബഐ റെയ്ഡ് നടത്തി 55 ലക്ഷത്തോളം രൂപ പിടിച്ചെടുത്തു. ഈ രണ്ട് ഉദ്യോഗസ്ഥരുടേയും ഭാര്യമാരുടെ അക്കൗണ്ടുകളിലേക്കാണ് കോഴ പണം നല്‍കിയിരുന്നതെന്നാണ് കണ്ടെത്തല്.\nരണ്ട് ഉദ്യോഗസ്ഥര്‍ക്കും അനധികൃത സ്വത്തുള്ളതായി സിബിഐ കണ്ടെത്തിയിട്ടുണ്ട്. തമിഴ്‌നാട്ടിലെ ഇവരുടെ വസതികളിലും മറ്റും സിബിഐ കഴിഞ്ഞ ദിവസം റെയ്ഡ് നടത്തിയതായാണ് വിവരം. ഇവരെ പ്രതിചേര്‍ത്ത് സിബിഐയുടെ അന്വേഷണം പുരോഗമിക്കുകയാണ്.\nപ്രളയത്തില് മുങ്ങാതിരിക്കാന് ചെന്നൈയില് കാറുകള് മേല്‍പ്പാലത്തില്\nകാഞ്ഞങ്ങാട് വിവാഹച്ചടങ്ങില് പങ്കെടുത്ത 43 പേര്‍ക്ക് കോവിഡ്\nJul 26, 2020 220


'ഇത് അപൂർവ്വം'; ഇങ്ങനെയും നഖം വളരുമോ? അമ്പരന്ന് സോഷ്യല് മീഡിയ ! | A woman who sells videos of her fingers and feet\n'ഇത് അപൂർവ്വം'; ഇങ്ങനെയും നഖം വളരുമോ? അമ്പരന്ന് സോഷ്യല് മീഡിയ !\n2006ൽ അരീന്‍റയ്ക്ക് ക്യാൻസർ കണ്ടെത്തിയിരുന്നു. ജോലിക്ക് പോകാനുള്ള ബുദ്ധിമുട്ടുകള് അന്നേ തുടങ്ങിയിരുന്നു. ഈ സമയത്തായണ് ഒരു ബ്ലോഗ് തുടങ്ങിയത്.\nThiruvananthapuram, First Published May 14, 2020, 9:41 AM IST\nനല്ല ഭംഗിയുള്ള നീണ്ട നഖങ്ങളാണ് പൊതുവെ പെൺകുട്ടികൾക്ക് ഇഷ്ടം. നീട്ടി വളർത്തിയ നഖങ്ങളില് പല നിറത്തിലുള്ള 'നെയില് പോളിഷു'മിട്ട് അതിന്‍റെ സൗന്ദര്യം ആസ്വദിക്കുന്നവരാണ് പലരും. എന്നാലും നഖം നീട്ടിവളര്‍ത്തുന്നതിനൊക്കെ ഒരു പരിധി ഇല്ലേ എന്ന് തോന്നിപ്പോകും ഈ ചിത്രങ്ങള് കണ്ടാല്.\nഒരു യുവതി തന്‍റെ കൈകകളിലെയും കാലുകളിലെയും നഖത്തിന്‍റെ ചിത്രം പങ്കുവച്ചതാണ് സോഷ്യല് മീഡിയയെ അമ്പരപ്പിച്ചിരിക്കുന്നത്. ഒഹിയയോയിലെ അരീന്‍റ സ്റ്റോം വെവർ എന്ന യുവതിയാണ് തന്‍റെ ഈ നീണ്ട നഖങ്ങളുടെ ചിത്രങ്ങള് ഇന്‍സ്റ്റഗ്രാമിലൂടെ പങ്കുവച്ചത്.\nകാൽ നഖങ്ങൾ ഇത്രയും വളരുന്നത് അപൂർവ്വമാണെന്നാണ് അരീന്‍റ തന്നെ പറയുന്നത്. ആദ്യം താന് കൈകളിലെ നഖങ്ങളാണ് വളർത്തിയത്. ഈ നഖങ്ങളുടെ അസാധാരണമായ വളർച്ച കണ്ടപ്പോഴാണ് കാലിലെ നഖങ്ങളും ഇങ്ങനെ നീട്ടി വളര്‍ത്താന് തീരുമാനിച്ചതെന്നും അരീന്‍റ പറയുന്നു.\nവളർന്ന നഖങ്ങളുടെ വീഡിയോ പങ്കുവച്ചതിലൂടെ വരുമാനം ലഭിച്ചെന്നും അവർ പറയുന്നു. ഇതോടെ 2008ൽ ജോലി രാജിവയ്ക്കുകയും ചെയ്തുവെന്നും അരീന്‍റ പറഞ്ഞു. 2006ൽ അരീന്‍റയ്ക്ക് ക്യാൻസർ കണ്ടെത്തിയിരുന്നു.\nജോലിക്ക് പോകാനുള്ള ബുദ്ധിമുട്ടുകള് അന്നേ തുടങ്ങിയിരുന്നു. ഈ സമയത്താണ് ഒരു ബ്ലോഗ് തുടങ്ങിയത്. നഖങ്ങളുടെ ചിത്രം കണ്ടപ്പോൾ നല്ല സ്വീകരണം ലഭിക്കാന് തുടങ്ങി. അങ്ങനെയാണ് വീഡിയോകള് ചെയ്യാന് തുടങ്ങിയത് എന്നും അരീന്‍റ പറയുന്നു.\n'കൈവിരലിലെ നഖങ്ങൾ പോലെയല്ല കാലിലെ നഖങ്ങൾ. അവ വളരാൻ പ്രയാസമാണ്. അപൂർവ്വം ചിലരുടെ കാലുകളിലെ നഖങ്ങൾ മാത്രമേ ഇത്രയും വളരൂ. അക്കൂട്ടത്തിൽ ഒരാളാണ് ഞാൻ. കാല് വിരലിലെ ഈ നീണ്ട നഖങ്ങള് എനിക്ക് സാമ്പത്തിക ലാഭം നല്‍കുന്നു'- അരീന്‍റ പറഞ്ഞു. എന്നാല് ഈ നഖങ്ങള് കാരണം ഷൂസ് ഒന്നും ഇടാന് പറ്റില്ലെന്നും അരീന്‍റ പറഞ്ഞു.\nAlso Read: നഖങ്ങൾ ഭംഗിയുള്ളതായി സംരക്ഷിക്കാൻ ഇവ ഉപയോഗിക്കാം...


കുവൈറ്റില് 32 പേര്‍ക്ക് കൂടി കൊവിഡ്; ടിപിആര് 0.20 ശതമാനം; രോഗമുക്തി നിരക്ക് 99.27% | Sathyam Online\nകുവൈറ്റ് സിറ്റി: കുവൈറ്റില് കൊവിഡ് ബാധിതരുടെ എണ്ണം 412,403 ആയി. ഇന്ന് 32 പേര്‍ക്കാണ് രോഗം സ്ഥിരീകരിച്ചത്. പുതിയതായി മരണമൊന്നും റിപ്പോര്‍ട്ട് ചെയ്തില്ല. ആകെ മരണസംഖ്യ 2,458 ആണ്. 24 മണിക്കൂറിനിടെ 63 പേര് കുവൈറ്റില് കൊവിഡ് മുക്തരായി.\nഇതുവരെ 409,407 പേരുടെ രോഗം ഭേദമായിട്ടുണ്ട്. ആകെ കൊവിഡ് ബാധിതരില് 99.27 ശതമാനം പേരും രോഗമുക്തരായി. 538 പേരാണ് സജീവ രോഗികള്. ഇതില് 17 പേര് കൊവിഡ് വാര്‍ഡുകളിലും, ഏഴ് പേര് തീവ്രപരിചരണ വിഭാഗത്തിലും ചികിത്സയിലാണ്.\nപുതിയതായി 16,397 പരിശോധനകള് നടത്തി. ഇതുവരെ കുവൈറ്റില് 4,618,526 പരിശോധനകള് നടത്തിയിട്ടുണ്ട്. 0.20 ശതമാനമാണ് ടെസ്റ്റ് പോസിറ്റിവിറ്റി നിരക്ക്.


ഏഴാം വയസില് പുസ്‍തകം, റെക്കോര്‍ഡും സ്വന്തമാക്കി പ്രശസ്‍തകവിയുടെ കൊച്ചുമകള്... | The granddaughter of Maithalisharan gupta publishedabook at the age of 7\nഏഴാം വയസില് പുസ്‍തകം, റെക്കോര്‍ഡും സ്വന്തമാക്കി പ്രശസ്‍തകവിയുടെ കൊച്ചുമകള്...\nGurugram, First Published 11, Nov 2020, 2:40 PM\nപക്വതയാർന്ന ചിത്രീകരണങ്ങളുള്ള ചെറുകഥകളുടെയും കവിതകളുടെയും ഒരു ശേഖരമാണ് അവളുടെ പുസ്‍തകം. ആ കഥകളും കവിതകളും അവളുടെ മാതാപിതാക്കളെയും മുത്തശ്ശിമാരെയും പ്രകൃതിയെയും സൗഹൃദത്തെയും ചുറ്റിപ്പറ്റിയുള്ളതാണ്.\nമൈഥിലിശരൺ ഗുപ്‍ത് പ്രശസ്‍തനായ ഒരു ഹിന്ദി കവിയായിരുന്നു. രാഷ്ട്രം ആ അതുല്യപ്രതിഭയെ പത്മഭൂഷൻ നൽകി ആദരിക്കുകയുണ്ടായി. അതുകൂടാതെ, ഇന്ത്യയുടെ സ്വാതന്ത്ര്യസമരകാലത്ത് ഗാന്ധിജി അദ്ദേഹത്തെ രാഷ്ട്രകവി എന്ന പദവി നൽകി ആദരിക്കുകയും ചെയ്‍തിരുന്നു. ഇന്ന് മുത്തശ്ശന്റെ ആ പരമ്പര്യം പിന്തുർന്ന് അദ്ദേഹത്തിന്റെ കൊച്ചുമകൾ വെറും ഏഴാം വയസ്സിൽ സ്വന്തമായി ഒരു പുസ്‍തകം രചിച്ചിരിക്കുകയാണ്. രണ്ടാം ക്ലാസ്സിൽ പഠിക്കുന്ന അഭിജിത ഗുപ്‍ത എഴുതിയ പുസ്‍തകത്തിന്റെ പേര് 'ഹാപ്പിനെസ് ഓൾ എറൗണ്ട്' എന്നാണ്. ചെറുകഥകളും കവിതകളും ചിത്രീകരണങ്ങളുമുള്ള അത് ഓക്സ്ഫോർഡ് ബുക്ക്സ്റ്റോർസിന്റെ കുട്ടികളുടെ വിഭാഗമായ ഓക്സ്ഫോർഡ് ജൂനിയറാണ് അവതരിപ്പിച്ചത്. അഭിജിതയുടെ മുത്തശ്ശി സന്ത്കവി ശ്രീ സിയാരാംശരൻ ഗുപ്‍തയും ഒരു കവിയായിരുന്നു.\nകഥകൾക്കും കവിതകൾക്കും, ചിത്രീകരണങ്ങൾക്കും പുറമേ, അഭിജിത പുസ്‍തകത്തിന്റെ കവർ പേജിലും പ്രവർത്തിച്ചിട്ടുണ്ട്. അഞ്ച് വയസ്സിന് താഴെ പ്രായമുള്ളപ്പോൾ മുതൽ അവൾ എഴുതാൻ തുടങ്ങി. അവളുടെ ഈ നേട്ടത്തിൽ തീർത്തും അഭിമാനിക്കുന്നുവെന്ന് അവളുടെ മാതാപിതാക്കൾ പറഞ്ഞു. ഇതോടെ ലോകത്തെ ഏറ്റവും പ്രായം കുറഞ്ഞ എഴുത്തുകാരിയെന്ന ഇന്‍റർനാഷണൽ ബുക്ക് ഓഫ് റെക്കോർഡിന്‍റെ അംഗീകാരവും അവൾക്ക് ലഭിച്ചു. ഏഷ്യാ ബുക്ക് ഓഫ് റെക്കോർഡ്‍സ് അവൾക്ക് ‘ഗ്രാൻഡ് മാസ്റ്റർ ഇൻ റൈറ്റിംഗ്’ എന്ന പദവിയും നൽകിയിട്ടുണ്ട്.\nപക്വതയാർന്ന ചിത്രീകരണങ്ങളുള്ള ചെറുകഥകളുടെയും കവിതകളുടെയും ഒരു ശേഖരമാണ് അവളുടെ പുസ്‍തകം. ആ കഥകളും കവിതകളും അവളുടെ മാതാപിതാക്കളെയും മുത്തശ്ശിമാരെയും പ്രകൃതിയെയും സൗഹൃദത്തെയും ചുറ്റിപ്പറ്റിയുള്ളതാണ്. പ്രസാധകരായ ഇന്‍വിന്‍സിബിള് പബ്ലിഷേഴ്സ് പ്രസിദ്ധീകരിച്ച പുസ്‍തകത്തിൽ 10 കവിതകളും നാല് കഥകളും ഉണ്ട്. "പുസ്‍തകം പൂർത്തിയായപ്പോൾ ഒന്നോ രണ്ടോ അക്ഷരത്തെറ്റുകൾ മാത്രമേ അതിൽ എടുത്ത് പറയത്തക്കതായിട്ട് ഉണ്ടായിരുന്നുള്ളൂ." അഭിജിതയുടെ അമ്മ അനുപ്രിയ ഗുപ്‍ത മാധ്യമങ്ങളോട് പറഞ്ഞു. അവൾ എഴുതിയ ആദ്യത്തെ കഥയായ The Elephants Advice -ഉം, അവളുടെ ആദ്യ കവിതയായ A Sunny Day -ഉം ഈ പുസ്‍തകത്തിൽ ഉൾപ്പെടുത്തിയിട്ടുണ്ട്.\nഗുരുഗ്രാമിൽ നിന്നുള്ള അഭിജിതയുടെ ഹൃദയത്തോട് ചേർന്ന് നില്ക്കുന്നതാണ് എഴുത്തും വരയും. ഈ മഹാമാരിയുടെ സമയത്ത് അവൾക്ക് കൂടുതൽ അവളുടെ സർഗാത്മകതയെ വളർത്താൻ സാധിച്ചു. ഇപ്പോൾ കൂടുതൽ സമയവും അവൾ എഴുതാനും, വരയ്ക്കാനുമായി ചെലവഴിക്കുന്നു. എന്നിരുന്നാലും അവളുടെ ഇഷ്‍ടം ആഗോളതലത്തിൽ അംഗീകരിക്കപ്പെടുമെന്ന് അവൾ സ്വപ്‍നത്തിൽ പോലും ചിന്തിച്ചിരുന്നില്ല. “ചുറ്റുപാടുകളിൽ നിന്നുള്ള ചെറിയ കാര്യങ്ങൾ പോലും എന്നെ പ്രചോദിപ്പിക്കുന്നു. പോസിറ്റീവ് കാര്യങ്ങളെക്കുറിച്ചാണ് ഞാൻ എഴുതുന്നത്- ഞാൻ കേൾക്കുന്നതോ കാണുന്നതോ ആയ അനുഭവങ്ങളാണ് അതിൽ” അവൾ പറഞ്ഞു. പകർച്ചവ്യാധിയെക്കുറിച്ചുള്ള തന്റെ ചിന്തകളെയും കുട്ടികളിൽ അത് ചെലുത്തുന്ന സ്വാധീനത്തെയും കുറിച്ചുമാണ് തന്റെ അടുത്ത പുസ്‍തകമെന്ന് അവൾ ഒരു പ്രസ്‍താവനയിൽ പറഞ്ഞു.\nLast Updated 11, Nov 2020, 2:49 PM\nRashtrakavi Maithalisharan Gupta


Janmabhumi| ബംഗാളില് നടക്കുന്നത് സര്‍ക്കാര് സ്‌പോണ്‍സേഡ് കലാപം; സംസ്ഥാനത്ത് കടുത്ത മനുഷ്യാവകാശ ലംഘനമെന്ന് കെ. സുരേന്ദ്രന്\nബംഗാളില് നടക്കുന്നത് സര്‍ക്കാര് സ്‌പോണ്‍സേഡ് കലാപം; സംസ്ഥാനത്ത് കടുത്ത മനുഷ്യാവകാശ ലംഘനമെന്ന് കെ. സുരേന്ദ്രന്\nMay 08, 2021, 12:41 p.m.\nബംഗാളില് നടക്കുന്നത് സംസ്ഥാന സര്‍ക്കാര് സ്‌പോണ്‍സേഡ് കലാപമാണ്. ജിഹാദികളുടെ ആക്രമണത്തെ ഭയന്ന് ജനം പലായനം ചെയ്യുന്നു. ബംഗാളിലെ തൃണമൂല് ആക്രമങ്ങള് ചര്‍ച്ച ചെയ്യാന് കേരളത്തിലെ മാധ്യമങ്ങള് തയ്യാറായിട്ടില്ല. പിണറായുടെ അടിമകളായി കേരളത്തിലെ മാധ്യമങ്ങള് മാറിയിരിക്കുന്നു. സിപിഎം, കോണ്‍ഗ്രസ് ബംഗാള് ഘടകങ്ങള് കലാപത്തിനെതിരെ ശക്തമായി രംഗത്ത് വന്നിട്ടും സിപിഎം പൊളിറ്റ് ബ്യൂറോ അംഗമായ മുഖ്യമന്ത്രി പിണറായി വിജയന് മൗനം അവലംബിക്കുന്നത് ലജ്ജാകരമാണ്. ബംഗാളിലെ മനുഷ്യക്കുരുതി വിഭജനകാലത്തെ ഓര്‍മ്മിപ്പിക്കുമ്പോള് മുഖ്യമന്ത്രിയുടെ നിലപാട് നിരുത്തരവാദപരമാണ്.\nബംഗാളില് കേന്ദ്ര മന്ത്രി വി. മുരളീധരനെതിരെ ഉണ്ടായ ആക്രമണത്തിനെതിരെ കോഴിക്കോട് സംഘടിപ്പിച്ച പ്രതിഷേധം ബിജെപി സംസ്ഥാന അധ്യക്ഷന് കെ. സുരേന്ദ്രന് ഉദ്ഘാടനം ചെയ്യുന്നു\nകോഴിക്കോട്: ബംഗാളില് നടക്കുന്നത് കടുത്ത മനുഷ്യാവകാശ ലംഘനമാണെന്ന് ബിജെപി സംസ്ഥാന അധ്യക്ഷന് കെ. സുരേന്ദ്രന്. കേന്ദ്രമന്ത്രി വി. മുരളീധരനെതിരെ ബംഗാളില് നടന്ന ആക്രമണത്തില് പ്രതിഷേധിച്ച് നടന്ന സമരം ഉദ്ഘാടനം ചെയ്യുകയായിരുന്നു അദ്ദേഹം.\nപിണറായിയെ സഹായിക്കുന്ന ജിഹാദികള് തന്നെയാണ് മമതയുടെയും ശക്തി. സമാന സ്വാഭാവമുള്ളതു കൊണ്ടാവും പിണറായി മമതയെ പിന്തുണയ്ക്കുന്നത്. ആളുകളെ കൊന്ന് മരത്തില് കെട്ടിതൂക്കുക, സ്ത്രീകളെ പീഡിപ്പിക്കുക, കൊച്ചുകുട്ടികളെയും വൃദ്ധന്‍മാരെയും ആക്രമിക്കുക തുടങ്ങിയ കിരാത സംഭവങ്ങളാണ് അവിടെ നടക്കുന്നത്. സംഭവ സ്ഥലം സന്ദര്‍ശിക്കാന് പോയ കേന്ദ്രമന്ത്രിയെ വരെ ആക്രമിക്കുകയാണ് തൃണമൂല് ഭീകരരെന്നും കെ. സുരേന്ദ്രന് പറഞ്ഞു.\nബിജെപി കോഴിക്കോട് ജില്ലാ പ്രസിഡന്റ് അഡ്വ. വി.കെ. സജീവന് അധ്യക്ഷത വഹിച്ചു. സംസ്ഥാന സെക്രട്ടറി പി.രഘുനാഥ്, ഒബിസി മോര്‍ച്ച സംസ്ഥാന പ്രസിഡന്റ് എന്.പി. രാധാകൃഷ്ണന്, ജില്ലാ സെക്രട്ടറി ഇ.പ്രശാന്ത് കുമാര്, ജില്ലാ ട്രഷറര് വി.കെ. ജയന്, സെല് കോഡിനേറ്റര് പ്രശോഭ് കോട്ടൂളി, സൗത്ത് മണ്ഡലം ജനറല് സെക്രട്ടറി അജിത്കുമാര്, ഒബിസി മോര്‍ച്ച ജില്ലാ സെക്രട്ടറി ദിനേശന് കണ്ണഞ്ചേരി തുടങ്ങിയവര് സംസാരിച്ചു.


england new zealand final live updates - Malayalam MyKhel\n» സൂപ്പര് ത്രില്ലര് പോരാട്ടത്തില് നെഞ്ചുതകര്‍ന്ന് ന്യൂസിലന്റ്..... ഇംഗ്ലണ്ട് ലോകകപ്പ് ജേതാക്കള്\nസൂപ്പര് ത്രില്ലര് പോരാട്ടത്തില് നെഞ്ചുതകര്‍ന്ന് ന്യൂസിലന്റ്..... ഇംഗ്ലണ്ട് ലോകകപ്പ് ജേതാക്കള്\nUpdated: Monday, July 15, 2019, 1:06 [IST]\nലണ്ടന്: നെഞ്ചുപിളരുക എന്ന് പറഞ്ഞാല് ഇനി മറ്റാരേക്കാളും നന്നായി അറിയുക ന്യൂസിലന്റിനായിരിക്കും. ലോകകപ്പ് ഫൈനലില് അപ്രതീക്ഷിത ജയം നേടിയ ഇംഗ്ലണ്ട് ജേതാക്കളായിരിക്കുകയാണ്. ഇംഗ്ലണ്ടിന്റെ കന്നിക്കിരീടമാണ് ഇത്. ഇരുടീമുകളും ഏറ്റവും ഗംഭീര പോരാട്ടം കാഴ്ച്ചവെച്ച മത്സരം സൂപ്പര് ഓവറിലേക്ക് നീളുകയായിരുന്നു. എന്നാല് അവിടെയും മത്സരം ടൈ ആയതോടെ കൂടുതല് ബൗണ്ടറികള് അടിച്ച ആനുകൂല്യത്തിലാണ് ഇംഗ്ലണ്ട് ചാമ്പ്യന്‍മാരായത്. എന്തുകൊണ്ടും ന്യൂസിലന്റ് അര്‍ഹിച്ച കിരീടം കൂടിയാണിത്. പക്ഷേ നിര്‍ഭാഗ്യം തുടര്‍ച്ചയായ രണ്ടാം വര്‍ഷവും അവര്‍ക്കൊപ്പം വന്നതോടെ കിരീടം അവര്‍ക്ക് ലഭിക്കാതെ പോവുകയായിരുന്നു.\nനേരത്തെ ടോസ് നേടിയ ന്യൂസിലന്റ് ബാറ്റിംഗ് തിരഞ്ഞെടുക്കുകയായിരുന്നു. 242 റണ്‍സിന്റെ വിജയലക്ഷ്യമാണ് ന്യൂസിലന്റ് ഉയര്‍ത്തിയത്. പ്രതീക്ഷ നല്‍കിയ തുടക്കത്തിന് ശേഷം ന്യൂസിലന്റ് സ്വയം പ്രതിരോധത്തിലേക്ക് വീഴുകയായിരുന്നു. അതേസമയം ഇംഗ്ലണ്ടിന്റെ ഗംഭീര ബൗളിംഗും ഫീല്‍ഡിംഗും മത്സരത്തില് മികച്ച് നിന്നു. മാര്‍ട്ടിന് ഗുപ്ടിലും ഹെന്റി നിക്കോള്‍സും ചേര്‍ന്ന് ഇംഗ്ലീഷ് ബൗളിംഗിനെതിരെ പിടിച്ച് നിന്നിരുന്നു. ഒരു ഘട്ടത്തില് ഗുപ്ടില് ഫോം കണ്ടെത്തുമെന്നും കരുതിയിരുന്നു. പക്ഷേ നന്നായി സ്വിംഗ് ചെയ്ത പിച്ചില് കിവീസിന് അധിക നേരം പിടിച്ച് നില്‍ക്കാനായില്ല. 18 പന്തില് 19 റണ്‍സെടുത്ത ഗുപ്ടിലിനെ വോക്‌സ് മടക്കി. രണ്ട് ബൗണ്ടറിയും ഒരു സിക്‌സറും താരം അടിച്ചു. എന്നാല് നിക്കോള്‍സും വില്യംസണും ചേര്‍ന്ന് 74 റണ്‍സ് ചേര്‍ത്ത് ടീമിനെ മത്സരത്തിലേക്ക് മടക്കി കൊണ്ടുവന്നു.\nനിക്കോള്‍സ് അര്‍ധ സെഞ്ച്വറിയോടെ ടീമിന്റെ ടോപ് സ്‌കോററായി 77 പന്തില് 55 റണ്‍സെടുത്ത താരം നാല് ബൗണ്ടറിയടിച്ചു. വില്യംസണ് 30 റണ്‍സില് പുറത്തായി. പിന്നീട് വന്നവരൊക്കെ കാര്യമായ പ്രകടനത്തില് പരാജയപ്പെട്ടു. നിരവധി പന്തുകള് പാഴാക്കിയ മധ്യനിര സ്വയം സമ്മര്‍ദം ഉണ്ടാക്കുകയും ചെയ്തു. ടെയ്‌ലര് 15 റണ്‍സെടുത്തത് 31 പന്തിലാണ്. അതേസമയം ടോം ലാഥത്തിന്റെ പ്രകടനമാണ് കിവീസിന്റെ സ്‌കോര് 200 കടത്തിയത്. 56 പന്തില് 47 റണ്‍സെടുത്താണ് താരം മടങ്ങിയത്. നീഷാം, ഗ്രാന്‍ഡോം എന്നിവരും ഭേദപ്പെട്ട പ്രകടനം നടത്തി. അതേസമയം ഇംഗ്ലണ്ട് ബൗളര്‍മാര് മികച്ച പ്രകടനമാണ് നടത്തിയത്. എല്ലാവരും നന്നായി പന്തെറിഞ്ഞു. വോക്‌സ്, പ്ലങ്കറ്റ് എന്നിവര് മൂന്ന് വിക്കറ്റെടുത്തു.\nമധ്യനിരയെയും മുന്‍നിരയെയും തകര്‍ത്തത് ഇവരുടെ ബൗളിംഗാണ്. ഇംഗ്ലണ്ടിനെ സംബന്ധിച്ച് അനായാസം പിന്തുടര്‍ന്ന് ജയിക്കാന് സാധിക്കുന്ന സ്‌കോറാണിത്. അതേസമയം മറുപപടി ബാറ്റിംഗില് ഇംഗ്ലണ്ടിനെ ബൗളിംഗ് മികവില് ന്യൂസിലന്റ് വരിഞ്ഞ് മുറുക്കി. ബെന് സ്റ്റോക്‌സും ജോസ് ബട്‌ലറും ചേര്‍ന്നാണ് മത്സരത്തിലേക്ക് തിരിച്ച് കൊണ്ടുവന്നത്. സ്‌റ്റോക്‌സ് 84 റണ്‍സോടെ ടീമിന്റെ ടോപ് സ്‌കോററായി. ബട്‌ലര് 59 റണ്‍സെടുത്തു. ഇംഗ്ലണ്ട് 241 റണ്‍സില് പുറത്തായതോടെ മത്സരം സൂപ്പര് ഓവറിലേക്ക് നീണ്ടു. ഇവിടെ 15 റണ്‍സടിച്ചതോടെ ഇംഗ്ലണ്ട് മത്സരം ജയിക്കുമെന്നാണ് പ്രതീക്ഷിച്ചത്. എന്നാല് കിവീസും ഈ സ്‌കോറില് ഒതുങ്ങിയതോടെ മത്സരം ഇംഗ്ലണ്ട് പുതിയ ലോക ചാമ്പ്യന്‍മാരാകുകയായിരുന്നു.\nന്യൂസിലന്റിനെ പരാജയപ്പെടുത്തി ഇംഗ്ലണ്ട് ലോകകപ്പ് ജേതാക്കള്. സൂപ്പര് ഓവറിലും മത്സരം ടൈ ആയതിനെ തുടര്‍ന്ന് ബൗണ്ടറികളുടെ മുന്‍തൂക്കത്തിലാണ് ഇംഗ്ലണ്ട് ജേതാക്കളായത്\nസൂപ്പര് ഓവറില് ന്യൂസിലന്റിന് ജയിക്കാന് 16 റണ്‍സ്\nലോകകപ്പ് ഫൈനല്: ഇംഗ്ലണ്ട് ന്യൂസിലന്റ് പോരാട്ടം സൂപ്പര് ഓവറിലേക്ക്. രണ്ട് ടീമുകളുടെയും പോരാട്ടം 241 റണ്‍സില് അവസാനിച്ചു\nഇംഗ്ലണ്ടിന് ആറാം വിക്കറ്റ് നഷ്ടം. ക്രിസ് വോക്‌സ് പുറത്ത്. വിജയിക്കാന് 23 പന്തില് 39 റണ്‍സ്\nWOAKES HOLES OUT!\nThis is getting too close to call. Short ball from Ferguson, Woakes top-edges, and the 'keeper takes it easily.\nWhatathriller!#CWC19\nബെന് സ്‌റ്റോക്‌സിനും അര്‍ധ സെഞ്ച്വറി.\nബട്‌ലര്‍ക്ക് അര്‍ധ സെഞ്ച്വറി. സ്‌കോര് 187\nഇംഗ്ലണ്ടിന് 10 ഓവറില് വിജയിക്കാന് വേണ്ടത് 72 റണ്‍സ്. സ്‌കോര് നാലിന് 170\nഇംഗ്ലണ്ടിന് നാലാം വിക്കറ്റ് നഷ്ടം. മോര്‍ഗന് പുറത്ത്. സ്‌കോര് 91\nഇംഗ്ലണ്ടിന് മൂന്നാം വിക്കറ്റ് നഷ്ടം. ബെയര്‍സ്റ്റോ പുറത്ത്. സ്‌കോര് 71\nLockie Ferguson strikes - England are three down!\nA ball after driving dreamily for four, Jonny Bairstow chops on.\nWho's on top right now?#CWC19 | #CWC19Final pic.twitter.com/0txoRdc2aH\nഇംഗ്ലണ്ടിന് രണ്ടാം വിക്കറ്റ് നഷ്ടം. ജോ റൂട്ടിനെ ഗ്രാന്‍ഡോം മടക്കി. സ്‌കോര് 59\nഇംഗ്ലണ്ടിന്റെ സ്‌കോര് 50 കടന്നു\nNew Zealand have bowled three consecutive maidens.\nThe pressure is building. Can England take the heat?\nANDROID 🤖 https://t.co/Lsp1fBwBKR pic.twitter.com/CAdTePeYUl\nഇംഗ്ലണ്ടിന് ആദ്യ വിക്കറ്റ് നഷ്ടം. ജേസന് റോയ് പുറത്ത്. സ്‌കോര് 28\nന്യൂസിലന്റിനെതിരെ ഇംഗ്ലണ്ടിന് 242 റണ്‍സ് വിജയലക്ഷ്യം.സ്‌കോര്: ന്യൂസിലന്റ് 50 ഓവറില് എട്ടിന് 241\nന്യൂസിലന്റ് സ്‌കോര് 200 കടന്നു\nന്യൂസിലന്റിന് അഞ്ച് വിക്കറ്റുകള് നഷ്ടമായി. നീഷാമിനെ പ്ലങ്കറ്റ് മടക്കി. 40 ഓവറില് 179\nന്യൂസിലന്റിന് നാല് വിക്കറ്റുകള് നഷ്ടമായി ടെയ്‌ലറെ മാര്‍ക്ക് വുഡ് മടക്കി\nന്യൂസിലന്‍ഡിന് മൂന്നാം വിക്കറ്റ് നഷ്ടം. നിക്കോള്‍സ് പുറത്ത്\nനിക്കോള്‍സിന് അര്‍ധ സെഞ്ച്വറി\nന്യൂസിലന്റിന് രണ്ടാം വിക്കറ്റ് നഷ്ടം. കെയ്ന് വില്യംസണെ പ്ലങ്കറ്റ് മടക്കി. സ്‌കോര് 103\n22ാം ഓവറില് ന്യൂസിലന്റിന്റെ സ്‌കോര് 100 കടന്നു.\nന്യൂസിലന്റ് സ്‌കോര് 14ാം ഓവറില് 50 പിന്നിട്ടു\nന്യൂസിലന്റ് പത്തോവറില് ഒരു വിക്കറ്റ് നഷ്ടത്തില് 33 റണ്‍സെടുത്തു\nന്യൂസിലന്റിന് ആദ്യ വിക്കറ്റ് നഷ്ടം. മാര്‍ട്ടിന് ഗുപ്ടില് പുറത്ത്. സ്‌കോര് 30\nലോകകപ്പ് ഫൈനല്: ഇംഗ്ലണ്ടിനെതിരെ ന്യൂസിലന്റിന് ബാറ്റിംഗ്. ടോസ് നേടിയ ന്യൂസിലന്റ് ബാറ്റിംഗ് തിരഞ്ഞെടുത്തു\nStory first published: Sunday, July 14, 2019, 13:52 [IST]


ഹൃത്വിക് റോഷന്റെ സൂപ്പര് 30; ആദ്യ ദിവസത്തെ ബോക്സ് ഓഫീസ് കളക്ഷൻ റിപ്പോര്‍ട്ട്\nഹൃത്വിക് റോഷൻ നായകനായ സൂപ്പര് 30ന് തിയേറ്ററുകളില് മികച്ച പ്രതികരണം\nMumbai, First Published Jul 13, 2019, 3:58 PM IST\nഹൃത്വിക് റോഷൻ നായകനായി പ്രദര്‍ശനത്തിന് എത്തിയ ചിത്രമാണ് സൂപ്പര് 30. ചിത്രത്തിന്റെ ആദ്യ ദിനത്തെ ബോക്സ് ഓഫീസ് കളക്ഷൻ റിപ്പോര്‍ട്ട് പുറത്തുവിട്ടു. 11.83 കോടി രൂപയാണ് ചിത്രം ആദ്യ ദിനത്തില് സ്വന്തമാക്കിയത്.\nഗണിതശാസ്‍ത്രജ്ഞൻ ആനന്ദ് കുമാറിന്റെ ജീവിതമാണ് സിനിമയില് പറയുന്നത്. സാധാരണക്കാരായ വിദ്യാര്‍ഥികളെ ഐഐടി പോലുള്ള പരീക്ഷകള്‍ക്ക് പരിശീലിപ്പിച്ച് മികവ് തെളിയിച്ച അധ്യാപകനാണ് ആനന്ദ് കുമാര്. അക്കഥയാണ് ചിത്രം പറയുന്നത്. തന്റെ ജീവിതകഥ സിനിമ സിനിമയാകുന്നത് വലിയൊരു അനുഭവമാണ് എന്നാണ് ആനന്ദ് കുമാര് പറഞ്ഞിരുന്നത്.\nവലിയൊരു അനുഭവമാണ്. ബിഹാറിനെ കുറിച്ചുള്ള ചില സിനിമകള് കാരണം ഒരു നെഗറ്റീവ് ഇമേജ് ഉണ്ടായിട്ടുണ്ട്. എന്നാല് സൂപ്പര് 30 കാണിക്കുന്നത് അങ്ങനെയല്ല. ബിഹാറിലെ സാധാരണക്കാരായ കുടുംബങ്ങളുടെ കഠിനാദ്ധ്വാനവും സമര്‍പ്പണവുമൊക്കെയാണ്. ഞങ്ങള്‍ക്ക് അത് വലിയ സന്തോഷം പകരുന്നു- ആനന്ദ് കുമാര് പറയുന്നു.\nമൃണാല് ആണ് ചിത്രത്തിലെ നായിക. വികാസ് ബഹല് ആണ് ചിത്രം സംവിധാനം ചെയ്യുന്നത്.\nLast Updated Jul 13, 2019, 3:58 PM IST


ദൃശ്യവത്കരണം (visualization) – Catholic VOX Online NEWS | Christian News | Malayalam News | Vatican News\nHome/Articles/Kazhchayum Ulkkazchayum/ദൃശ്യവത്കരണം (visualization)\nജീവിതത്തിന് ഒരു "മാസ്റ്റർ പ്ലാൻ" ഉണ്ടായിരിക്കണം...\nvox_editor Follow on Twitter Send an email 16th October 2020\nമനുഷ്യൻ അനന്ത സിദ്ധി സാധ്യതകളുടെ കലവറയാണ്. സുബോധമുള്ള മനുഷ്യൻ ദീർഘവീക്ഷണമുള്ളവനായിരിക്കും. ചിന്താശക്തിയും, ഭാവനയും, ലക്ഷ്യ സാക്ഷാത്കാരത്തിന് വേണ്ടിയുമുള്ള നിരന്തരമായ അന്വേഷണവും, കഠിനപ്രയത്നവും, ആസൂത്രണ മികവും കൈമുതലായി സൂക്ഷിക്കുന്നു. നാം ജീവിക്കുന്ന കാലഘട്ടം “ഒരു മത്സര കളരിയാണ്”. കഴിവിനേക്കാൾ, മികവിനെക്കാൾ, തന്ത്ര കുതന്ത്രങ്ങളിലൂടെ, കുതികാൽവെട്ടിലൂടെ എന്തിനെയും ഏതിനെയും മലർത്തിയടിച്ച് വിജയക്കൊടി പാറിക്കാനുള്ള ആവേശത്തിലാണ് ഇന്നിന്റെ മനുഷ്യൻ. “ത്യാജ്യ ഗ്രാഹ്യ വിവേചന” ശക്തി മനുഷ്യന്റെ മുഖമുദ്രയാകണം; അതായത്, ഉപേക്ഷിക്കേണ്ടവ തക്കസമയത്ത് ഉപേക്ഷിക്കുവാനും സ്വീകരിക്കേണ്ടവ തക്കസമയത്ത് സ്വാംശീകരിക്കാനും കഴിയണം.\nജീവിതത്തിന് ഒരു “മാസ്റ്റർ പ്ലാൻ” ഉണ്ടായിരിക്കണം. നാം ചെയ്യാൻ ഉദ്ദേശിക്കുന്ന കാര്യത്തെക്കുറിച്ച് തികഞ്ഞ അവബോധം ഉണ്ടായിരിക്കണം. ഉദാഹരണമായി; ഒരു വീട് വയ്ക്കാൻ ഉദ്ദേശിക്കുമ്പോൾ എന്തെല്ലാം കാര്യങ്ങളാണ് നാം മുൻകൂട്ടി തയ്യാറാക്കുന്നത്? സ്ഥലം, മണ്ണിന്റെ ഘടന, യാത്രാസൗകര്യം, കറന്റ്, വെള്ളം etc. ഇവയുടെ സാധ്യതകൾ? എന്ത് തുക വേണ്ടിവരും? ഏതെല്ലാം വിധത്തിൽ പണം കണ്ടെത്താം? സാധനങ്ങളുടെ വില, ജോലിക്കൂലി etc. ലോൺ എടുക്കേണ്ടി വരുന്നെങ്കിൽ എത്ര കാലം കൊണ്ട് തിരിച്ചടയ്ക്കാൻ കഴിയും? എത്ര സ്ക്വയർഫീറ്റ് വിസ്തീർണ്ണം വേണം etc. ഇതെല്ലാം കൃത്യമായി ഒരു എൻജിനീയറുടെ സഹായത്തോടെ നാം ചിട്ടപ്പെടുത്തി വരുമ്പോൾ അനാവശ്യമായ ആർഭാടം, ധൂർത്ത്, ആഡംബരം etc. ഒഴിവാക്കാൻ നാം ബോധപൂർവ്വം നിർബന്ധിതരായിത്തീരും. ഇതിനെ നമുക്ക് “ദൃശ്യവത്കരണം” എന്ന് വിളിക്കാം.\nമേൽപ്പറഞ്ഞ കാര്യങ്ങൾ കുടുംബത്തിലെ എല്ലാ അംഗങ്ങൾക്കും പൂർണ്ണമായ വിധത്തിൽ ഉണ്ടാകണമെന്നില്ല. എന്നാൽ ഗൃഹനാഥനും ഗൃഹനാഥയും (ഭവന നിർമ്മാണത്തിൽ നേതൃസ്ഥാനം വഹിക്കുന്നവർക്കും) വ്യക്തമായി ഉണ്ടായിരിക്കണം. അതായത്, ദൃശ്യവത്കരണം (visualization) എന്നത്, ‘ഏതെങ്കിലും ഒന്ന് യാഥാർത്ഥ്യമാകും മുൻപേ അവയെ മനസ്സിൽ ചിത്രീകരിക്കുന്നതാണ്’. ഏതു പ്രവൃത്തിയും നടപ്പിലാക്കുന്നതിന് മുമ്പ് ദൃശ്യവത്കരിക്കണം. ഒരു ആശയം എങ്ങനെ നടപ്പിലാക്കാം? അങ്ങനെ ചെയ്താൽ മറ്റുള്ളവർ അതിനോട് എങ്ങനെ പ്രതികരിക്കും? അവർ സഹകരിക്കുമോ? നിസ്സഹകരിക്കുമോ? വിജയസാധ്യത എത്ര ശതമാനം ആയിരിക്കും? പാതിവഴിയിൽ ഉപേക്ഷിക്കേണ്ടി വരുമോ? മുന്നോട്ടുള്ള യാത്രയിൽ യാദൃശ്ചികമായി വരാൻ സാധ്യതയുള്ള തടസ്സങ്ങൾ എന്തെല്ലാമായിരിക്കും? ഇവയെല്ലാം “പ്ലാനിംഗിന്റെ” സുപ്രധാന ഘടകങ്ങളാണ്.\nഇപ്പോൾ ചെയ്യുന്ന ഒരു പ്രവൃത്തി 50 വർഷം കഴിഞ്ഞാൽ ദോഷം ഉണ്ടാകാൻ സാധ്യതയുണ്ടെന്ന് കരുതുന്ന പക്ഷം എടുത്ത തീരുമാനവും, പദ്ധതികളും വീണ്ടും അഴിച്ചുപണിക്ക് വിധേയമാക്കണം. മറ്റു വാക്കുകളിൽ പറഞ്ഞാൽ “ദൃശ്യവത്കരണമില്ലാത്തവർ മുഖം നഷ്ടപ്പെട്ട യന്ത്രമനുഷ്യരാണ്”. ജീവിതത്തിൽ ഒരു ദർശനവും, വീണ്ടുവിചാരവും, ഉറച്ച നിലപാടുകളും, ബോധ്യങ്ങളും, സമയബന്ധിതമായ ആസൂത്രണ മികവും ഇല്ലാത്തവർ… യന്ത്രമനുഷ്യരാണ്!!! മേൽപ്പറഞ്ഞ ഉദാഹരണം കലാസൃഷ്ടിയുടെ കാര്യത്തിലും തികച്ചും സാർത്ഥകമാണ്. ഒരു കഥാതന്തു എത്രമാത്രം കൂട്ടലും, കിഴിക്കലും, വെട്ടിയും, തിരുത്തിയുമാണ് അരങ്ങത്ത് എത്തിക്കുന്നത്? ഒരു “തിരക്കഥ” തയ്യാറാക്കുന്നത്, നാടകരചന, കഥ, കവിത, നൃത്തം etc. എല്ലാറ്റിലും ഈ “ദൃശ്യവത്കരണം” അഭിവാജ്യഘടകം തന്നെയാണ്.\nമക്കളുടെ വിദ്യാഭ്യാസകാര്യത്തിലും ദൃശ്യവത്കരണത്തിന് വലിയ സ്ഥാനമുണ്ട്. IAS, IPS, IFS, ഡോക്ടർ, എൻജിനീയർ etc. എന്നിങ്ങനെ ചിന്തിക്കുന്ന മാതാപിതാക്കൾ മക്കൾക്ക് അതിനുള്ള കഴിവ്, ബുദ്ധി, ഊർജ്ജം, താല്പര്യം, ലക്ഷ്യം etc. ഉണ്ടോയെന്ന് ദൃശ്യവത്കരണം നടത്തിയേ മതിയാവൂ. മറ്റുള്ള കുട്ടികളെ താരതമ്യം ചെയ്ത് നമ്മുടെ മക്കളെയും അതിനായി നിർബന്ധിച്ചാൽ വിപരീത ഫലമായിരിക്കും ഉണ്ടാവുക. ഒടുവിൽ നിരാശയാകും ഫലം. ‘കൊക്കിലൊതുങ്ങുന്നതേ കൊത്താവൂ’ എന്ന പഴമൊഴി ഇന്നും പ്രസക്തമാണ്.\nവരികൾക്കിടയിലൂടെ വായിക്കുമ്പോൾ ഒരു കാര്യം സ്പഷ്ടമാണ്. “വസ്തുതകളെ യാഥാർത്ഥ്യബോധത്തോടു കൂടെ” നോക്കിക്കണ്ട്, പ്രാവർത്തികമാക്കാൻ ശ്രമിക്കണം. ആത്മീയ ജീവിതത്തിലും “ദൃശ്യവൽക്കരണത്തിന്” വളരെ പ്രസക്തിയുണ്ട്. നിസ്സാരമെന്ന് കരുതി നാം അവഗണിക്കുന്ന, ഒഴിവാക്കുന്ന, പ്രാർത്ഥനയും, ഭക്ത്യാഭ്യാസങ്ങളും, കൗദാശിക ജീവിതവുമൊക്കെ നമ്മെ “ദൈവമില്ലാത്ത ഒരു തലത്തിലേക്ക്” കൂട്ടിക്കൊണ്ടുപോകും. അതിനാൽ “ദൃശ്യവത്കരണം” സുബോധമുള്ള ഒരു വ്യക്തിയുടെ മുഖമുദ്രയായി നിലനിർത്താം… ജാഗ്രത!!!


Mythili and Meera Jasmine play the sisters role in VK Prakash's Mazhaneerthullikal. - Malayalam Filmibeat\nമഴനീര്‍ത്തുള്ളികളായി മീരയും മൈഥിലിയും\n| Published: Sunday, July 7, 2013, 16:39 [IST]\nവികെ പ്രകാശ് സംവിധാനം ചെയ്യുന്ന മഴനീര്‍ത്തുള്ളികള് എന്ന ചിത്രത്തില് അനൂപ് മേനോന്റെ നായികയായി മീരജാസ്മിന് അഭിനയിക്കുന്നു എന്ന വാര്‍ത്ത വന്നിരുന്നു. എന്നാല് തൊട്ടടുത്ത ദിവസം തന്നെ അനൂപ് മേനോന് വാര്‍ത്ത നിഷേധിക്കുകയും ചെയ്തു. തന്റെ നായികയായി മീരയെ തീരുമാനിച്ചിട്ടില്ലെന്നായിരുന്നു അനൂപ് പറഞ്ഞത്.\nഎന്നാല് ഇപ്പോള്, മഴനീര്‍ത്തുള്ളികളില് അനൂപ് തന്നെയാണോ നായകന് എന്നത് വ്യക്തമല്ല, പക്ഷേ മീരാ ജാസ്മിന് ചിത്രത്തില് അഭിനയിക്കുന്നുണ്ട്. ചിത്രത്തില് നിന്ന് മീര പുറത്തായി എന്ന നേരത്തെ വന്ന റിപ്പോര്‍ട്ട് വികെ പ്രകാശ് തള്ളി. തന്റെ പുതിയ ചിത്രത്തില് മീരാ ജാസ്മിന് അഭിനയിക്കുന്നുണ്ട്. മീരയുടെ സഹോദരിയായി യുവനടി മൈഥിലിയും ചിത്രത്തിലെത്തുന്നുണ്ടെന്ന് സംവിധായകന് അറിയിച്ചു.\nകോഴിക്കോട് ജില്ലാ കലക്ടര് വികെ മോഹന് കുമാറിന്റെ നോവലിനെ ആസ്പദമാക്കിയാണ് മഴനീര്‍ത്തുള്ളികള് ഒരുക്കുന്നത്. സ്ത്രീകഥാപാത്രങ്ങള്‍ക്ക് ഏറെ പ്രാധാന്യം നല്‍കി നിര്‍മ്മിക്കുന്ന ചിത്രത്തില് അപര്‍ണ നായര്, നരേയന്, അജ്മല് എന്നിവരും അഭിനയിക്കുന്നുണ്ട്. ചിത്രത്തിന്റെ ഷൂട്ടിങ് പാലക്കാട് നടക്കുകയാണെന്നും മണ്‍സൂണ് കഴിയുമ്പോഴേക്കും പൂര്‍ത്തിയാക്കാന് കഴിയുമെന്നാണ് പ്രതീക്ഷയെന്നും വികെ പ്രകാശ് പറഞ്ഞു.\nഎസ്ആര്‍ടി ഫിലീംസിന്റെ ബാനറില് എല് സുന്ദര്‍രാജനാണ് മഴനീര്‍ത്തുള്ളികള് നിര്‍മ്മിക്കുന്നത്. കെ മോഹന്‍കുമാറിന്റേതാണ് തിരക്കഥ.\nRead more about: meera jasmine anoop menon mythili vk prakash mazhaneerthullikal മീരാ ജാസ്മിന് അനൂപ് മേനോന് മൈഥിലി വികെ പ്രകാശ്\nMythili and Meera Jasmine play the sisters role in VK Prakash's Mazhaneerthullikal\nStory first published: Sunday, July 7, 2013, 16:39 [IST]


സംസ്ഥാനത്ത് ഇന്ന് 1549 പേര്‍ക്ക് കോവിഡ്-19 സ്ഥിരീകരിച്ചു – Media Mangalam\nതിരുവനന്തപുരം: സംസ്ഥാനത്ത് ഇന്ന് 1549 പേര്‍ക്ക് കോവിഡ്-19 സ്ഥിരീകരിച്ചു. കണ്ണൂർ 249, എറണാകുളം 184, കോഴിക്കോട് 184, തിരുവനന്തപുരം 155, മലപ്പുറം 134, കാസർഗോഡ് 98, കൊല്ലം 92, പാലക്കാട് 88, തൃശ്ശൂർ 88, കോട്ടയം 85, പത്തനംതിട്ട 60, ഇടുക്കി 53, ആലപ്പുഴ 48, വയനാട് 31 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.സൗത്ത് ആഫ്രിക്കയിൽ നിന്നും വന്ന2പേർക്ക് കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചു.\nഅടുത്തിടെ യുകെ (103), സൗത്ത് ആഫ്രിക്ക (7), ബ്രസീല് (1) എന്നീ രാജ്യങ്ങളില് നിന്നും വന്ന 111 പേര്‍ക്കാണ് ഇതുവരെ കോവിഡ്-19 സ്ഥിരീകരിച്ചത്. ഇവരില് 104 പേരുടെ പരിശോധനാഫലം നെഗറ്റീവായി. ആകെ 11 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.കഴിഞ്ഞ 24 മണിക്കൂറിനിടെ 37,337 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 4.14 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 1,30,50,880 സാമ്പിളുകളാണ് പരിശോധനയ്ക്കായി അയച്ചത്.\nകഴിഞ്ഞ ദിവസങ്ങളിലുണ്ടായ 11 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 4590 ആയി.ഇന്ന് രോഗം സ്ഥിരീകരിച്ചവരില് 68 പേര് സംസ്ഥാനത്തിന് പുറത്ത് നിന്നും വന്നവരാണ്. 1337 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 133 പേരുടെ സമ്പര്‍ക്ക ഉറവിടം വ്യക്തമല്ല. കണ്ണൂർ 189, എറണാകുളം 173, കോഴിക്കോട് 171, തിരുവനന്തപുരം 121, മലപ്പുറം 127, കാസർഗോഡ് 83, കൊല്ലം 91, പാലക്കാട് 43, തൃശ്ശൂർ 87, കോട്ടയം 80, പത്തനംതിട്ട 51, ഇടുക്കി 49, ആലപ്പുഴ 44, വയനാട് 28 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.\n11 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. കണ്ണൂർ 4, കാസർഗോഡ് 3, തിരുവനന്തപുരം, ഇടുക്കി, എറണാകുളം, കോഴിക്കോട് 1 വീതം ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.രോഗം സ്ഥിരീകരിച്ച് ചികിത്സയിലായിരുന്ന 1897 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 98, കൊല്ലം 114, പത്തനംതിട്ട 136, ആലപ്പുഴ 99, കോട്ടയം 173, ഇടുക്കി 30, എറണാകുളം 508, തൃശൂര് 201, പാലക്കാട് 51, മലപ്പുറം 204, കോഴിക്കോട് 41, വയനാട് 29, കണ്ണൂര് 170, കാസര്‍ഗോഡ് 43 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 24,223 പേരാണ് രോഗം സ്ഥിരീകരിച്ച് ചികിത്സയിലുള്ളത്.\n10,90,419 പേര് ഇതുവരെ കോവിഡില് നിന്നും മുക്തി നേടി.സംസ്ഥാനത്തെ വിവിധ ജില്ലകളിലായി 1,31,085 പേരാണ് ഇപ്പോള് നിരീക്ഷണത്തിലുള്ളത്. ഇവരില് 1,27,212 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 3873 പേര് ആശുപത്രികളിലും നിരീക്ഷണത്തിലാണ്. 487 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.ഇന്ന്2പുതിയ ഹോട്ട് സ്‌പോട്ടുകളാണുള്ളത്.3പ്രദേശത്തെ ഹോട്ട് സ്‌പോട്ടില് നിന്നും ഒഴിവാക്കി. നിലവില് ആകെ 356 ഹോട്ട് സ്‌പോട്ടുകളാണുള്ളത്.\nഏപ്രില് മൂന്ന്, ആറ് തീയതികളില് നടത്താനിരുന്ന കേരള സര്‍വകലാശാല പരീക്ഷകള് മാറ്റി\n'നിഴൽ' ട്രെയിലർ എത്തി; ചിത്രം ഏപ്രില് 4ന് തിയേറ്ററുകളിലേക്ക്


നാളെ മുതൽ രാത്രി കർഫ്യൂ;പൂരം, ആഘോഷങ്ങളിലാതെ – Janashakthi Online\nനാളെ മുതൽ രാത്രി കർഫ്യൂ;പൂരം, ആഘോഷങ്ങളിലാതെ\nതിരുവനന്തപുരം: സംസ്ഥാനത്ത് കൊവിഡ് വ്യാപനം കുതിച്ചുയരുന്ന സാഹചര്യത്തിൽ നാളെ മുതൽ രാത്രി കർഫ്യൂ ഏർപ്പെടുത്താൻ തീരുമാനം. ചീഫ് സെക്രട്ടറിയുടെ അധ്യക്ഷതയിൽ ചേർന്നകൊവിഡ് കോർ കമ്മിറ്റി യോഗത്തിലാണ് ഈ തീരുമാനമെടുത്തത്. രാത്രി ഒൻപത് മുതൽ രാവിലെ ആറ് വരെയാണ് ബാധകം. അതേ സമയം ചരക്ക്, പൊതുഗതാഗതത്തിന് നിയന്ത്രണമില്ല.\nസാധ്യമായ ഇടങ്ങളിൽ വർക് ഫ്രം ഹോം നടപ്പാക്കും. വിദ്യാർഥികളുടെ സ്വകാര്യ ട്യൂഷൻ ഒഴിവാക്കും. മാൾ, തിയറ്റർ സമയം രാത്രി ഏഴുവരെയാക്കി.\nതൃശൂര് പൂരം ആഘോഷങ്ങളിലാതെ നടത്തും. ചടങ്ങുകള് മാത്രമായി പൂരം ഒതുങ്ങും. പൊതുജനങ്ങള്‍ക്ക് പൂരപറമ്പില് പ്രവശനമുണ്ടാകില്ല. പൂരം മാനദണ്ഡങ്ങള് കഴിഞ്ഞയാഴ്ച നിശ്ചയിച്ചിരുന്നെങ്കിലും സാഹചര്യം ഏറെ മാറിയ പശ്ചാത്തലത്തിലാണ് പുതിയ തീരുമാനം. ജില്ലയില് ടെസ്റ്റ് പോസിറ്റിവിറ്റി നിരക്ക് 21.97 ശതമാനത്തിലേക്ക് ഉയര്‍ന്നതും പ്രതിദിന രോഗികളുടെ എണ്ണം ആയിരം കടന്നതും ഗൗരവമായി കണക്കിലെടുത്താണ് പുതിയ തീരുമാനം .\nഡൽഹിയിലെ പ്രത്യേക പ്രതിനിധി സമ്പത്ത് കൈപ്പറ്റിയത് 20 ലക്ഷം രൂപ


ഡിഫറന്റ്‌ലി ഏബിൾഡ് പീപ്പിൾസ് ലീഗ് യോഗം | Mancheri\nഡിഫറന്റ്‌ലി ഏബിൾഡ് പീപ്പിൾസ് ലീഗ് യോഗം\nമഞ്ചേരി: ഡിഫറന്റ്‌ലി ഏബിൾഡ് പീപ്പിൾസ് ലീഗ് മഞ്ചേരി മണ്ഡലം കമ്മിറ്റി രൂപവത്കരിച്ചു.\nയോഗം എം. ഉമ്മർ എം.എൽ.എ. ഉദ്ഘാടനംചെയ്തു. ഡിഫറന്റ്‌ലി ഏബിൾഡ് പീപ്പിൾസ് ലീഗ് ജില്ലാ പ്രസിഡന്റ് ബഷീർ മമ്പുറം അധ്യക്ഷത വഹിച്ചു. വല്ലാഞ്ചിറ മുഹമ്മദാലി, കണ്ണിയൻ അബൂബക്കർ, വി.എം. സുബൈദ, എ.പി. ഇസ്മായിൽ, പി.കെ. മൈമൂന, അബ്ദുൽ അലി, മനാഫ് ചേളാരി, കണ്ണിയൻ മുഹമ്മദലി, മുഹമ്മദ് ആലങ്ങാടൻ തുടങ്ങിയവർ പ്രസംഗിച്ചു.\nമഞ്ചേരി മണ്ഡലം ഭാരവാഹികളായി ഫിറോസ് മഞ്ചേരി (പ്രസി.) സൈഫുള്ള മരത്താണി, (ജന.സെക്ര.) തൗഫീഖ് നെല്ലിക്കുത്ത് (ട്രഷ.) സാജുദ്ദീൻ മേലാക്കം, അർമിയാഹ് (വൈസ്.പ്രസി.) ഷെറിൻ കാരക്കുന്ന്, ഉനൈസ് മഞ്ചേരി (ജോ.സെക്ര.) എന്നിവരെ തിരഞ്ഞെടുത്തു.\nഗണിതശാസ്ത്രത്തിന് കമ്പ്യൂട്ടർലാബ്; പരിഷ്കരണം ബുദ്ധിമുട്ടിക്കുന്നതായി പരാതി\nപൗരത്വനിയമം: അണയാതെ പ്രതിഷേധം\nസി.പി.എം. റാലിയും പൊതുയോഗവും\nസ്റ്റാൻഡുകളിൽ കയറാതെ പെരിന്തൽമണ്ണ-കൊയിലാണ്ടി ബസുകൾ


കര്‍ണാടകയിലെ കൊട്ടുകഴിഞ്ഞു; ഇനി...?\nThu Mar 21 2019 15:22:45 GMT+0530 (IST)\nകര്‍ണാടകയിലെ വോട്ട് പെട്ടിയിലായ സ്ഥിതിക്ക് നാട്ടുകാര്‍ക്ക് സമാധാനിക്കാം. നേതാക്കന്‍മാരുടെ വായില് കിടക്കുന്ന തെറിയും വീരവാദങ്ങളും കേട്ട് ബോറടിക്കേണ്ടതില്ലല്ലോ. പുത്രന്‍മാരുടെ ശ്രേയസ്സിനു വേണ്ടി തപസ്സ് ചെയ്യുന്ന രാഷ്ട്രീയ പിതാക്കന്‍മാരുടെ വിലാപങ്ങളും സങ്കടങ്ങളും കേട്ടു മനസ്സലിയേണ്ടതില്ലല്ലോ. സാധാരണ ജനങ്ങള്‍ക്കും കുഞ്ഞുകുട്ടിപരാധീനങ്ങളും നൂറായിരം പ്രശ്‌നങ്ങളും ഉള്ളതാണ്. അവര് നേതാക്കന്‍മാരുടെ പങ്കപ്പാടും കഷ്ടപ്പാടും കണ്ടും കേട്ടും സ്വന്തം കാര്യം മറന്നിരിക്കുകയായിരുന്നു. ഇനി തല്‍ക്കാലത്തേക്കെങ്കിലും അതിനൊരു ശമനമായല്ലോ.\nകര്‍ണാടകയിലാണെങ്കില് നാട്ടുകാര്‍ക്ക് ഓര്‍ക്കാന് കാര്യങ്ങള് വേറെയും ധാരാളമുണ്ട്. കാവേരി നദിയിലെ ജലം കഴിയുന്നതും സ്വന്തമാക്കിവച്ചിരിക്കുകയായിരുന്നു അവര്. പക്ഷേ, സുപ്രിംകോടതി പറയുന്നത് ആ പരിപാടി ഇനി നടപ്പില്ലെന്നാണ്. തമിഴ്‌നാടിനു കൊടുക്കാനുള്ള ജലം അങ്ങോട്ടു കൊടുക്കണം. അവര്‍ക്കും അവിടെ കൃഷിയും കുടിവെള്ളപ്രശ്‌നവും ഒക്കെയുണ്ട്. അത്തരം തലവേദനകള് ഇനി എന്തൊക്കെ പുകിലാണോ സൃഷ്ടിക്കാന് പോവുന്നത് എന്ന് പടച്ചവനു മാത്രമേ അറിയൂ. കാരണം, അത്ര സങ്കീര്‍ണമാണു സംഗതികള്. പതിറ്റാണ്ടുകളായി നിലനില്‍ക്കുന്ന തര്‍ക്കമാണ്. കോടതികള് പലതും കയറി. തര്‍ക്കപരിഹാരത്തിനുള്ള കമ്മീഷന്റെ അന്തിമ വിധിയും വന്നു. അതു നടപ്പാക്കുകയല്ലാതെ വേറെ വഴിയൊന്നുമില്ല. മുമ്പൊക്കെ ബന്ദും ഹര്‍ത്താലും പലതവണ നടത്തിയതാണ്. ഇനി അതൊന്നും നടപ്പില്ലെന്ന അവസ്ഥയുണ്ട്. വിധി ലംഘിക്കാന് നോക്കിയാല് കളി കാര്യമാവും. അതിനാല് കേന്ദ്രസര്‍ക്കാര് തീരുമാനം വോട്ടെടുപ്പ് കഴിഞ്ഞിട്ടു മതി എന്നുവച്ച് മാറ്റിയിരിക്കുകയായിരുന്നു മോദിയും സംഘവും. ഈയാഴ്ച അവര് കോടതിയില് കാര്യം പറയണം. അതു മാറ്റിവയ്ക്കാന് കേന്ദ്രത്തിന് ഇനിയൊരു പഴുതില്ല.\nകാവേരി ജലം ഉണ്ടാക്കാന് പോവുന്ന പ്രശ്‌നങ്ങള് വരുന്ന സര്‍ക്കാരിന്റെ മുഖ്യ തലവേദനയായിരിക്കും. അതേപോലെ കടുത്ത ഭിന്നതകളും തലവേദനകളുമാണ് കഴിഞ്ഞുപോയ പ്രചാരണമാമാങ്കവും ഉയര്‍ത്തിവിട്ടിരിക്കുന്നത്. മോദിയാശാന് വന്നത് അവസാന നാളുകളിലാണെങ്കിലും അങ്ങേരുടെ അമ്പത്തെട്ടുമുഴം നാവിന്റെ പ്രയോഗം ഉണ്ടാക്കിയ മുറിവ് അത്ര ചെറുതല്ല. കര്‍ണാടകയില് വോട്ട് പിടിക്കാന് എന്തിന് എവിടെയോ കിടക്കുന്ന സോണിയാമ്മയുടെ മെക്കിട്ടു കേറണം എന്ന് എത്ര ആലോചിച്ചിട്ടും പിടികിട്ടുന്നില്ല. പക്ഷേ, അതാണ് മോദിയാശാന് ചെയ്തത്.\nവിടുവായത്തങ്ങളുടെ ഘോഷയാത്രയാണ് പ്രചാരണവേളയില് എങ്ങും കണ്ടത്. അവകാശവാദങ്ങളുടെ പെരുമ്പറ. വാഗ്ദാനങ്ങളുടെ മലവെള്ളപ്പാച്ചില്. ആരോപണങ്ങളുടെ കൂരമ്പുകള്. എല്ലാം ഒഴുകിയൊലിച്ചുപോവണമെങ്കില് ഇത്തവണ സ്‌പെഷ്യല് മഴ വേറെ വേണ്ടിവരും. കാരണം, അത്രയേറെ മാലിന്യമാണ് തെരുവുകളിലും മനുഷ്യരുടെ മനസ്സുകളിലും ഇപ്പോള് അടിഞ്ഞുകൂടിയിരിക്കുന്നത്.\nവോട്ട് പെട്ടിയിലായിട്ടും അവകാശവാദങ്ങള്‍ക്ക് ഒരു കുറവുമില്ല. തങ്ങള് 130 സീറ്റ് ഒറ്റയ്ക്ക് നേടും എന്നാണ് അമിട്ടുഷാജി പറയുന്നത്. അങ്ങേര് ഇപ്പോള് ഇന്ത്യന് രാഷ്ട്രീയത്തിലെ ഒരു വലിയ തമാശയാണ്. കാരണം, നൂറുശതമാനം വിജയത്തില് കുറഞ്ഞ് ഒന്നും ഗുജറാത്തി മഹോദയന് സ്വീകാര്യമല്ല. കര്‍ണാടകയില് തോറ്റുതൊപ്പിയിട്ട യെദ്യൂരപ്പയെയും ബെല്ലാരി രാജാക്കന്‍മാരെയും മുന്‍നിര്‍ത്തിയാണ് അമിട്ടുഷാജി പറയുന്നത് തങ്ങള്‍ക്കു ജനപിന്തുണ കലശലാണെന്ന്. ജനം താമരയ്ക്കു കുത്തിയേ അന്നപാനം പോലും കഴിക്കൂ എന്നാണ് അമിട്ടു മഹോദയന് കണ്ടെത്തിയിരിക്കുന്നത്.\nകോണ്‍ഗ്രസ്സും പ്രതീക്ഷയില് തന്നെ. ഭരണം മോശമല്ല എന്നതു മാത്രമല്ല കാരണം. യെദ്യൂരപ്പ വീണ്ടും വന്നാല് എന്താവും നാടിന്റെ ഗതിയെന്ന് അക്കാലത്തെ കാര്യങ്ങള് ഓര്‍ക്കുന്ന വോട്ടര്‍മാര്‍ക്ക് അറിയാത്തതല്ലല്ലോ. അതിനാല് യെദ്യൂരപ്പ-ബെല്ലാരിരാജാ സംഘത്തെ പേടിച്ച് ജനം സിദ്ധരാമയ്യക്ക് വോട്ടു ചെയ്യും എന്നാണ് കോണ്‍ഗ്രസ്സിന്റെ പ്രതീക്ഷ.\nപ്രതീക്ഷയുമായി നില്‍ക്കുന്ന വേറെയും കൂട്ടരുണ്ട്. കര്‍ഷകജനങ്ങളുടെ രോമാഞ്ചം ദേവഗൗഡ തന്റെ മകന് കുമാരസ്വാമി ഇത്തവണ തീര്‍ച്ചയായും മുഖ്യമന്ത്രിയാവുമെന്നു പ്രതീക്ഷിക്കുന്നു. അതിനു വേണ്ടിവന്നാല് അമിട്ടുഷാജിയുടെ മുന്നില് മുട്ടുകുത്താനും കാര്‍ന്നോര് റെഡിയാണ്. ി


പത്തനംതിട്ട ജില്ലയില് ഇന്ന് 766 പേര്‍ക്ക് കോവിഡ്-19 സ്ഥിരീകരിച്ചു | Kottayam Media\nപത്തനംതിട്ട ജില്ലയില് ഇന്ന് 766 പേര്‍ക്ക് കോവിഡ്-19 സ്ഥിരീകരിച്ചു\nപത്തനംതിട്ട ജില്ലയില് ഇന്ന് 766 പേര്‍ക്ക് കോവിഡ്-19 സ്ഥിരീകരിച്ചു. ഇന്ന് രോഗം സ്ഥിരീകരിച്ചവരില് 766 പേര് സമ്പര്‍ക്കത്തിലൂടെ രോഗം ബാധിച്ചവരാണ്. ഇതില് സമ്പര്‍ക്ക പശ്ചാത്തലം വ്യക്തമല്ലാത്ത അഞ്ചു പേരുണ്ട്.\nഇന്ന് രോഗബാധിതരായവരുടെ തദ്ദേശ സ്വയംഭരണസ്ഥാപനങ്ങള് തിരിച്ചുളള കണക്ക്.\n1. അടൂര് 14\n2. പന്തളം 65\n3. പത്തനംതിട്ട 19\n5. ആനിക്കാട് 8\n6. ആറന്മുള 24\n7. അരുവാപുലം 18\n8. അയിരൂര് 11\n11. ചിറ്റാര് 21\n12. ഏറത്ത് 6\n13. ഇലന്തൂര് 11\n14. ഏനാദിമംഗലം 29\n15. ഇരവിപേരൂര് 11\n18. കടമ്പനാട് 5\n19. കടപ്ര 12\n20. കലഞ്ഞൂര് 27\n21. കല്ലൂപ്പാറ 12\n23. കൊടുമണ് 11\n25. കോന്നി 32\n26. കൊറ്റനാട് 25\n27. കോട്ടാങ്ങല് 7\n28. കോഴഞ്ചേരി 8\n29. കുളനട 30\n30. കുന്നന്താനം 10\n31. കുറ്റൂര് 9\n34. മല്ലപ്പുഴശേരി 2\n37. നാറാണംമൂഴി 12\n38. നാരങ്ങാനം 8\n41. ഓമല്ലൂര് 4\n42. പള്ളിക്കല് 20\n43. പന്തളം-തെക്കേക്കര 14\n45. പ്രമാടം 15\n46. പുറമറ്റം 8\n47. റാന്നി 16\n48. റാന്നി-പഴവങ്ങാടി 18\n49. റാന്നി-അങ്ങാടി 20\n51. സീതത്തോട് 3\n53. തോട്ടപ്പുഴശേരി 6\n54. തുമ്പമണ് 10\n55. വടശ്ശേരിക്കര 10\n56. വളളിക്കോട് 5\n57. വെച്ചൂച്ചിറ 5\nജില്ലയില് ഇതുവരെ ആകെ 182196 പേര്‍ക്ക് രോഗം സ്ഥിരീകരിച്ചിട്ടുണ്ട്. ഇതില് 174645 പേര് സമ്പര്‍ക്കം മൂലം രോഗം സ്ഥിരീകരിച്ചവരാണ്. ഇന്ന് ജില്ലയില് കോവിഡ്-19 ബാധിതരായ ആറു പേരുടെ മരണം റിപ്പോര്‍ട്ട് ചെയ്തു.\n1) ഏഴംകുളം സ്വദേശി (80) 02.10.2021ന് അടൂരിലെ സ്വകാര്യ ആശുപത്രിയില് വെച്ച് മരണമടഞ്ഞു.\n2) വളളിക്കോട് സ്വദേശി (90) 29.09.2021ന് പത്തനംതിട്ടയിലെ സ്വകാര്യ ആശുപത്രിയില് വെച്ച് മരണമടഞ്ഞു.\n3) കോന്നി സ്വദേശി (67) 05.10.2021ന് പത്തനംതിട്ടയിലെ സ്വകാര്യ ആശുപത്രിയില് വെച്ച് മരണമടഞ്ഞു.\n4) മല്ലപ്പളളി സ്വദേശി (29) 06.10.2021ന് കോട്ടയം മെഡിക്കല് കോളജ് ആശുപത്രിയില് വെച്ച് മരണമടഞ്ഞു.\n5) എഴുമറ്റൂര് സ്വദേശി (86) 05.10.2021ന് സ്വവസതിയില് വെച്ച് മരണമടഞ്ഞു.\n6) വടശേരിക്കര സ്വദേശി (52) 05.10.2021ന് പത്തനംതിട്ട ജനറല് ആശുപത്രിയില് വെച്ച് മരണമടഞ്ഞു.\nജില്ലയില് ഇന്ന് 661 പേര് രോഗമുക്തരായി. ആകെ രോഗമുക്തരായവരുടെ എണ്ണം 174776 ആണ്. പത്തനംതിട്ട ജില്ലക്കാരായ 6265 പേര് രോഗികളായിട്ടുണ്ട്. ഇതില് 6083 പേര് ജില്ലയിലും 182 പേര് ജില്ലയ്ക്ക് പുറത്തും ചികിത്സയിലാണ്.\nജില്ലയില് ആകെ 10408 പേര് നിരീക്ഷണത്തിലാണ്. ഗവണ്‍മെന്റ് ലാബുകളിലും സ്വകാര്യ ലാബുകളിലുമായി ഇന്ന് ആകെ 4649 സാമ്പിളുകള് ശേഖരിച്ചിട്ടുണ്ട്. 2236 സാമ്പിളുകളുടെ ഫലം ലഭിക്കാനുണ്ട്.